SunOnline: #VAAHAKA: #Thafaathuloaibeh - ep40 (fahubai)\nއައިޝާ ނަސީމް 01 Nov 2018, 09:30\n"ޔެސް. އައި ވިލް ޑޫ ދިސް....އޯކޭ؟ " ކައިޒާން ހުރީ ހަމަޖެހިލައިގެންނެވެ. "ކޫލް"ކޮށެވެ. އޭނަ އިތުރު ވާހަކައެއް އަހާކަށް ބޭނުމެއްނޫނެވެ. އޭނައަށް ވިސްނެމުން ދިޔައީ މަރަކީ ހަމައެކަނި ހައްލުކަމުގައެވެ. ހިތަށް ފިނިކަމެއް ލިބޭނީ އަބަދަށްޓަކާ ނިދާލެވުނީމަކަމެވެ. ދީނުގައި އަމިއްލައަށް މަރުވުމަކީ ބޮޑު ފާފައެކެވެ. ރަހުމަތުން މާޔޫސްވެ އަމިއްލަ ފުރާނަ އެހާ ބޮޑު ބިރުވެރިކަމެއްގެ ތެރެއަށް ވައްޓާލުމަކީ ފިނޑިކަމެކެވެ. މިދުނިޔެއާއި ވަކިވެ ދިޔަނަމަވެސް އަދި އަރާމުގައި ނިދާލެވުނީ ނޫންކަން ގަބޫލުކުރަން ޖެހޭނެއެވެ. ނަމަވެސް އެވަގުތު ކައިޒާންގެ ސިކުނޑީގައިވަނީ ޝައިތާނީ ބާރެވެ. ހެޔޮ ވިސްނުމެއް ނައީ އެހެންވެއެވެ. ކައިޒާން ހަމަޖެހިލައިގެން ހުރެ ގާގަނޑުމަތިން ފުންމާލައިފިއެވެ. ކެމީލާގެ ހަޅޭކުގެ އަޑު ކަންފަތުގައި ހަރުލިއެވެ. ކައިޒާންގެ ފައި ބިންމަތިން ކެނޑިގެން ދިޔަވަގުތު ބާރުގަދަ އަތަކުން އޭނަގެ އުނަގަނޑުގައި ހިފާފައި ފަހަތަށް ދަމައިގަތެވެ. ވީއްލުވާލަން މަސައްކަތްކުރިކަމުގައި ވިޔަސް ދެމީހުން އެއްކޮށް ގޮސް ޖެހުނީ ބިންމަތީގައެވެ. މާކަސް ފޮޅުވާލާފައި ތެދުވެ ހިންދެމިލައިފިއެވެ.\n"ފ.......ޔޫ." ކުއްލިއަކަށް އޭނަ ބަދަލުވީ މުޅިން އެހެން މީހަކަށެވެ. ކުރިމަތީގައި މިހާރު ހުރީ ކައިޒާން އަދި ލުއީއެއްވެސް ނޫނެވެ. ކަޅިއަޅައިގެން ހުރި ގޮތާއި ބަހުރުވައިން އެއީ ކޮން ޑެވިލްއެއްކަން މާކަސް ދެނެގަތެވެ. ޖޯން ވިއްޔާ އެތައް ފިރިހެނުންގެ ބާރު ދެއްވާފައިވާނެއެވެ. މާކަސްވެސް ޖެހިލުންވާފަދަ ގޮތަކަށް ކަޅި އަޅައިގެން ހުރެ އޭނަ ގާތަށް އަންނާންފެށިއެވެ. ޝަޚުސް ބަދަލުވާއިރު އެ ބާރު ލިބި މިޒާޖާއި އެއްގޮތަށް މޫނަށް އެ ގެންނަ ބަދަލުން ހައިރާންވާހާވެއެވެ. ޖިންނި އަކު ގައިތެރެއަށް ވަދެގެން އުޅުމެކޭ ތަފާތެއްނެތެވެ.\n"އެ ފިނޑި ކަލޭގެ ސުއިސައިޑްކުރަން އުޅެނިކޮށް ކަލޭ ސަލާމަތް ކުރަން ޖެހޭތަ؟ " ޖޯން ހަޅޭއްލަވައިގަތެވެ.\n"ކާމް ޑައުން ޖޯން....." މާކަސް ދެތިން ފިޔަވަޅު ފަހަތަށް ޖެހުނެވެ.\n"ކަލޭ ކިތަންމެ ވަރަށް ސިކިއުރިޓީ ދިނަސް ކައިޒާން މަރުވާނެ. މިއީ އަދި ފުރަތަމަ ފަހަރެއް ނޫން. ކިތަންމެ ކައިރިން ބެލިޔަސް އަދި އަހަރެން ކައިޒާން މަރާލާނަން. އަމިއްލައަށް މަރުވާނީ....." ޖޯން އިންޒާރެއް ދީފައި މާކަސް ކޮށްޕާލައިފިއެވެ. ކިތަންމެ ހުޝިޔާރުވެގެން ހުއްޓަސް އެހެރަ ބާރަކާއިހެދި އޭނައަށް ހިފަހައްޓައެއް ނުލެވުނެވެ. ވިއްސައިގެންގޮސް ޖެހުނީ ސްނޯގަނޑުގެ މަތީގައެވެ. މާކަސް ބޯ ހޫރައިލިއެވެ. ނާޔަލް ފަރުވާދޭން ފެށިފަހުން ކައިޒާން މުޅިންހެން ރަގަޅުވެފައި އަނެއްކާވެސް ހާލު ގޯސްވާންފެށީއެވެ. ހާދަ ދެރައެވެ. ނަފްސާނީ އެހެން ޑޮކްޓަރަކަށް އެހާ ފަސޭހައިން ކައިޒާން ހިތް ހުޅުވައިލާނެކަމެއް ނޭގެއެވެ. ނަމަވެސް ކައިޒާންގެ ބޭބެއާއި އާއިލާއަށް އޭނަގެ ބަލި ބޮޑުވާކަން އެނގެން ޖެހޭނެއެވެ. ބޭސްކުރުވަން ޖެހޭނެއެވެ. ކައިޒާން ގަވާއިދުން ބޭސް ނުކަންޏާ އެ މަލްޓިޕްލް ޕާސަނެލިޓީގެ ކަންތައް އަތް ނުފޯރާފަށަށް ގޮސްދާނެއެވެ. ހަގީގަތުގައި މާކަސް މި ވަޒީފާދެކެ ކުރިއަށްވުރެ ލޯބިވަނީ ކައިޒާންގެ ތަފާތުކަމުންނެވެ. ޖޯންފަދަ ޝަޚުސްތަށް ވުޖޫދަށް އައުމުން އެ އަންނަ އެޑްރިނޭލިން ރަޝްއަކާއިހެދިވެސް ކިތަންމެހާވެސް ޝައުގުވެރިއެވެ.\nމާކަސް ގުޅާފައި އަހުމަދު މައިކަލްއާއި ނަތާޝާ އަދި ކައިޒާންގެ ބޭބެ ޒެވިއެލް އަށް ކައިޒާންގެ ހާލަތު ތަފުސީލުކޮށް ކިޔާދިނެވެ. ޒެވިއެލް އަދި އާއްމުކޮށް ކިޔާ ނަމުން ނަމަ ޒޭވިއާއަކީ އޮންކޮލޮޖިސްޓެކެވެ. ޅައުމުރުގައި މަޝްހޫރުކަން ހޯދާފައިވެއެވެ. އޭނައަކީ އެ ޑިޕާޓްމެންޓްގެ އިސްވެރިޔާއެވެ. ކޮއްކޮ އަމިއްލައަށް މަރުވާން އުޅުނުކަން އެނގުމުން ޒޭވިއާއަށް ލިބުނު ހިތްދަތިކަން އިތުރުވިއެވެ. ކުޑައިރު ދިމާވި ހާދިސާއަކުން އަދިވެސް އަރާނުގަނެވިގެން އުޅޭއިރު މަރުވެފައިވާ ކޮއްކޮ ލޫކްގެ ހަނދާންތައް ޒޭވިއާގެ ހިތަށް ކަށިތަކެއްފަދައިން ހެރެއެވެ. މޫދުދެކެ ޒޭވިއާ ރުޅިއަންނަނީ ކޮއްކޮގެ ގާތިލަށް ވީމައެވެ. އަދި ކޮއްކޮ ކައިޒާންގެ ނަފްސާނީބަލީގެ އަސްލުވެސް ގުޅިފައިވަނީ ކަނޑާއި ކަމަށްވާތީއެވެ. ރާއްޖެދެކެ އެންމެ ފޫހިވާ ސަބަބަކީ ބަލައިލާ ކޮންމެ ދިމާލަކުން މޫދު ފެންނާތީއެވެ. ލޫކްގެ ގާތިލުކަމުގައި ދެކެވޭތީއެވެ. މާކަސް ގުޅާފައި ދެއްކި ވާހަކަތަކުން ކަންބޮޑުވެގެން އެންމެ ކުރިން ގުޅީ ގާތްއެކުވެރިޔާ ކައިލަންއަށެވެ. ކައިލަންއަކީ ސައިކޭޓްރިސްޓެކެވެ. ކޮއްކޮއަށް ރަގަޅު ފަރުވާއެއްދެވޭނީ އޭނައަށް ކަމުގައި ޒޭވިއާ ގަބޫލުކުރިއެވެ. އެތައް ޒަމާނެއްވާންދެން ހިތުގައި ފޮރުވައިގެން އުޅުނު ހާދިސާތައް ކައިލަންއަށް ކިޔާދީފައި އޭނަ އެދުނީ ކައިޒާންއަށް އެހީވުމަށެވެ. ނޫނީ ކައިޒާންވެސް އަބަދަށްޓަކާ ގެއްލިގެން ހިނގައިދާނެއެވެ.\nކައިލަންއާއި ޒޭވިއާ ގެއަށް ވަންއިރު ކައިޒާން އިނީ ޓީވީ ހުޅުވާލައިގެން ބަލާށެވެ. ޒޭވިއާމެން ފެނުމާއިއެކު ކުރިމަތީގައި ހުރި ގޮނޑީގައި ފައިން ޖަހާ ބުރުވައިލިގޮތަށް ތެދުވުނުއިރު މޫނަށް ފަން އިސްތަށިގަނޑު ފައިބައިގެންފިއެވެ. އޭގެ މަތީގައި ހުރި ފިނިކުރި ޖޫސްތަށިވެސް ބަންޑުންވެ ކުދި ކޯރެއް ހެދިއްޖެއެވެ. އެ ތޫނު ދެލޮލުގައި އެހެރީ އިންސާނީ ބާރެއްބާވައޭ ހިތަށް އަރާވަރުވިއެވެ. ފެންނަ މީހަކު ގައިން ހީބިހި ނަގައިގެންދާނެއެވެ.\n"އައިމް ޖޯން.. އެނގިއްޖެތަ؟ ތި ނަމުން ނުގޮވާށޭ ނުބުނަންތަ؟ " ޖޯން ހަޅޭއްލަވައިގަތީވެސް ނުރައްކާތެރި ގޮތަކަށެވެ. ކައިލަންއަށް ވަގުތުން ވެގެން އުޅޭގޮތް އެނގުނެވެ. މަލްޓިޕްލް ޕާސެނެލިޓީ ޑިސްއޯޑާގެ ސީރިޔަސް ކޭސްއެކެވެ. ކައިޒާން ވާންވީ ދެން ކޮން ޖޯންއަކަށް ހެއްޔެވެ؟ ކައިޒާންގެ ޓްވިންއެއް ހުރީ އެއް ނޫނެވެ.\n"ފައިން. ވީ ކެން ބީ ފްރެންޑްސް ޓޫ ޖޯން. ހަމައެކަނި ޒޭވިއާގެ ފްރެންޑަކަށް ނޫން ދޯ ވާން ޖެހޭނީ.." ކައިލަން ސަލާމަށް އަތް ދިއްކޮށްލިއެވެ. ކައިލަން އަޒުމް ކަނޑައެޅީ ކައިޒާންއަށް ޖެހިފައި މިވާ ނުރައްކާތެރި ނަފްސާނީ ބަލިން ސަލާމަތްކޮށްދިނުމެވެ. ކައިޒާންގެ ސިކުނޑިތެރޭ އުޅޭހާ ޖޯންފަދަ ޚިޔާލީ ފުރޭތަތައް ނެރެލާ ކައިޒާން އެހެން މީހުންނެކޭ އެއްފަދައިން މުޖުތަމައުގައި އުޅުމުގެ ފުރުސަތު ހޯދަދިނުމެވެ. އެހެން ހުރިހާ ކޭސްއަކަށްވުރެ މި ކޭސް މުހިއްމު ކަމެއްގެ ގޮތުގައި ނަގަން ކައިލަން ނިންމިއެވެ.\nކައިޒާން ޓީވީ ހުޅުވާލައިގެން ޗެނެލްތައް ބަދަލުކުރަން އިނީ ފޫހިވެފައެވެ. ކިތަންމެ ވަރަށް ކެމީލާގެ ޚިޔާލް އެއްފަރާތްކޮށްލަން އުޅުނަސް އެކަމެއްނުވިއެވެ. ހިތުގައިވަނީ ހަމައެކަނި އެހަދާންތަކެވެ. މީހަކު ބެލްޖެހުމުން ކަންނެތްވެފައި އިނދެވެސް ދޮރު ހުޅުވައިލިއިރު ދޮރުމަތީގައި ނޯޔާ ހުރިތަން ފެނިފަ އެތެރެއަށް ވަންނަން ދައުވަތު ދޭހިތެއް ނުވިއެވެ. އެކަމަކު ނޯޔާ އަތުގެ ތެރެއިން ދެމިގަތެވެ. ޕީޗްކުލައިގެ ބުރުގާއެއް އަޅާފައި ހުރިއިރު ނިކަން ހިތްގައިމެވެ. ތެދަށް ބުނަންޏާ ކެމީލާއަށްވުރެވެސް ނޯޔާގެ ސިފަތައް މާ ރީއްޗެވެ. ނަމަވެސް ލޯތްބަކީ އެހެން ކަހަލަ އެއްޗެކެވެ. ހަމައެކަނި ސިފައަށް ބަލާފައި ވެވޭ އެއްޗެއްވެސް ނޫނެވެ.\n"ވަޓް އާ ޔޫ ޑުއިން ހިއާ.." ކައިޒާން ނުރުހިފައި އަހާލިއެވެ.\n"ގޯޑް އައި މިސްޑް ޔޫ..." ނޯޔާއަށް ބުނެވުނެވެ.\n"ނޯޔާ ކުރީގެ އުޅުން ދޫކޮށްލަން ވެއްޖެއެއްނު. ބުރުގާ އެޅީމަ ތިގޮތަށް ހިލޭ ފިރިހެނެއްގެ ކައިރިއަށް އައުމަކީ ރީތިކަމެއް ނޫން. އަހަރެން މިހެން ބުނަން ދެރަވެސްވޭ އެކަމަކު ނޯޔާއަށް އުއްމީދުތަކެއް ދީގެން ހުރުމަކީ ކޮށްގެންވާނެ ކަމެއްނޫން. އަހަންނަށް ނޯޔާދެކެ އިޝްގީ ނަޒަރަކުން ލޯތްބެއް ނުވެވޭ. އެހެންނޫނަސް އަހަރެންގެ އަމިއްލަ ނަފުސްގެ މައްޗަށް އަހަންނަށް އިތުބާރެއްނުކުރެވޭ. އަހަންނާއިއެކު އުޅޭކަށް އެއްވެސް އަންހެންކުއްޖަކަށް ފަސޭހައެއް ނުވާނެ. ޔޫ ޝުޑް ފައިންޑް ސަމްވަން ހޫ ވިލް ލަވް ޔޫ. ހޫ ކެން ޓޭކް ކެއާ އޮފް ޔޫ. އަހަރެން ކަހަލަ މީހަކާއި ނޯޔާ އެކަށީގެނެއްނުވޭ. ޔޫ އާ ބިއުޓިފުލް ސްވީޓް އެންޑް ބަބްލީ. ޔޫ ޑިޒާވް އަ ބެޓާ ޕާސަން. ސީރިޔަސްކޮށް މިބުނީ. އަހަރެން ދުވަހަކު މީހަކާއި އިންނާކަށް ގަސްތެއްނުކުރަން. ސިންގަލްކޮށް ހުންނާނީ........" ކައިޒާންގެ ވާހަކަތައް އިވިފާ ނޯޔާ ހުރީ ބުނާނެ އެއްޗެއް ނޭގިފައެވެ. ނަމަވެސް ކައިޒާންގެ ސީރިޔަސްކަމާއި ސާބިތުކަމުން އޭނަ އެބުނި ބަހުގައި ހިފަހައްޓާނެކަން އެނގުނެވެ. ނޯޔާގެ ހިތަށް ފުން އަސަރުތަކެއްކުރިއެވެ. އެއްފަރާތުން ވެވޭ ލޯތްބަކަށް ދިރިއުޅުމެއް ބިނާކުރަން ފަސޭހައެއްނުވާނެއެވެ. އިތުރަށް ހިތް ހަލާކުވުން ނޫންކަމެއް ނުވާނެއެވެ. ނޯޔާ ހިނިތުންވެލާފައި ސަލާމްކުރަން އަތް ދިއްކޮށްލިއެވެ.\n"ކެން ވީ ސްޓިލް ބީ ފްރެންޑްސް؟ " ނޯޔާ ހިތުގައިވާ ރިހުން ފޮރުވައިލަމުން ހިނިތުންވެލިއެވެ.\n"ކަޒިންސް....ތިމާގެކަމުގެ ގުޅުން އަބަދަށް އޮންނާނެ..އެގުޅުން ކަނޑައެއްނުލެވޭނެ......" ކައިޒާން އަތްތިލަ ޖަހައިލީ ޖީބަށެވެ. ސަލާމްކުރަންވެސް އޭނަ ދެކޮޅުހެދީއެވެ. ނޯޔާ އެގެއިން ނިކުމެގެން އައީ ހަލާކުވެފައިވާ ހިތަކާއިއެކުގައެވެ. އެކަމަކު އެކަމާއި އެހާ ބޮޑަށް ހިތާމަކުރަންވާނެހެއްޔެވެ؟ ދުނިޔެ ދައްކާ ކުލަވަރު ބަލާށެވެ. އެނަ އެންމެ ލޯބިވާ ދޮންބެވެސް ދުނިޔެއާއި ވަކިވެގެން ދަނީއެވެ. ވީއިރު ކުޑަ ދުވަސްކޮޅަކަށް ދުނިޔެއަށް އައިސްފައިވާ މެހުމާނުންނަށް ވީހިދު އޭނަ ބޭނުމީ ދޮންބެ ބުނިފަދައިން ރަގަޅު ދީނީ ކުއްޖަކަށް ވުމެވެ. އޭރުން ނަމާދާއި ގުރުއާނުން ހިތްހަމަޖެހުން ހޯދޭނެއެވެ.\nނާޔަލް ކޮށިއަރާގޮތްވާތީ ސިރިންޖުން ކާން ނުދެވިގެން ހޮޅިގުޅާ ހިސާބަށް ދިޔުމުން ނަތާލީގެ ހިތުގައި ބިރުވެރިކަން އުފެދުނެވެ. ނާޔަލްގެ ހާލު ގޯސްވަނީ އެލްޑީއެން ފަދަ ފާޑުފާޑުބޭސް ދޭތީ ކަމުގައި އޭނަ ހީކުރިއެވެ. ރަގަޅުވަމުން އައިސް ކުއްލިއަކަށް ހާލު ބޮޑުވާންވީ ކީއްވެބާވައޭ ސުވާލުކޮށް މައްސަލައަކަށް ހަދާ އަރައިރުންވިއެވެ. ޑޮކްޓަރު ނަތާލީއަށް ވިސްނާދިނުމުން ހިތުގައި ޖެހުނުލެއް ބޮޑުކަމުން ރޯންފެށިގޮތަށް ހުއްޓައެއް ނުލިއެވެ. އޭނަގެ ދަރިފުޅު އެހާ ބޮޑަށް ބަލިވާންވީ ކިއްވެހެއްޔެވެ؟ ނުލާހިކު ރީތިކޮށް އޮވެފާ ކުއްލިއަކަށް ދިރުވަން އުދަގޫވާނީ އެމީހުންނަށް ރަގަޅަށް ފަރުވާ ނުދެވޭތީއެވެ. ގިނަވަގުތި ނިދާފައި އޮންނަނީވެސް ދޭ ބޭހުގެ ބާރުގަދަކަމުންނެވެ. ދެރަވެގެންގޮސް ނަތާލީ ހަދާނެގޮތް ހުސްވެގެން އެންމެފަހުން މުސައްލަމަތީ އެތައް އިރެއްވާންދެން ދުޢާކުރަން އިނެވެ.\n"އިފް އެނީ ތިން ހެޕެންސް ކޯލް އަސް އިނގޭ...." ޑޮކްޓަރ ޒެވިއެލްއާއި ރިވާއު ކޮޓަރިން ނިކުންނަމުން ކެމީލާ ގާތު ބުނެލިއެވެ. ނާޔަލްގެ އަތުގައި ހިފަހައްޓާލައިގެން ނާޔަލްގެ މޫނަށް ބަލަހައްޓައިގެން ކެމީލާ އިނެވެ. ދެލޮލުގައި ކަރުނަ ނެތަސް މޮޅިވެރިކަމުގެ ތަސްވީރެކެވެ. ހިތާމައިން ފުރިފައިވާ ދެލޮލެވެ. މިހާރު ނާޔަލްއަށްޓަކާ ހެޔޮ ދުޢާކުރުން ނޫންގޮތެއް ނެތެވެ. ނާޔަލްއަށް ލިބެމުންދާ ދަތިތަކާއި އުދަގޫތައް ލުއިކޮށްދެއްވުން އެދިވެސް ދުޢާކުރެވުނެވެ. ނާޔަލް ފެންނަ ހިސާބުގައި ހިތްވަރުކޮށްލައިގެން ހުއްޓަސް އެކަނިވާވަގުތު އޭނަ ރުއިވަރު ދެނެވޮޑިގެންވަނީ ހެއްދެވި ފަރާތެވެ. ނާޔަލް ބަލިވިކަން އެނގުނީއްސުރެ ކޮންމެ ރެއަކުހެން ނިދެނީ ރޮއިފައެވެ. އެންމެން ނުކުތުމުން ކެމީލާ ނާޔަލްގެ އަތް ގެނެސް މޫނުގައި ޖެއްސިއެވެ. ހާދަ ފިންޏެވެ. ގަނޑުފެންކޮޅެއްފަދައެވެ.\nކެމީލާ ސިއްސުވައިލީ ކުއްލިއަކަށް ނާޔަލް ވަރުދެރަގޮތަކަށް ލޯ ހުޅުވާލާފައި ކޮޓަރީގެ ކަނަކާއި ދިމާލަށް ބަލަންފެށީމައެވެ. ފަނޑު ހިނިތުންވުމެއް ދިނެވެ. އެތަނުން ކެމީލާއަށް ނުފެންނަ ބަޔަކު ފެނިގެން އެމީހުންނަށް ބަލާފަދައިންނެވެ.\n"އެތަނުން ކާކު ފެންނަނީ؟ " ކެމީލާ ކަންބޮޑުވިއެވެ.\n"އިއްބާން އާއި ރާހަލް. އަންނާށޭ ބުނީ.." ނާޔަލް އުދަގުލުން ވާހަކަދެއްކިއެވެ. ކެމީލާގެ ހިތަށް ބިރުވެރިކަމެއް ވަނެވެ. އެއީ އެ އާއިލާއިން މަރުވެފައިވާ ދެ ޒުވާން ފިރިހެންކުދިންގެ ނަމެވެ. އޭނައަށް ނުފެނި ނާޔަލްއަށް އެމީހުން ފެންނާންވީ ސަބަބެއްނެތެވެ. ނާޔަލް އެކަހަލަ ވާހަކަދައްކަނީ ކީއްކުރަން ހެއްޔެވެ؟ އެގޮތަށް ވާހަކަދެއްކުމުން އޭނަ ދެރަވާވަރު އެނގޭނަމައެވެ. ކެމީލާގެ ލޮލުން ވެއްޓުނު ކަރުނަތިކިތައް ކޯތާފަތް މަތިން ތިރިއަށް ދެމިގަތެވެ. ނާޔަލްއަށް އެކަން އިހުސާސްވީ ކަން ނޭގެއެވެ. އެ ނަޒަރު އޭނައަށް ހުއްޓުނެވެ.\n"ދެރަނުވައްޗޭ..." ނާޔަލް މަޑުމަޑުން އަތް އުފުލާލާފައި ކެމީލާގެ ކޯތާފަތް ފޮހެލަދިނެވެ. މަންމަ ބުނާހެން މިރޭ ނާޔަލް ފެންނަލެއް ވަކިން ތާޒާވެފައި މޫނު އައްޔެވެ. މަޑުމަޑުން ބޯ ހިއްލާލާފައި އެނދުގެ ލެގޭބަޔަށް ލެނގިގެން އިށީނެވެ. ކެމީލާވެސް ކައިރިއަށް އަރާ އިށީނެވެ.\n"އެނގޭތަ؟ އަހަރެން ހިތް ދިނީ އަނބުރާ އަތުލާގޮތަކަށް ނޫން. ކެމް ދުނިޔެއާއި ވަކިވަންދެން މި ހިތް ކެމްއާއިއެކު ވާނެ................ " ނާޔަލްގެ ޖުމްލައިގާ ހާސް އަސަރާއި މާނަ ވިއެވެ. ނާޔަލް އެދުނީ އަބަދަށްޓަކާ ހިނިތުންވެލައިގެން ހުރުމަށެވެ. "ވެން ޔޫ ސްމައިލް އަހަރެންގެ މުޅި ދުނިޔެ ބްރައިޓްވޭ. އެހާ ރީތި ރީތި ސްމައިލްއެއް. ޕްރޮމިސްމީ ދެރަނުވާން. ހިތްވަރުކުރާން. އެންމެ ދީންވެރި ކުއްޖަކީ ތިއީ. ބިކޯޒް އޮފް ޔޫ އައި ޗޭންޖްޑް އައިމް ކްލޯޒާ ޓު މައި ކްރިއެޓާ. އިޓް މީންސް ދަ ވޯލްޑް ޓު މީ. މިހާރު އަހަރެންގެ ދަތުރު ނިމުމަކަށް އައިސްފި. ބޭނުމެއްނޫން އަހަރެންގެ ލޯބިވާ މީހުން ދޫކޮށްލާފައި ދުރަށް ދާން އެކަމަކުވެސް އެންމެ ލޯބިވާ ފަރާތާއި މީޓްކުރުންވެސް ވަނީ އުފަލަކަށް. ކެމް އަހަރެންގެ ފުރާނައާ. އަހަރެންދެކެ ލޯބިވަންޏާ މި ދެލޮލުން ކަރުނަ ނުހޮރުވާތި. ހަމައެކަނި އުފާވެރިކަމުގެ ކަރުނަ. އަބަދުވެސް އެންމެ ކައިރީ ހުންނާނަން. އަބަދުވެސް މިހަށިގަނޑުގެ އެއްބައި ކަމުގައި ވާނަން..................."\n"ދުވަހަކު ދުރަށް ނުދައްޗޭ..." ޖަޒުބާތުގެ އޮއިވަރުގާ ޖެހިގެން ކެމީލާއަށް ނާޔަލްއާއި ކައިރިވެވުނެވެ. ނާޔަލް ބަލިކަންވެސް ހަދާން ނެތުނެވެ. ނާޔަލްއަށްވެސް މިހުރިހާ ދުވަހު ނުލިބުނު ބާރެއް ލބުނުފަދައެވެ. ލޯބީގެ ބާރުގަދައީއެވެ. ނާޔަލް ކެމީލާގެ މޫނުގައި މަޑުމަޑުން ފިރުމައިލިއެވެ. އެތައް ފަހަރު ލޯބިވާ ވާހަކަ ބުނެލިއެވެ. އެތައް ވާހަކައެއް ދެއްކުމުގެ ހިތްވަރުވެސް ލިބުނެވެ. މިއީ ވަދާއުގެ ސަލާމްކަން ނާޔަލްއަށް ރޭކާ ލީ މާ ބޮޑަށް ވަރުބަލިވެ ހަކަތަ ހުސްވާންފެށުމުންނެވެ. މޫނު ދަލުން ފެންވެރުނެވެ. ނާޔަލް އެދުނީ ހޫނުފެނުން ފެންވަރުވާލަދިނުމަށެވެ. އޭރުން ތަންކޮޅެއް ވަރުޖެހިދާނެކަމުގައި ބުނެލިއެވެ. ނަމަވެސް ފާޚާނާއަށް ގެންދާނީ ކިހިނެއްހެއްޔެވެ؟ ހަށިގަނޑުގެ އެއްފަޅި ހަރަކާތްކުރަނީއެއް ނޫނެވެ. އަދި މިރޭ ވަރުދެރަކަމުން އެންމެފަހުން ލޯ ހުޅުވައިލާނެ ވަރެއްނެތެވެ. ރަގަޅުވަނީހެން ހީވެފައި މިވާން އުޅެނީ ކިހިނެއްހެއްޔެވެ. ކެމީލާ ހޫނުފެނުން ސްޕޮންޖްކޮށް ދިނެވެ. ތުންފަތުގައި ލިޕްބާމްލާފައި އިސްތަށިގަނޑުގައި ފުނާ އަޅުވާދިނެވެ. އެހުރިހާ ކަމެއްކޮށްދިންއިރު ކެމީލާގެ ހިތަށް ވެފައިވާވަރު ބަޔާންކޮށެއް ނުދެވޭނެއެވެ. ހިތުގައިވާ ރިހުން ކިތަންމެހާވެސް ގަދައެވެ. ނަމަވެސް ހިތުގެ އެންމެ ފުންމިނުގައި ރައްކާކުރެވިފައިވާ ނާޔަލްގެ އެކި ޖުމްލަތައް ތަކުރާރުކޮށް ހަދާންކޮށްދެނީ ނުރުއިމަށެވެ. ކެތްކުރުމަށެވެ. ނާޔަލް އަބަދުވެސް އޭނައާއިއެކު ވާނެއެވެ. އެ ހަނދާންތައް އޭނައާއިއެކު ވާނެއެވެ. ނާޔަލް ނެތް ދުނިޔެއެއްގައި އޭނައަކަށްވެސް ނޫޅެވޭނެއެވެ.\n"މަންމާ. ނާޔަލް. ހީޒް ސިކް........." ކެމީލާ ނަތާލީއަށް ގުޅިއެވެ. ފަސްމިނިޓްވެސް ނުވަނީސް ނަތާލީ އައީ ނިދަން ލައިގެން ހުރި ގައުނާއެކުގައެވެ. މޭކަޕް ކޮށްފައި ނެތަސް ނަތާލީގެ ރީތިކަން ފާޅުވާން ހުއްޓެވެ. މިނޫނީ މޭކަޕަކާއި ނުލައި ކެމީލާ އޭނަގެ މައިދައިތަ ދެކުނު ހަދާނެއްނުވެއެވެ. ނާޔަލް ދެލޯ މަރާލައިގެން އޮތްއިރު ނިދާފައިކަމުގައި ނަތާލީއަށް ހީކުރެވުނެވެ. ރީތިކޮށް ނިދާފައެވެ. ދުވާ މީރުވަހުން ސިކުނޑި ތާޒާވިއެވެ. ނާޔަލް އަބަދު ބޭނުންކުރާ އަގުބޮޑު ސެންޓުގެ ހިތްގައިމު ވަސް ކޮޓަރީގައި ހިފާލާފައިވިއެވެ. ނާޔަލްގެ އަތުގައި އަތްލިއިރު ގަނޑުފެންކޮޅެއްފަދައެވެ. ނަތާލީއަށްވެސް އެހެންގޮތެއް ހީކުރެވުނެވެ.\n"މަންމަގެ ނާޔަލް...." ނަތާލީއަށް ރޮވެންފެށުނެވެ.\n"ޑޯންޓް ކްރައި މަމް...." ނާޔަލް ދެލޯ ހުޅުވާލާފައި މަންމަގެ ކޯތާފަތް ފޮހެދިނެވެ. ނަތާލީ ރޯ ކޮންމެފަހަރަކު ތަކުރާރުކޮށް ނާޔަލްވަނީ މަންމަ ގާތު ނުރުއިމަށް އެދިފައެވެ. ނަމަވެސް ނަތާލީއަށް ނުރޮއި ހުރެވޭހެއްޔެވެ؟ ނާޔަލްގެ ހާލުދަށަށް ދާތަން މިފެންނަނީ ލޮލުގެ ކުރިމަތީގައެވެ. ވާހަކަދައްކަމުންގޮސް ނާޔަލްގެ ދެލޯ މެރި ޚަބަރު ހުސްވުމުން ކެމީލާ އަވަހަށް ޑޮކްޓަރުންނަށް ގުޅިއެވެ. ނާޔަލް ހޭނެތިފައި އޮތުމުން ވަގުތުން ގެންދެވުނީ ހޮސްޕިޓަލަށެވެ. ހޮސްޕިޓަލުގެ އައިސީޔޫގައި އެޑްމިޓްކޮށްގެން ފަރުވާދޭން ފެށިއެވެ. އެއް ދުވަސްވާންދެން ނާޔަލް އެގޮތަށް ޚަބަރުހުސްވެފައި އޮތެވެ. ކެމީލާ ބޭނުންވީ އެންމެފަހު ވަގުތުވެސް ނާޔާލްގެ އަތުގައި ހިފައިގެން އިނުމަށެވެ. ބޭސްކާކަށްވެސް ހަދާނެއްނެތެވެ. ފަރުވާކުޑަކޮށްލެވުނިއެވެ. ހިތް އެކިގޮތްގޮތަށް ތެޅޭގޮތުން ހުއްޓިދާނެހެން ހީވިއެވެ. ހިތަށް އުދަގޫވާ ހާލު ބެލުނީ ނާޔަލް ގުޅާފައިވާ މެޝިނަށެވެ. އެލާޓް އަޅާވަރުން ހިތަށް ވަންނަ ބިރުވެރިކަން އެހެން މީހަކަށް ނޭގޭނެއެވެ. އެންމެފަހުން ކެމީލާ ޚަބަރު ހުސްވެގެން ވެއްޓުނީއެވެ.\nކެމީލާ އެޑްމިޓްކުރީ އައިސީޔޫގައި ޖެހިގެން ހުރި އެނދުގައެވެ. ކެމީލާ ބޭނުންވީ އޭނައަށް ފެންނަ ހިސާބުގައި ނާޔަލް އޮތުމަށެވެ. އެންމެ ފަހު ވަގުތުވެސް ނާޔަލްގެ މޫނު ފެންނާން އެދުނެވެ.\nމެޝިންތަކާއި ގުޅާފައި އޮތްއިރު ކެމިލާއަށް އޭނަގެ ހާލު ރަގަޅުނޫންކަން އިހުސާސްކުރެވެއެވެ. އޭނަގެ ހިތްވެސް ރަގަޅަކަށް މަސައްކަތެއް ނުކުރެއެވެ. ވަރުބަލިކަމުގެ އިންތިހާއެވެ. ދެމީހުން އެއްކޮށް މަރުވެގެން ދަނީ ބާވައޭވެސް ހިތަށް އެރިއެވެ. ނާޔަލްގެ އާއިލާ މީހުންނާއި އެކުވެރިންތައް ފަހަރަކު މީހަކު ވަންނަމުން ދިޔަ މަންޒަރު ބަލަން އޮތްއިރު ކެމީލާގެ ލޮލުން ކަރުނަ ފާއްދާލައެވެ. ހަގީގަތުގައި ޑޮކްޓަރުން އުއްމިދުކަނޑާލީހެއްޔެވެ؟ ދޭނެ އިތުރު ފަރުވާއެއް ނެތީ ހެއްޔެވެ؟ ނާޔަލް އަބަދަށްޓަކާ ލޯ މަރައިލީހެއްޔެވެ؟\n"ޑޮކްޓަރ. ކެން އައި ހޯލްޑް ހިޒް ހޭންޑް...ޕްލީޒް ލެޓް މީ.....ޖަސްޓް ވަން ލާސްޓް ޓައިމް.." ކެމީލާ އާދޭހާއިއެކު ޑޮކްޓަރ ދާނިޔަލް ކައިރީ އެދުނެވެ. ދާނިޔަލް އެންމެފަހުން ކެމީލާ އޮތް އެނދު ގެންގޮސް ނާޔަލްގެ އެނދާއި ކައިރިކޮށްލަދިނެވެ. އިންސާނާގެ ހިއްސުތަކުގެ ތެރެއިން އެންމެފަހުން ދާނީ އިވުމުގެ ހިއްސެވެ. އަނގައިން ނުބުނެވި ފެނުން ދިޔަސް ލޯބިވާ ވާހަކަ އެންމެފަހު ވަގުތުވެސް ބުނަންވާނެއެވެ. ވާހަކަދައްކަންވާނެއެވެ. ކިޔާ އެއްޗެއް ލޯބިވާ ފަރާތަށް އަޑުއިވޭނެއެވެ. ކެމީލާއާއި ނާޔަލްގެ އަތް ގުޅުވައިލަދިނީ ނަތާލީއެވެ. ހިފެހެއްޓުމެއްނެތި ނަތާލީގެ ލޮލުން ކަރުނަ އޮހެމުންދިޔައެވެ. ޒުވާން ފިރިހެންދަރިފުޅު އެންމެ ފަހުގެ ނޭވާތައް ގުނަމުންދާއިރު ކެމިލާވެސް އެހާ ބައްޔެވެ.\n"އައި ވޯންޓް ކްރައި ނާޔަލް އައި ވިލް ބީ ސްޓްރޯންގް. ވަރަށް ލޯބިވޭ......" ކެމީލާ މަޑުމަޑުން ބުނެލިއެވެ.\nނާޔަލްގެ ލޮލުގެ ހިމަކޮޅުން ވެއްޓުނު ކަރުނަތިކި ބާލީހަށް ފޭދިގެން ދިޔައެވެ. އެއްޗެކޭ ބުނަން ތުންފަތް ހަރަކާތްކޮށްލިއެވެ. ނަމަވެސް ނާޔަލްއަށް އަނގައަކުން ނުބުނެވުނެވެ. ކެމީލާގެ ހިތް ކުދިކުދިވިހެން ހީވިއެވެ. ނާޔަލްގެ އަތުގައި ހިފާ ކުޑަކޮށް ތަޅުވާފައި ނާޔަލްއަށް ގޮވަންފެށިއެވެ. އަލުން ލޯ ހުޅުވަން ތަކުރާރުކޮށް އެދުނެވެ. ނާޔަލް ޖަވާބެއް ނުދިނުމުން ޑޮކްޓަރަށް ގޮވާލިއެވެ. އަހުމަދު މައިކަލްވެސް އެންމެފަހު ވަގުތު ނާޔަލްގެ ނިތްކުރީގައި ބޮސްދިންއިރު ދެލޯ ފެންކަޅިވިއެވެ. ކޮއްކޮ ދުނިޔެއަށް ދޫކޮށްފައި ދިޔަ ނިޝާނަކީ ހަމައެކަނި ނާޔަލްއެވެ. ހަޔާތުގެ އެންމެ ފަހު ހުޅުކޮޅު ނިވިގެން އެދަނީއެވެ.\n"ޕްލީޒް ޑޫ ސަމްތިން. ޕްލީޒް ޕްލީޒް.." ނަތާލީ ޑޮކްޓަރ ޒެވިއެލްގެ އަތުގައި ހިފާ ދަމަންފެށިއެވެ. " ހީޒް ޑައިން. ޕްލީޒް ޑޯންޓް ލެޓް ހިމް ޑައި........"\n"ޑޯންޓް ލެޓް........" ނަތާލީއަށް ރޮވި ވާހަކަ ނުދެއްކޭވަރުވިއެވެ. ނާޔަލްގެ އޮކްސިޖަން ދަށަށް ދާންފެށިއެވެ. އޮކްސިޖަން ތިރީހަށް ވެއްޓުމުން އެންމެނަށްވެސް ނާޔަލްގެ ހާލު ސީރިޔަސްވިކަން އެނގުނެވެ. ނަމަވެސް ނޭވާގެ މަޑުކަމާއިއެކު އުދަގޫކަމެއް ނާޔަލްގެ ފަރާތަކުން ނުފެނުނެވެ. މަޑުމަޑުންގޮސް ރީތިކޮށް ނިދާލަނީފަދައެވެ. ނޭވާލުން މަޑުވެ ލަސްވާންފެށިއެވެ. މެޝިނުގައިވާ ހިތުގެ ހަރަކާތްތައް ދައްކުވައިދޭ ރޮގު ސީދާވިތަން ފެނިފާ ނަތާލީއާއި އާއިލާ މީހުންގެ ރުއިމުގެ އަޑުގަދަވިއެވެ. ނާޔަލްގެ މޭމަތީގައި ތަތްކޮށްފައިވާ ބައިތައް ނައްޓަންފެށުމުން ނަތާލީ މަންމަގެ ދަރިފުޅާއޭ ކިޔާފައި ނާޔަލްގެ ގައި މައްޗަށް ވެއްޓިގަނެގްނ ހިތްފަޅައިގެން ދާހާ ބާރަށް ރޮއެގަތް އަޑު މުޅި ހޮސްޕިޓަލުގައި ގުގުމައިލިއެވެ. ނަތާލީގެ އެ އަސަރުން ފުރުފައިވާ ހަރަކާތްތައް ދެކުނު ހުރިހާލޯތައް ފެންކަޅިކޮށްލައިފިއެވެ.\nއަހުމަދު މައިކަލްއާއި އާއިލާ އެހެން މިހަކު ވެގެން ނަތާލީ ނާޔަލްއާއި ގަދަކަމުން ވަކިކޮށްލިއެވެ.\nއެހުރިހާ މަންޒަރެއް ދެކެން އޮތް ކެމީލާއަށް ރޯންވީކަމެއް ނޭގުނެވެ. ޝޮކެއްގައި އޮތް ކުއްޖެއް ފަދައިން އެސްފިޔަ ޖަހައިލަންވެސް ނޭގިފައި ނާޔަލްގެ މޫނަށް ބަލަން އޮވެވުނީއެވެ. ކެމިލާއަށް ނާޔަލްގެ މޫނު ފުސްވާންފެށިއެވެ. ހުރިހާތަނެއް އަނދިރިވާންފެށިއެވެ. ހޭއެރިއިރު އޮވެވުނީ އައިސީޔޫގައެވެ. އެތައް މެޝިންތަކަށް ގުޅާފައެވެ. ވަށައިގެން ހޯދާ ބަލައިލުމުން ފެންނަނީ މާސްކް އަޅާފައި ތިބި މީހުންނެވެ. މަޑުމަޑުންގޮސް ހުރިހާ ކަމެއް ހަނދާންވާގޮތްވިއެވެ. އޭނަގެ ނާޔަލް މިދުނިޔެއާއި ވަކިވެގެން ދިޔައީއެވެ. އެތައް ބޭހެއްގެ ސަބަބުން ސިކުނޑި ރަގަޅަށް މަސައްކަތްނުކުރާތީ އެހާ ބޮޑަށް ހިތަށް ދަތިކަމެއް ނުލިބުނެވެ. ބަޑުހައިކަމުގެ އިހުސާސްކުރެވެންފެށިއެވެ.\nޑޮކްޓަރ ދާނިޔާލްއާއި ޒަހުރާން އަދި ޒެފަން ކައިރިއަށް ޖެހިލިއެވެ.\n"ޔޫ ހޭޑް އެ ހާޓް ޓްރާންސްޕްލާންޓް....."\n"ޑިޑް ދޭ......ނާޔަލް..." ކެމީލާ ހިންދިރުވައިލިއެވެ.\n"ރިލެކްސް ކެމް. ހީޒް ވިތް ގޯޑް. ކެމްއަށް އެކަން އެނގެއެއްނު. ނާޔަލް ބުނި ދޯ ސްޓްރޯންގްވާށޭ. ނާޔަލްއަށްޓަކާ. އެނޑް ހީ ޑިޑް ސަމްތިން ބްރޭވް. އެކަން އެނގެން ބޭނުންތަ؟ ލޯބިވާ އަންހެންކުއްޖަކަށްޓަކާ ވަރަށް އަގުހުރި ހަދިޔާއެއް ދީފައި ނާޔަލް އެދިޔައީ. "\n"ނާޔަލްގެ ހިތް ޓްރާންސްޕްލާންޓްކުރަން ދީފައި. އެންމެ ލޯބިވާ ފަރާތުގެ ހިތަށް ފަރުވާތެރިވެ ބަލައިގެން ކެމް އުޅޭނެކަން އަހަރެމެންނަށް ޔަގީން. އެނގޭތަ؟ ނާޔަލް އެންމެފަހު ވަސިއްޔަތަކަށްވީ އޭނަގެ ހިތް ކެމްއަށް ދިނުން. އޭނަގެ ހިތް ކެމްއަށް ޓްރާންސްޕްލާންޓްކޮށް ދިނުން. ކެމް އޭނައަށްޓަކާ އުފަލުގައި ހުރެދިނުން. ކެމް ސިއްހަތު ރަގަޅު އަންހެންކުއްޖެއްގެ ގޮތުގައި ދުނިޔޭގައި ހުރުމަކީ ކެމް ދެކެ އެންމެ ލޯބިވި ޒުވާނާގެ އެންމެ ބޮޑު އެދުން. އަންހެންކުއްޖެއްދެކެ އެހާ ލޯބިވާ މީހަކު ހުރިކަމީ އެކުއްޖެއްގެ ނަސީބު. ކެމްއަށްޓަކާ ނާޔަލްގެ ހިތް ދިންކަމީ އަބަދަށްޓަކާ ކެމްއާއިއެކު ނާޔަލް ވާނެކަމުގެ ހެއްކެއް. އެލޯބި ނާޔަލް ސާބިތުކޮށްދީފި. ނާޔަލްއަށްޓަކާވެސް އުފަލުގައި ހުނަންނަން ވާނެ އިނގޭ..."\nކެމީލާއަށް މަޑުމަޑުން މޭގައި އަތް ޖައްސައިލެވުނެވެ. ހަގީގަތުގައިވެސް އޭނަގެ މޭގެ ތެރޭ ވިންދު މިޖަހާ ހިތަކީ އޭނަގެ ލޯބިވާ ނާޔަލްގެ ހިތް ހެއްޔެވެ؟ ނާޔަލްގެ ފަރާތުން މިދިނީ ކޮންފަދަ އަގުހުރި ހަދިޔާއެއް ހެއްޔެވެ؟ ކޮންފަދަ ލޯބި ކޮންފަދަ ފުރިހަމަ ހަދިޔާއެއްހެއްޔެވެ؟ ހިތުގެ ބަލިމީހަކަށްޓަކާ މިއަށް ވުރެ ރަގަޅު ހަދިޔާއެއް ނުވާނެއެވެ. ނާޔަލް ދުނިޔެ ދޫކޮށްފައި އެދިޔައީ އަބަދަށްޓަކާ އޭނަގެ ހިތް ކެމީލާއަށް ދީފައެވެ. ކެމީލާއަށް ދެލޯ މަރައިލެވުނެވެ. ކަރުނަތިއްކެއް ވެއްޓިގެން ދިޔުމުން އަވަހަށް ފޮހެލާފައި ކަރުނައިގެ ތެރެއިން ހިނިތުންވެލިއެވެ.\n"ތެންކިއު ބޭބީ....އަބަދަށްޓަކާ އަހަންނާއިއެކުވީ ކަމަށްޓަކާ...." ކެމީލާއަށް ހިތާހިތުން ބުނެވުނެވެ.\nމިފަދަ ސަޕްރައިޒެއް ހަދިޔާއެއް ދެވޭނީ މަދު މީހަކަށެވެ. ނަސީބުވެރިއަކަށެވެ. އެންމެ ލޯބިވާ ފަރާތުގެ ހިތް އެމީހެއްގެ ހަށިގަނޑުގައިވާއިރު ހަމަ ނާޔަލް ބުނިހެން އަބަދަށްޓަކާ ނާޔަލް އޭނައާއިއެކު ވާހެން ހީވިއެވެ. ކިތަންމެ ވަރަކަށް ނޯމަލް ވާން އުޅުނަސް ޖަޒުބާތީ ނުވާން އުޅުނަސް ކުރެވެމުން ދިޔައީ ތަފާތު އިހުސާސްތަކެވެ. އެ އިހުސާސްތަކުގައި ގެނބެމުން ދިޔަވަރަކަށް ނާޔަލްގެ ހިތަށް ގެއްލުމެއްވެދާނެތީ އުފާވާންވެސް ބޭނުންވިއެވެ. މުޅިންވެސް ވިސްނެނީ އެކަމާމެދުގައެވެ. އަބަދުހެން ހިތަށް އަރަނީ ނާޔަލްގެ ޖުމްލަތަކެވެ. އެތައްފަހަރު މޭގައި އަތް ފިރުމާލަން އަތް ނެގެއެވެ. ހެއްދެވިފަރާތަށް ހަމްދުކުރިއެވެ. ނާޔަލް ވަކިވެގެން ދިޔައިރުވެސް އޭނައާއެކު ނާޔަލްގެ ބަޔެއް ވުމުގެ ނަސީބު ދެއްވިކަމަށްޓަކައެވެ. ނަމަވެސް ލޯ ކަރުނުން ފުރުނެވެ. ނުރޯން ހިތްވަރުކުރިއިރުވެސް ރޮވުނެވެ.\n'ބީ ސްޓްރޯންގް... އޭރުން ފާސްޓްކޮށް ރިކަވާ ވާނީ..." ޑޮކްޓަރ އޯގާތެރިކޮށް ބުނެލިއެވެ.\n"އައި ވޯންޓް......."ކެމީލާ ކަރުނަތައް ފޮހެލަމުން ހިނިތުންވެލިއެވެ.\nގްލިއޯބްލާސްޓޯމާއިން ހަށިގަނޑުގެ އެހެން ތަންތަނަށް ކެންސަރު ނުފެތުރޭތީ ގުނަވަން ހަދިޔާކުރުން މައްސަލައަކަށް ނުވީއެވެ. ނާޔަލް ވަސިއްޔަތްކޮށްފައިވާގޮތަށް އޭނަ ދުނިޔެއަށް އެންމެ ފަހު ނޭވާލުމާއިއެކު ޑޮކްޓަރުންގެ ޓީމުން ވަގުތުން މަސައްކަތްފެށީ ނާޔަލްގެ ހިތް ނަގާފައި ކެމީލާގެ ހަށިގަނޑަށް ލެއްވުމަށެވެ. ހީނުކުރާހާ ކާމިޔާބު އޮޕަރޭޝަނަކަށްވިއެވެ. އެއްވެސް މައްސަލައެއްނުޖެހި އޮޕަރޭޝަން ކުރެވި ނާޔަލްގެ ހިތް ކެމީލާގެ ހަށިގަނޑުގައި ވިންދުޖަހަންފެށުމުން މުޅި ޓީމަށް ލިބުނު އުފާވެރިކަމާއި ހިތްހަމަޖެހުން ބަޔާންކުރަން ދަތްޗެވެ. ހިތް ބަދަލުކުރުމަށްފަހު ވިއްސަކަށް އަހަރުވާންދެންވެސް މައްސަލައެއްނެތި ދުނިޔޭގައި ހުރެވިދާނެއެވެ. ހުރިހާކަމަކަށްވުރެ ކުޅަދުންވަންތަކަން ބޮޑެވެ. އެގޮތުގައި ކެމީލާވެސް މުސްކުޅިވެ އަޖޫޒަކަށްވެ މުނިމާމަ ދަރިން ލިބެންދެން ނޫޅެވޭނެކަން އެނގެނި ކާކަށް ހެއްޔެވެ؟\nކެމީލާ ދެ ހަފްތާވަންދެން ހޮސްޕިޓަލުގައި އޮތްއިރު އާއިލާގެ އެންމެން ގެފަރާތުން ހިފެހެއްޓުމެއްނެތް ލޯތްބާއި އަޅާލުން ލިބުނެވެ. ސޯފިއާއި ޔާސިރު އަދި މާކަސް އުލާ ނާއީ ނޯޔާވެސް އެހާ ހެވެވެ. ޚާއްސަކޮށް ނަތާލީއަށް ނާޔަލްގެ ހިތް ކެމީލާއަށް ހަދިޔާކުރިކަން އެނގުމުން ޖަޒުބާތީ ވެވުނުވަރުން ރޮއިރޮއި ހަލާކުވާވަރުވިއެވެ. ކެމީލާދެކެން އެންމެ ލަހުން އާދެވުނީވެސް ނަތާލީއަށެވެ. ކެމީލާގެ މޭގައި އޮތީ ނާޔަލްގެ ހިތްކަން އެނގުމަށްފަހު ނަތާލީ ކެމީލާ އަމިއްލަ ދަރިއެއްފަދަ ލޯތްބެއްޖެހުނީއެވެ. ނާޔަލްއަކީ ކެމީލާކަމުގައި ދެކެވުނެވެ. ކެމިލާ ދެކެން ގޮއްސިއްޔާ އޭނައަށް ކެތެއްނުކުރެވޭނެއެވެ. އޭރުން ކެމީލާ ބަލިވެސް ވެދާނެ ނޫންހެއްޔެވެ. ދެހަފްތާވަންދެން ނަތާލީ ނުކައި ނުބޮއި ކަރުނަ އޮއްސަން ހަދައިގެން ހާލު ދެރަވެ އެޑްމިޓް ކުރާން ޖެހުނެވެ. ނަތާޝާއާއި އަހުމަދު މައިކަލް އަދި އާއިލާމީހުންނާއި އެކުވެރިންގެ ފަރާތުން ހިތްވަރު ހޯދައިގެން ތެދުވެ އުޅެވޭވަރު ވުމަށްފަހު އެންމެ ކުރިން ޒިޔާރަތްކުރީ ނާޔަލްގެ މަހާނަ ދޮށަށެވެ. ނާޔަލްގެ ބައްޕަގެ މަހާނައާއި އަދި އިއްބާން ރައްހާލް ފަދަ އާއިލާއިން ނިޔާވެފައިވާ ޒުވާނުންނާއިއެކު އަބަދަށްޓަކާ ނިދާލާފައިވާއިރު އަލުން ދުވަހަކު ނުފެންނާނެކަން އެނގި ނަތާލީ އަނެއްކާ ރޮއްވައިލިއެވެ. މަހާނައިގާ ބޯ އަޅާލައިގެން އިދެ ތަކުރާރުކޮށް އެދުނީ މާފުކުރުމަށެވެ. އަނގައިން ނުބުނެ ދުވަސްކޮޅެއްވީކަމަށްޓަކައެވެ. ދަރިފުޅުގެ ބަދަލުގައި ކެމީލާދެކެ ލޯބިވާނެކަމުގައެވެ.\nނަތާލީއަށް އާދެވުނުއިރު ކެމީލާ ގެއަށް ފޮނުވާލުމުން ދާންވެގެން ތައްޔާރުވަނީއެވެ. އެނދުގައި އިށީދެލައިގެން އިން ކެމިލާގެ މޫނުމަތި ފެންނަނީ ތާޒާކޮށެވެ. ވަރުބަލިކަމުގެ އަސަރެއްނުފެނެއެވެ. ނަތާލީއަށް ގޮސް ކެމީލާގެ ގައިގާ ބައްދައިލެވުނެވެ.\n"ދަރިފުޅާ ކެމް. މަންމައަށް އިތުރު އަންހެން ދަރިއެއް މާތް ﷲ ދެއްވައިފި. ނޯޔާއެކޭ ކެމްއެކޭ އެއްވެސް ތަފާތެއްނެތް.........." ނަތާލީ ގެ ދެލޮލުން ކަރުނަ އޮހިގަތެވެ. ނަތާލީ ކެމިލާގެ މޭގައި އަތް ޖައްސައިލިއެވެ. ދަރިފުޅުގެ ހިތުގެ އިހުސާސްވެލުމުން ވަކިން ގަދަޔަށް ލޮލުން ކަރުނަ އަންނާންފެށިއެވެ.\n"މަންމާ ނާޔަލްގެ ފުރާނައަށް ހަމަޖެހުމެއް ނުލިބޭނެ. މަންމަ ރުއީމައޯ އެންމެ ދެރަވަނީ ކެންސަރުގެ އުދަގޫތަކަށް ކެތްވާނެއޭ އެކަމަކު މަންމަ ރޯތަން ދެކެންކެތް ނުވާނެއޭ ނާޔަލް ބުނި. އިޓް ވިލް ހާޓް ހިމް. ޕްލީޒް ނުރޮއި. ނާޔަލް ދުނިޔޭގައި ނެތަސް ހިޒް ހާޓް ވިލް ކީޕް ބީޓިން އިންޝާﷲ. ނާޔަލްއަށްޓަކާ ހެޔޮ ދުއާކޮށް އެންމެން އެކީ ސުވަރުގޭގައި ބައްދަލުކުރުމަށް މަސައްކަތްކުރަން އެންމެން ވީ. ހުރިހާ ލޯބިވާ ފަރާތްތަކަށް އަބަދަށް އެކީ އުޅެވޭނީ ހަމަ އެކަނި ސުވަރުގޭގައި ނޮޓް ހިއާ. މަންމާ ހީ ވޯޒް ހެޕީ ދެޓް ހީޒް މީޓިން ހިޒް ކްރިއޭޓާ.....ހީ ވިލް ބީ ވެއިޓިން ފޯ އަސް........." ކެމީލާ ނަތާލީގެ ގައިގާ ބައްދާލަމުން ހިނިތުންވެލިއެވެ. އޭނަ ކިތަންމެ ދެރަވިޔަސް ވިސްނަނީ ޕޮޒިޓިވްކޮށެވެ. ނާޔަލްގެ ހިތަށް ކުޑަނަމަވެސް ގެއްލުމެއް ވެދާނެގޮތަކަށް ނޫޅެން އޭނަވަނީ އަޒުމް ކަނޑައަޅާފައެވެ. ނާޔަލްގެ ވަސިއްޔަތް އޭނަ ހަދާންނައްތައެއްނުލާނެއެވެ. ނާޔަލްއަށްޓަކާ އޭނަ ހިނިތުންވާނެއެވެ. އޭނަވަނީ ނާޔަލް ދުނިޔޭގައި ހުރިއިރު އެތައް އަހަރަކަށްވާވަރަށް ހިތާމަކޮށްފައެވެ. ޑޮކްޓަރުން ބުނިގޮތުން އޭނަގެ ހިތް ހަލާކުވީ އެހާ ހިތާމަ ބޮޑުވީމައެވެ. ނާޔަލްގެ ހަދިޔާ އަދި ހަނދާން އޭނަ ގެންގުޅޭނީ ހުރިހާ އެއްޗަކަށްވުރެ ލޯބިންނެވެ.\nކެމީލާވެސް އެންމެ ކުރިން ޒިޔާރަތްކުރީ ގަބުރުސްތާނަށެވެ. ޚަރީފު މޫސުމްގައި އޭނަވަނީ ނާޔަލްއައިއެކު ނާޔަލްގެ ބައްޕަގެ މަހާނައަށް ޒިޔާރަތްކޮށްފައެވެ. މެގްނޯލިއާ ގަހުގެ ފަތްތައް އެހިސާބަށް ވެރިފައިވާއިރު މަންޒަރު ނިކަން ހިތްގައިމެވެ. ގަބުރުސްތާނަކަށްވުރެ ސިފަވީ ރީތި ބަގީޗާއެކެވެ. މިފަހަރު އެތަންވަނީ ސްނޯއިން ފުރިފައެވެ. ކެމީލާ ހެޔޮ ދުޢާކުރިއެވެ. ކިތަންމެ ކެތްކުރިނަމަވެސް އެވަގުތު ލޮލުން އޮހިގަތް ކަރުނަތައް ނުހިފެހެއްޓުނެވެ. ނަމަވެސް ކެތްކުރެވޭނެ އެންމެ މައްޗަށް ކެތްކުރިއެވެ. ނާޔަލްއާއި ވާހަކަދެއްކިއެވެ. ލޯބިވާވަރު ބުނެދިނެވެ. ދުވަސްކޮޅަކަށް ނަމަވެސް އޭނައާއިއެކު ހުރެ ދުވަހަކު ޚިޔާލަށް ނުގެނެވޭނެހާ ލޯތްބާއި އުފާތައް ގެނެސްދިންކަމަށްޓަކާ ޝުކުރުކުރިއެވެ. އަދި ހިތަކީ ކެމިލާ އަމިއްލަ ފުރާނައަށްވުރެވެސް ލޯބިވާ ހަދިޔާއެއްކަމުގައި ބުނެލީ ފެންކަޅިވެފައެވެ.\nގެއަށް ދިޔުމާއެކުހެން ނާޔަލްގެ ވިލްއާއި ބެހޭގޮތުން އެނގުމުން އިތުރަށް ޖަޒުބާތީވެވުނެވެ. ނާޔަލްގެ ހުރިހާ ގެތަކާއި އަގުބޮޑު ކާރުތައް އޮތީ ކެމިލާގެ ނަމަށް ބަދަލުކޮށްފައެވެ. ނިއުޔޯކްގައި ހުރި ޕެންޓްހައުސްއާއި ސްވިޒަލޭންޑް އަދި ފްރާންސްގައި ހުރި ގެވެސް މެއެވެ. ނާޔަލްގެ ކުންފުނީގެ ހިއްސާދާރަކަށްވެސް ކެމީލާ ވީއެވެ. ކެމީލާ މުއްސަދި ބިލިއަނަރަކަށްވުމަށްފަހު ކެންސަރާއިބެހޭ ކަންތައްތަކަށް ފަންޑުކުރުމުގެ އިތުރުން ފަގީރު ގައުމުތަކުގައި މިސްކިތްތަކާއި ސްކޫލް ހޮސްޕިޓަލްތައް އިމާރާތްކުރުމަށް އެހީތެރިވެދެއެވެ. ޚާއްސަކޮށް އިސްލާމީކަންތައްތަކަށް ވަކިން ޚާއްސަ ސަމާލުކަމެއްދެއެވެ. ޔަތީމްކުދިންނާއި ފަގީރުކުދިން އަދި މުސްކުޅިންނަށްޓަކާ ގެތައް އަޅަން އެހާ ފައިސާ ޚަރަދުކުރެއެވެ. ދިރިއުޅުމަށް އެހާ ބޮޑު ބަދަލެއް އައިއިރު އޭނަގެ މަންމަ ސޯފިއާއާއި ބައްޕަ ޔާސިރު ވަނީ އަލުން ކައިވެނިކޮށްފައެވެ. ނަތާލީ ޚިޔާރުކުރީ ކެމީލާ ފަދައިން އެކަނި ދިރިއުޅުމަށެވެ. އެންމެ ލޯބިވި އަލީ މައިކަލްއަށްޓަކައެވެ.\nޚަރީފު މޫސުމްގެ އެންމެ ނަލަ ދުވަހެކެވެ. ރަންކުލަ ރީދޫ އަދި ރަތްކުލައިގެ ފަތްތައް މެދުނުކެނޑި ވާރޭފަދައިން ވެހި މުޅި ބަގީޗާތެރެ ދޫލަ އަޅާލައިފިއެވެ. ފަޒާގައި ދުންފިނީގެ އަސަރު ކޮންމެވެސް ވަރަކަށް ހިފާލާފައި އޮތެވެ. ކެމީލާގެ އެއްމާ ބަނޑު ތިން ކުދިންކަމަށްވާ ލައުން ލިލީ އަދި ލިއަމްގެ ދެވަނަ އުފަން ދުވަހެވެ. އެކުދިން ނަލަ ހައްދާލައިގެން ބޭރަށް ގެނައިއިރު ސޯފިއާއާއި ނަތާލީ އެކުދިންގެ އިސްތިގުބާލުގައި މަޑުކޮށްލައިގެން ތިއްބެވެ. ސަލާމް ގޮވާލީ ނިކަން ޅަ އަޑަކުންނެވެ. ލައުންއާއި ލިއަމް ނާޔަލްގެ ކާބަން ކޮޕީއެއްފަދައެވެ. އެވަރުގަދަ ބުމައާއި ރީތި އަޅި ދެލޮލެވެ. ކުޑައިރުވެސް ތޫނުކަމެއް ލިބިފައިވެއެވެ. އެންމެވެސް އުރާ ބައްދާލާ ހެދީ ނިކަން ލޯބިންނެވެ. އަދި އެކުދިންގެ ބޮޑުބޭބެ މާކަސްއާއި ނާއީ އަދި ނޯޔާއާއި އުލާގެ އިތުރުން މާމައާއި ޔާސިރުވެސް އެކުދިން ގައިގާ ބައްދާލާ އުރާލާހަދަން ކިއޫގައި ތިއްބެވެ. ނަތާޝާއާއި އަހުމަދު މައިކަލް އަދި އާއިލާގެ މެމްބަރުން ތައް މަޑުމަޑުން ގިނަވާންފެށިއެވެ. އެންމެން އެކުދިންނާއިއެކު ފޮޓޯތައް ނެގިއެވެ. އުފާވެރި ޕާޓީއެކެވެ.\nނާޔަލްއާއި ކެމީލާގެ ތިން ކުދިންނަކީ "މިރެކްލް"އެކެ ބުންޏަސް ދޮގަކަށް ނުވާނެއެވެ. ނާޔަލް ގެ ލޯބީގެ ނިޝާންތަކެއް މިގޮތަށް ދުނިޔެއަށް ދޫކޮށްފައި ގޮސްދާނެކަމަށް އެއްވެސް ބަޔަކުހީކޮށްފައި ނެތެވެ. ކެމީލާވެސް އެފަދަ ކަމަކަށް އުއްމީދެއްނުކުރެއެވެ. ނާޔަލް އެންމެ ބޮޑަށް ބަލިވި ރޭ ކުއްލިއަކަށް ރަގަޅުވެ ވާހަކަދައްކާ ކެމީލާއާއިއެކު ހޭދަކުރި އުފާވެރި ވަގުތުތަކުގެ ފޮނި މޭވާ މިގޮތަށް ފެނިދާނެކަމަށް ކެމިލާ ހިޔެއްނުކުރެއެވެ. އެ ރީތި ހަދާންތަކުގެ ނިޝާންތައް ދުނިޔެއަށް އަންނަން އުޅޭކަން އެނގުނީ ހިތުގެ ޓްރާންސްޕްލާންޓަށްފަހު ކެމީލާ ޕީރިއެޑް މިސްވެ ގޮތްގޮތްވާން ފެށުމުން ޓެސްޓް ހެދުމުންނެވެ.\n"އިޓްސް ޕޮޒިޓިވް....." ކެމީލާއަށް އެދުވަހު އުފަލުން ރޮއިގަނެވުނެވެ. ވަގުތުން ހުރި ތަނަށް ޝުކުރުގެ ސަޖިދައަށް ތިރިވިއެވެ. ހަޔާތުގައި ލިބުނު އެންމެ ބޮޑު އުފާ ހިއްސާކުރަން ނާޔަލް ހުރިނަމައޭ ހިތަށް އެރިއެވެ. ނޫނެކެވެ. ނާޔަލްވަނީ އޭނައާއި އެންމެ ކައިރީގައެވެ. އަބަދަށްޓަކާ ހިތުގައި ފޮރުވާފައެވެ. އޭނަ ދިރިހުރިހާ ހިނދަކު ނާޔަލްވެސް އޭނައާއެކު ވާނެއެވެ. ކެމީލާ މޭގައި ފިރުމައިލަމުން ހިނިތުންވެލީ ނިކަން ލޯބިންނެވެ. ނާޔަލް ދުނިޔޭގައި ހުރިނަމަވެސް ވާހަކަދައްކާހާ ލޯބިން ވާހަކަދެއްކިއެވެ. އެ ޚަބަރުދޭހިތުން ވަގުތުން ނާޔަލްގެ މަހާނައަށް ޒިޔާރަތްކުރިއެވެ.\nކެމީލާ ހީކުރީ މުޅި އުމުރަށް އެކަމާ ރިގްރެޓްކުރަން ޖެހޭނެކަމަށެވެ. ބޭސްކައިގެން ދޭތެރެ ދުރުކުރުމުން ނާޔަލް އެކިފަހަރު މަތިން ދަރިން ހޯދަން ބޭނުންވެގެން ދެއްކި ހުރިހާ ވާހަކަތަކެއް އޭނަގެ ހިތުގައި ވެއެވެ. އެކަމާއި އަސަރުކުރާގޮތްވެއެވެ. އެހެން ހުއްޓާ މިލިބުނީ ރަހުމަތެކެވެ. ކުދިންގެ ބައްޕަ ދުނިޔޭގައި ނެތަސް އެކުދިންނަށްޓަކާ ކެމީލާ މިހުރީ ގުރުބާން ވާން ތައްޔާރަށެވެ. ބައްޕަގެ ފޮޓޯތަކާއި ވީޑިއޯތައް ދައްކާ އެކުދިންނަށް ބައްޕައަކީ ކާކުކަން ކެމީލާވަނީ ރަގަޅަށް އޮޅުން ފިލުވާދީފައެވެ. ބައެއްފަހަރު ރަގަޅު މުއުމިނުންނަށް ތެދު ހުވަފެން ފެނެއެވެ. އެފަދަ ކަމެއް ނާޔަލްއަށް ތަޖުރިބާކުރެވުނުކަން އެނގުނީ ބަނޑުބޮޑުކަން އެނގުނުފަހުންނެވެ. އަލަމާރި ހާވަނިކޮށް ފެނުނު ސިޓީއެއްގައެވެ. ނާޔަލްގެ ސިޓީގައި އޮތީ އޭނައަށް ލޯބި ކުދިންކޮޅެއް ލިބެން އުޅޭކަމަށް ހުވަފެނުން ފެނިފައިވާ ކަމަށާއި ކުދިން ރަގަޅަށް ތަރުބިއްޔަތުކޮށް ބަލާބޮޑުކޮށް ދިނުމަށެވެ.\nޕާޓީ ނިމުމަށްފަހު ކެމީލާ ކުދިންކޮޅު ގޮވައިގެން މިސްރާބުޖެހީ ގަބުރުސްތާނަށެވެ. މެގްނޯލިއާ ގަސްތަކުން ވެރިފައިވާ އެތައް ހާސް ފަތްތަކުގެ ދޫލައިން ބިންގަނޑު ފޮރުވާލާފައިވާއިރު ޕާކެއްފަދައެވެ. ނާޔަލްގެ މަހާނަމަތީގައިވެސް ފަތްތަކެވެ. ކެމިލާ އެކުދިންނާއެކު ފޮޓޯތައް ނެގިއެވެ. ވީޑިއޯވެސް ކުރިއެވެ. ލިލީ މަހާނަ މަތީ މޫނު ކޮޅު ޖައްސާލަމުން ރޮވިފައި "ޑޭޑީ އައި ލަވް ޔޫ" އޭ ބުނިވަގުތު ކެމީލާގެ ލޯ ފެންކަޅިވިއެވެ. ކޮންމެ ކުއްޖަކު ގެނެސް މޭގައި ޖައްސާލާފައި ހިތުގެ ތެޅުމުގެ އަޑު އިވޭހެއްޔޭ ކެމީލާ އެހިއެވެ. ކެމީލާ ބުނީ އެއީ ބައްޕަގެ ހިތުގެ އަޑުކަމުގައެވެ. އަބަދަށްވެސް ބައްޕަ އެކުދިންނާއިއެކު ވާނެކަމުގައެވެ. އެންމެފަހުން ކެމީލާ ނާޔަލްގެ މަހާނަ ކައިރީ ކުޑަކަކޫ ޖައްސާލައިގެން އިށީނެވެ.\n"ހަނީ. ކޮންފަދަ ތަފާތު ލޯތްބެއް ތިވީ. މިއީ ދުނިޔޭގައި މަދުން ނޫނީ ހިނގާނެކަމެއްނޫން. އެހާވެސް ރެއާ. އެންމެންވެސް ހިތްދީފީމޭ ބުނާނެ. އެކަމަކު އެއީ ހަގީގަތެއްނޫން. އަނގައިން ބުނެލިކަމުގައިވިޔަސް ހިތް ނަގާފައެއް ނުދެވޭނެ. އަހަރެންގެ ނާޔަލްއަށް އެކަނި އެކަން ސާބިތުކޮށްދެވުނީ. ހިތް ދީފައި ދެވުނީ. ޔޫ ގޭވް ޔޯ ހާޓް ޓު މީ. އިޓްސް ސޯ ޕްރެޝަސް ބޭބީ. ދުނިޔޭގައިވާހާ އެއްޗަކަށްވުރެ އަގު ބޮޑު. ދެން އެންމެ ޕްރެޝަސް ހަދިޔާއަކީ މި ލޯބިލޯބި ތިންކުދިން. އެއީ ރަހުމަތެއް. ކޮންފަދަ ރީތި ހަދިޔާތަކެއް. ލަވް ޔޫ ސޯ މަޗް. ވިލް ލަވް ޔޫ ފޯ އެވާ މައި ޕްރެޝަސް ޑާލިން. ޔޫ ގޭވް މީ ސޯ މަޗް ހެޕިނަސް އެންޑް ލަވް. ވިލް ލާސްޓް ފޯ އެ ލައިފް ޓައިމް. ގިޔާމަތާއި ހަމަޔަށްވެސް މި ލޯތްބަށް ފަނޑުކަމެއް ނާންނާނެ. އެކަމަކު އަހަރެންގެ ހިތުގައި އަބަދަށްޓަކައިވަނީ ނާޔަލްއޭ ނުބުނެވޭނެ. ސަބަބަކީ މިހާރު އަހަރެންގެ މޭގައި މިވަނީ އަހަރެންގެ ހިތެއްނޫން. އަހަރެންގެ ހިތްވަނީ ނާޔަލްއާއިއެކު ގޮސްފައި. އައި ޕްރޮމިސް ޔޫ ދިސް. ދެން އިތުރު އެއްވެސް މީހަކަށް ކެމް ނުލިބޭނެ. އަބަދަށްޓަކާ އިންތިޒާރުކުރާނީ މަރުވެގެން އަހަރެންގެ ލޯބިވާ ނާޔަލްއާއިއެކު ވާނެ ދުވަހަކަށް. އައިމް އޮންލީ ޔޯސް. އިރާދަކުރެއްވިއްޔާ ގިޔާމަތްދުވަހުވެސް އައި ވިލް ބީ ވިތު ޔޫ...........ލޯބިވޭ.. ވަރަށް ވަރަށް ލޯބިވޭ....." ކެމީލާ ނާޔަލްއަށް ހެޔޮ ދުޢާކުރިއެވެ. އާއިލާގެ އެހެން މެމްބަރުންނަށްވެސް މެއެވެ. އެންމެފަހުން ތިންކުދިން ގޮވައިގެން ދާން ހިނގައިގަންނަމުންވެސް ކެމީލާ މޭގައި އަތް ޖައްސައިލަމުން ހިނިތުންވެލިއެވެ. ނާޔަލްގެ މޭގައިވެސް އަތް ޖައްސައިލާނެހާ ލޯބިންނެވެ. މިއީ ތަފާތު ލޯތްބެކެވެ. އެހެން އެއްވެސް ލޯބިވެރިޔަކަށް ލޯބިވެރިޔާގެ ހިތް މިގޮތަށް ހާސިލެއް ނުކުރެވޭނެއެވެ.\nއޭނަ ދިރިހުރިހާ ހިނދަކު އޭނަގެ ލޯބިވެރިޔާގެ ހިތް އޭނަގެ މޭގައި ވިންދު ޖަހަމުންދާނެއެވެ. އުފަލަކީ އެއީއެވެ.


ފުވައްމުލަކު މާދަނޑު އަވަށުން ގެއެއް ކުއްޔަށް ހިފުމާއި ގުޅޭ.\n"ކޮންސްޓްރަކްޝަން އޮފް ރިންގް ރޯޑް އެޓް ފުވައްމުލައް" ޕްރޮޖެކްޓްގެ މަސައްކަތް ކުރުމަށް މޯލްޑިވްސް ޓްރާންސްޕޯރޓް އެންޑް ކޮންޓްރެކްޓިންގ ކޮންޕެނީ ޕލކ ގެ މުވައްޒަފުން ތިބުމަށްޓަކައި މަދުވެގެން3ކޮޓަރި،3ފާޚާނާ، ސިޓިންގރޫމް އަދި ބަދިގެއާއި ކާތަން، ބަދިގޭގައި ބޭނުންކުރާ ހިފާގެންގުޅޭ ސަމާން، އަދި ފަރުނީޗަރާއި ކަރަންޓާއި ފެން ހިމެނޭގޮތަށް، މި ޕްރޮޖެކްޓްގެ މަސައްކަތް ނިމެންދެން ފުވައްމުލަކު މާދަނޑު އަވަށުން ގެއެއް ކުއްޔަށް ހިފަން ބޭނުންވެއެވެ.\nވީމާ، ބަޔާންކުރެވުނު ކަންތައްތައް ފުރިހަމަވެފައިވާ ގެއެއް ކުއްޔަށް ދޫކުރުމަށް ބޭނުންފުޅުވާ ފަރާތްތަކުން 04 އެޕްރީލް 2019 ވާ ބުރާސްފަތި ދުވަހުގެ 12:00 އަށް ފުވައްމުލަކު ސިޓީ ކައުންސިލްގެ އިދާރާއަށް އަންދާސީހިސާބު ހުށަހެޅުއްވުން އެދެމެވެ.\nސުންގަޑި: 04 އޭޕްރިލް 2019 1200


Single window mashroou baathilkoh, beelamah lanee\nމައްސަލަ ފެންމަތިވުމުން ސިންގަލް ވިންޑޯ މަޝްރޫއު އަލުން ބީލަމަށް ލަނީ\nފިނޭންސް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމުގައި މައުލޫމާތު ދެއްވަނީ -- ފޮޓޯ: އަހުމަދު އަޝްޙާދު އަބްދުﷲ (ޖެރީ) | އަވަސް\nވިޔަފާރިއާ ގުޅުންހުރި ގިނަ މަސައްކަތް ތަކެއް އެއް ވިއުގައިން ގުޅާލަން، އޭޝިއަން ޑިވެލޮޕްމެންޓް ބޭންކް (އޭޑީބީ) ގެ އެހީގައި ކުރި އަށް ގެންދަން ބީލަމަށްލި 6.7 މިލިއަން ޑޮލަރު (100 މިލިއަން ރުފިޔާ) ގެ ނެޝަނަލް ސިންގަލް ވިންޑޯ މަަޝްރޫއުގެ ހަވާލުކުމުގައި ހުރި މައްސަލަތަކެއް ފެންމަތިވުމާއެކު، އެ މަޝްރޫއު ހަވާލުކުރި ކުންފުނީގެ ބިޑް ބާތިލްކޮށް އަލުން ބީލަމަށް ހުޅުވާލަން ނިންމައިފި އެވެ.\nއިމްޕޯޓް އަދި އެކްސްޕޯޓްގެ މަރުހަލާގައި ދޭ ހިދުމަތްތައް އެއް ވިއުގައަކުން ގުޅާލަން ކުރިއަށް ގެންދަން ނިންމާފައިވާ "ނެޝަނަލް ސިންގަލް ވިންޑޯ މަޝްރޫއު" ފިނޭންސް މިނިސްޓްރީން ހަވާލުކޮށްފައިވަނީ ޔޫއޭއީގެ ކުންފުންޏެއް ކަމަށްވާ ވެބް ފޮންޓެއިން އޭޝިއާގެ ނަމުގައި ފިލިޕީންސްގައި ހިންގާ ކުންފުންޏާ އެވެ. ނަމަވެސް މި މަޝްރޫއުގެ ހަވާލު ކުރެވޭނީ ބިޑް ޑޮކިއުމެންޓުގައި ހިމެނޭ 68 ގައުމެއް ނިސްބަތްވާ ކުންފުނި ތަކަށް ކަމަށް ބުނެފައިވެ އެވެ. އެ ގައުމުގެ ލިސްޓުގައި ޔޫއޭއީއެއް ނުހިމެނެ އެވެ. އެ ކުންފުނީން މި މަޝްރޫއު ކާމިޔާބުކުރީ ޔޫއޭއީގެ ވެބް ފޮންޓެއިން ކުންފުނިން ފިލިޕީންސްގައި ހިންގާ ރިސާޗު ޔުނިޓެއްގެ ނަމުގައި ބިޑްލައިގެންނެވެ. އަދި މި މަސައްކަތް ހަވާލުކޮށްފައިވަނީ ފަސް މަހަށް ވުރެ ގިނަ ދުވަހު ކުންފުންޏަކާ ހަވާލު ނުކޮށް ބޭއްވުން ފަހު އެވެ.\nމި މައްސަލަ ފެންމަތިވުމާއެކު މަޝްރޫ އަށް ފައިނޭންސް ނުކުރާނެ ކަމަށް އޭޝިއަން ޑިވްލޮޕްމަންޓް ބޯޑު (އޭޑީބީ) އިން ވަނީ ސަރުކާރަށް ވަނީ އަންގާފަ އެވެ.\nފިނޭންސް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެ މިނިސްޓްރީގެ ސީނިއާ ޕޮލިސީ ޑިރެކްޓަރު ހުސެއިން ހަލީމް މިއަދު ވިދާޅުވީ މި މައްސަލަ ކުރިމަތިވެފައިވަނީ މި މަޝްރޫއަކީ ޓެކްނިކަލް ބައިތަކެއް "އޯވަލުކް" ނުވަތަ ނުފެނިގެން ކަމަށެވެ.\n"ތިނެއް މާޗުގައި ބީލަމުގެ މަރުހަލާގައި ހުރި ކަންބޮޑުވުންތައް މިނިސްޓްރީގެ ސަމާލުކަމަށް އައުމާއެކު މިނިސްޓްރީގެ އިސް ނެގުމާއެކު އެ މައުލޫމާތު ފައިނޭންސް ކޮށްދޭ [އޭޑީބީ] އަށް އެ ދުވަހު ވާނީ އަންގާފަ. އެ ތުހުމަތުތައް ބެލުމަށްޓަކައި ރިވިއު ޕްރޮސެސްއެއް ކުރިއަށް ގެންދިޔަ އިން. އެ އަަށްފަހު އެ ޕްރޮސެސް މަޑު ޖައްސާލުމަށް އެންގިން،" ހަމީމް ވިދާޅުވި އެވެ.\nމި މަޝްރޫއު ހަވާލު ކުރުމުގައި އެހާ ގިނަ ދުވަސްތަކެއް ވެގެން ދިޔައީ ކީއް ވެގެންތޯ ނޫސްވެރިއަކު ސުވާލު ކުރުމުން، މި މަޝްރޫއުގެ ލީޑް ކޮންސަލްޓެންޓް ސައީދާ އުމަރު ވިދާޅުވީ މި މަޝްރޫއަކީ ޓެކްނިކަލް ވަރަށް ގިނަ ކަންކަތް ތަކެއް ހިމެނޭ އެހާމެ އުނދަގޫ މަސައްކަތެއް ކަމަށެވެ. މި ނިޒާމުން ތަފާތު ހަތް އޮފީހެއްގެ ގުޅާލަން ޖެހޭތީ ޓެކްނިކަލީ ގޮތުން ވެސް މިއީ އޮޅުން ބޮޅުން ބޮޑު މަސައްކަތެއް ކަމަށެވެ.\n"އަޅުގަނޑުމެން މި ގަންނަނީ ހަތް އޭޖެންސީއެއްގެ ސިސްޓަމްސްތައް ގުޅުވާލާ އައިޓީ ސޮލިއުޝަނެއް. މީގައި ހިމެނޭ ހުރިހާ ޓެކްނިކަލް ރިކުއާމަންޓްސްތައް މީޓް ވޭ ތޯ ބަލަން އެބަޖެހޭ. މީގައި ޓެކްނިކަލް ރިކުއާމަންޓްތައް އެހުރީ ބިޑް ޑޮކިއުމެންޓްގެ ސެކްޝަން6ގައި ތަފުސީލްކޮށް. އޭގައި ހިމެނޭ ހާޑްވެއާ އާއި ސޮފްޓްވެއާ ހުރިހާ ރިކުއާމަންޓްތަކެއް މީޓްވޭ ތޯ ބަލަން ޖެހޭ. އެހެންވެ އިވޭލުއޭޓް ކުރީ ފަސް ޕްރޮޕޯސަލް. އެހެންވެ ފުދޭ ވަރަށް ގިނަ ދުވަސްވި،"\n"މި ކޮމެޓީގައި ތިއްބެވީ ވެސް ފަންނީ ބޭފުޅުން، ހާޑްވެއާ އާއި ސޮފްޓްވެއާގެ ބޭފުޅުން. އޭޑީބީގެ ޕްރޮކިއުމަންޓް ޕްރޮސެސް އެނގޭ ބޭފުޅުން. މި ފަންނީ ޕްރޮޖެކްޓް ތަކެއް ވީމަ، މިދަނީ އެންމެ ރަނގަޅަށް ތޯ ބަލަން ޖެހޭ ހުރިހާ ކަމެއް ސަރުކާރުގެ އިދާރާ ތަކުން ކުރި. އިވެލުއޭޝަން ދިޔައިރު ވެސް އައިޑީބީގެ ޕްރޮކިއުމެންޓް ސްޕެޝަލިސްޓެއްގެ އެހީތެރިކަން ލިބުނު." ސައީދާ ވިދާޅުވި އެވެ.\nޓެކްނިކަލް ކޮމެޓީގެ "އަތް ދަށުން" ދޫވީ؟\nސިންގަލް ވިންޑޯ މަޝްރޫއު ޔޫއޭއީގެ ކުންފުންޏާ ހަވާލުކުރި ޓެކްނިކަލް ކޮމެޓީގައި އިކޮނޮމިކް މިނިސްޓްރީ އާއި ކަސްޓަމްސް އާއި ނެޝަނަލް ސެންޓަ ފޯ އިންފޮމޭޝަން ޓެކްނޮލޮޖީ (އެންސީއައިޓީ) އާއި އިކޮނޮމިކް މިނިސްޓްރީ އަދި ފިނޭންސް މިނިސްޓްރީގެ ފަންނީ މުވައްޒަފުން ހިމެނެ އެވެ. ނަމަވެސް އެ ކޮމެޓީގެ އަތް ދަށުން ވަނީ މިކަން "ދޫވެފަ" އެވެ.\nފިނޭންސުގައި މިއަދު ބޭއްވި ނޫސްވެރިންގެ ބައްދަލުވުމުގައި އެ މިނިސްޓްރީގެ ސީނިއާ ޕޮލިސީ ޑިރެކްޓަރު ހަމީމް ވަނީ މި މަޝްރޫއު "އޯވަލުކް" ވި ކަމަށް އެއްބަސްވެވަޑައިގެންފަ އެވެ.\n" މިކަން އިލެވުލޭޝަނަށް ފާހަގަ ނުވެ އިނީ އޭތި އޯވަލުކްވެފަ އިނީމަ،" ހަމީމް ވިދާޅުވި އެވެ.\n"އެކަމަކު ވެބް ފޮންޓެއިން އޭޝިއާ އިން ހުށަހެޅީ ވެބް ފޮންޓެއިން ޔޫއޭއީގެ ލިޔުންތަކެއް ކަމަށް ވިއަސް، އެ ލިޔުން ތަކުން ދޭހަވާ، އެ ކުންފުނީގެ ތަޖުރިބާ ކަމަށް ޑޮކިއުމެންޓުގައި ދައްކަން ނޫޅޭކަން. އޮޅުވާލާފައެއް ނެތްކަން."\nކޮރަޕްޝަނަށް މަގުފަހި ނުވާކަމަށް އޭޑީބީ އިން އެނގި\nއޭނާ ވިދާޅުވީ މިއީ އޭޑީބީގެ އެންޓިކޮރަޕްޝަން ޕޮލިސީއާ ހިލާފު ކަމެއް ވެސް އެ ޖަމިއްޔާ އިން ވެސް އަންގާފަ ނެތް ކަމަށެވެ.\n"އޭގައި ކޮރަޕްޝަނެއް ނޫނީ އެ ކަހަލަ އެއްވެސް ކަމެއް އިންކަން ވެސް ފާހަގަ ވެފައި އޮތްކަން އޭޑީބީން އަންގާފައެއް ނެތް. އަޅުގަނޑުމެން ރިވިއުގައި ވެސް އޭޑީބީގެ އެންޓިކޮރަޕްޝަން ޕޮލިސީއާ ހިލާފަށް އެކަން ގަސްތުގައި ކޮށްފައިވާކަން ފާހަގައެއް ނުވޭ،" ހަމީމް ވިދާޅުވި އެވެ.\n"މި މައްސަލައާ މެދު ގޮތެއް ނިންމުމަށް ސަރުކާރުގެ ފުރިހަމަ އިހުތިޔާރު އޮތް ކަމެއް މި ކަމަކީ. އަޅުގަނޑުމެން ރިވިއު ޕްރޮސެސް ފުރިހަމަކޮށްފަ ޖޫންމަހު އޭޑީބީއާ ހިއްސާ ކުރިން. އޭޑީބީއާ ހިއްސާކޮށް ވިއުސް ބަލާފަ. އެ ބޭފުޅުން ވެސް ނިންމާފަ އިނީ މީގައި އޯވަލުކް ވެފައިު އިން ކަމަކީ އަނެއްހެން ބަލާއިރު ހާލެއްގައި ގަސްތުގައި ވެފައި އޮތް ކަމެއް ނޫންކަން. މި ޑިއުރޭޝަންގައި ހޯދަން ޖެހޭ ހުއްދަތައް ވެސް ހޯދާފައިވާނެކަން."\nގަވައިދަށް ނުފެތޭނަމަ އޭޑީބީން ފައިނޭންސެއް ނުކުރާނެ\nފިނޭންސް މިނިސްޓްރީން ވާހަކަ ދެއްކި، ހަމީމް ވިދާޅުވި ގޮތުގައި މި މަޝްރޫއުގެ މިހާރު ބިޑް ހަވާލުކޮށްފައިވަނީ އޭޑީބީގެ ގަވައިދަށް ފެތޭ ގޮތަކަށް ނުވާތީ އެ މަޝްރޫ އަށް ފައިނޭންސް ނުލިބޭނެ ކަމަށެވެ. އެހެންވެ، އެ މަޝްރޫއުގެ އަލުން ބީލަމަށް ހުޅުވާލަން ނިންމާފައިވާ ކަމަށެވެ. އަދި މި މަޝްރޫއު މިގޮތަށް ދިޔަ ނަމަވެސް، އޭޑީބީ އާއި ރާއްޖެއާ ދެމެދު އޮންނަ އެއްވެސް ގުޅުމަަށް ބުރުލެއް ނާރާނެ ކަމަށެވެ.\n"ޕްރޮސެސްގެ ފަންޑިން ދެވޭނީ އަލުން ބިޑްކޮށްގެން. އެހެންވެ، އެޓާނީ ޖެނެރަލްގެ ލަފަޔާ ވެސް އެއްގޮތަށް މި ޕްރޮޖެޓު ހުއްޓާލައި އަލުން ބިޑަށްލުމުގެ މަސައްކަތް ކުރިއަށް މި ދަނީ. އެކަމަށް އޭޑީބީއާއެކު މަޝްވަރާ ކުރަނީ،" ހަމީމް ވިދާޅުވި އެވެ.\n"އޭޑީބީ އިން ވަނީ މިހާރު ބިޑް ކާމިޔާބު ކުރި ކުންފުންޏަށް ވެސް އަލުން ބިޑް ހުޅުވާލިއަސް ކުރިމަތިލާން ވެސް ދައްޗެއް ނެތްކަން އަންގާފަ. އެ ބޭފުޅުންގެ އިންޓަގްރިޓީ ވަޔަލޭޝަނެއް ނެތް ކަމަށް."\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް ފިނޭންސް މިނިސްޓްރީ\nޑިސެމްބަރުގައި މޮބައިލް މުއާސަލާތުގެ އަގު މަތިވި


ރައީސް މުޙައްމަދު ނަޝީދު ކޮޅުމަޑުލު ވޭމަންޑޫ އަދި އޮމަދޫއަށް ވަޑައިގަންނަވައިފި – Maldivian Democratic Party\nވޭމަންޑޫއަށްފަހު ރައީސް ނަޝީދު ކޮޅުމަޑުލަށް ކުރައްވަމުން ގެންދަވާ ދަތުރުފުޅުގެ އެންމެ ފަހު މަންޒިލް، ތ. އޮމަދޫއަށް ވަޑައިގެންނެވިއެވެ. އޮމަދޫއިންވެސް އެމަނިކުފާނަށް ވަރަށް ބޮޑޫ ތަރުޙީބަކާއި ހޫނު މަރުޙަބާއެއް ދެންނެވިއެވެ. އޮމަދޫގައި އެމަނިކުފާނު އެރަށުގެ ރައްޔިތުންނާއި ބައްދަލުކުރައްވަވާ ދެއްކެވި ވާހަކަފުލުގައި ވިދާޅުވީ އެމްޑީޕީގެ ސަރުކާރެއްގެ އަމާޒަކަށް ވާނީ ސަރުކާރުގެ އާމްދަނީ ބޮޑުކުރުން ކަމަށާއި، މިގޮތުން ޓެކްސްގެ ނިޒާމް ތައާރަފްކޮށްގެން ސަރުކާރުގެ އާމްދަނީ މީގެ ކުރީގައިވެސް މައްޗަށް ގެންގޮސްފައިވާނެ ކަން ފާހަގަ ކުރެއްވެވިއެވެ. ރައީސް ނަޝީދުވަނީ އޮމަދޫގެ ކެމްޕޭން ޓީމާވެސް ބައްދަލު ކުރައްވާފައެވެ. އަދި އޮމަދޫގައި އެމްޑީޕީގެ ހަރުގެވެސް ހުޅުވައިދެއްވިއެވެ


Tree Top Hospital ge Nursing Scholarship Program ah hovunu Dharivarunnah Scholarship Havaalu Koffi - AO News\nޓްރީ ޓޮޕް ހޮސްޕިޓަލުގެ ނަރސިންގ ސްކޮލަރޝިޕް ޕްރޮގްރާމަށް ހޮވުނު ދަރިވަރުންނަށް ސްކޮލަރޝިޕް ޙަވާލުކޮށްފި\nޓްރީ ޓޮޕް ހޮސްޕިޓަލުގެ ނަރސިންގ ސްކޮލަރޝިޕް ޕްރޮގްރާމަށް ހޮވުނު ދަރިވަރުންނަށް ސްކޮލަރޝިޕް ޙަވާލުކޮށްފިއެވެ.\nސްކޮލަރޝިޕްތައް ދަރިވަރުންނާއި ޙަވާލު ކުރެވުނީ އެކަމަށްޓަކައި ޓްރީ ޓޮޕް ހޮސްޕިޓަލުގައި ބޭއްވުނު ޚާއްސަ ރަސްމިއްޔާތެއްގައެވެ.\nދަރިވަރުންނާ ސްކޮލަރޝިޕް ޙަވާލުކޮށްދެއްވައި ވިލާ ކޮލެޖުގެ ރެކްޓަރ، ޑރ. އަޙްމަދު އަންވަރު ދަރިވަރުންނާ މުޚާތަބުކޮށް ދެއްކެވި ވާހަކަފުޅުގައި ޓްރީ ޓޮޕް ހޮސްޕިޓަލުގެ ފަރާތުން ރާއްޖޭގައި ނަރުހުން ތަމްރީނު ކުރުމަށްޓަކައި ކުރައްވާ މަސައްކަތް ވަނީ ފާހަގަ ކުރައްވާފައެވެ. އަދި މި ސްކޮލަރޝިޕާއެކު މި ދާއިރާއިން ރާއްޖޭގެ އެންމެ ރަނގަޅު ފެންވަރުގައި ކިޔެވުމުގެ ފުރުސަތު މި ދަރިވަރުންނަށް ލިބިގެންދާނެކަން ފާހަގަކުރެއްވިއެވެ.\nމި ސްކޮލަރޝިޕް ޕްރޮގްރާމްގެ ދަށުން ދެ ކޯހަކަށް ވަނީ ސްކޮލަރޝިޕްގެ ފުރުސަތު ހުޅުވާލާފައެވެ. އެއީ ވިލާ ކޮލެޖުން އޮފަރ ކުރާ ޔުނިވަރސިޓީ އޮފް ދަ ވެސްޓް އޮފް އިންގްލަންޑްގެ ބެޗެލަރ އޮފް ސައިންސް (އޮނަރސް) ނަރސިންގ (އިންޓަރނޭޝަނަލް) (ޓޮޕްއަޕް) ޕްރޮގްރާމާއި ވިލާ ކޮލެޖުގެ ޑިޕްލޮމާ އިން ނަރސިންގ ޕްރޮގްރާމެވެ.\nމި ދެ ކޯހުން ޖުމްލަ7ދަރިވަރުން ވަނީ ސްކޮލަރޝިޕަށް ހޮވި، އެކަމުގެ ލިޔުން ޙަވާލުކުރެވިފައެވެ.\nއެދަރިވަރުންނަކ ބީ.އެސް.ސީ (އޮނަރސް) ނަރސިންގ (އިންޓަރނޭޝަނަލް) (ޓޮޕްއަޕް): އިހުސާނާ އަބްދުލް އަލީމް އަދި ނޫރުލް ހުދާ އަޝްރަފް، ޑިޕްލޮމާ އިން ނަރސިންގ: ހައްވާ ސަނާ ރަޝާދު، ފާތިމަތު ޒައިނާ ޒާހިރު، ޚަދީޖާ އަޔާތު، ޝައްމަ މުފީދު މުޙައްމަދު އަދި ޒަންދާ ޢަބްދުﷲ ދީދީއެވެ.\nއަމާޒަކީ ރާއްޖޭގައި ތިބެގެން ބޭރުގެ ފެންވަރުގެ ކޯސްތައް ކިޔެވުމުގެ ފުރުސަތު ހޯދައިދިނުން: ޑރ. އަންވަރު\nވިލާ ކޮލެޖުގެ ސްކޮލަރޝިޕް ސްކީމް 2021 އަށް ހޮވުނު ދަރިވަރުންނަށް ސްކޮލަރޝިޕް ޙަވާލުކޮށްފި\nވިލާ ކޮލެޖުން އަންނައަހަރުގެ ޖަނަވަރީ ގެ އިންޓޭކް އިޢުލާންކޮށްފި\nރާއްޖޭގެ ފުރަތަމަ ސައިކޮލޮޖީ ލެބް ގާއިމުކޮށް، ވިލާ ކޮލެޖު ތާރީޚުގެ ތެރެއަށް


2019 ނޮވެމްބަރު 21 ން 2019 ނޮވެމްބަރ 30 ށް ބޭއްވުމަށް ތާވަލް ކުރެވިފައިވާ 12 ވަނަ އަތޮޅު ލީގު ބެޑްމިންޓަން މުބާރާތުގެ ބައިވެރިވުމަށް އެދޭ ފޯމު ހުށައެޅުމުގެ މުއްދަތު ހަމަވަނީ ސަރުކާރު ބަނދުދުވަހަކަށްވާތީ ފޯމު ހުށައެޅުމުގެ މުއްދަތު 12 ނޮވެމްބަރު 2019 ވާ އަންގާރަ ދުވަހުގެ 14:00 އަށް އިތުރުކޯށްފައިވާކަން ދަންނަވަމެވެ.\n- 12 ނޮވެމްބަރު 2019 ވާ އަންގާރަ ދުވަހުގެ 14:00 ގެ ކުރިން ބެޑްމިންޓަން އެސޯސިއޭޝަނަށް ހުށަހެޅުއްވުން އެދެމެވެ.\n10 ނޮވެމްބަރު 2019\nޕަބްލިޝްކުރި ތާރީޚު: 10 ނޮވެންބަރު 2019\n- Date extended


Maamigilee maaraamaaree:2meehunge haalu ves rangalhu\nމާމިނގިލީ މާރާމާރީގައި ޒަހަމްވި ދެ މީހުންގެ ހާލު ވެސް ރަނގަޅު\nމާމިނގިލީ ސިއްހީ މަރުކަޒު. އެރަށުގައި ހިންގި މާރާމާރީގައި ޒަހަމްވި ދެ ބިދޭސީންގެ ހާލު ރަނގަޅު -- ފޮޓޯ: މާމިނގިލީ ހެލްތު ސެންޓަރު\nއދ. މާމިނގިލީގައި ދެ ބިދޭސީ އަކު ހިންގި މާރާމާރީއެއްގައި ޒަހަމްވި ދެ މީހުންގެ ހާލުވެސް މިހާރު ރަނގަޅު ކަމަށް އެ މީހުންނާ ހަވާލުވެގެން އުޅޭ ކުންފުނިން ބުނެފި އެވެ.\nމާމާރާމާރީގައި ޒަހަމްވީ އެ ރަށުގެ ވޯކްޝޮޕެއްގައި މަސައްކަތް ކުރަމުން ދިޔަ ބަންގްލަދޭޝްގެ ދެމީހުންނެވެ. މާރާމާރީ ހިނގީ ވެސް ޒަހަމްވި ދެ ބިދޭސީންގެ ދެމެދުގަ އެވެ. އެތަނުން އެކަކު އެއީ ވޯކްޝޮޕްގެ އިންޖިނިއަރެކެވެ. އަނެއް މީހާ އެއީ ވޯކްޝޮޕަށް ގެންނަ ސައިކަލުތައް ފޮހެން އުޅޭ މީހެކެވެ.\nވޯކްޝޮޕް ހިންގުމާ މިވަގުތު ހަވާލުވެ ހުރި މުހައްމަދު އަޖުފާން އަވަސްއަށް މައުލޫމާތު ދެމުން ބުނީ ދެ މީހުންގެ ހާލުވެސް ރަނގަޅު ކަމަށާއި އަދި ދެ މީހުން މިހާރު އެރަށު ސިއްހީ މަރުކަޒުން ގެއަށްވެސް ދޫކޮށްލައިފައިވާ ކަމަށެވެ.\n"މިއަދު ދޫކޮށްލީ ދެ މީހުންވެސް. ދެ މީހުންވެސް ބުނޭ ރަނގަޅޭ. ދެން އެކަކުގެ ބޮލަށް ކޮންމެވެސް ވަރަކަށް ގެއްލުންވި. ސީރިއަސް އަނިޔާއެއް ނުލިބޭ" އަޖުފާން ބުންޏެވެ.\nއޭނާ އިތުރަށް އިތުރަށް ބުނީ މާރާމާރީ ހިންގިއިރު ވޯކްޝޮޕްގެ ވެރިފަރާތް ހުރީ ރާއްޖެއިން ބޭރުގައި ކަމަށާއި ބިދޭސީންގެ ދެމެދުގައި މައްސަލަ ޖެހުނު ސަބަބެއް ބުނަން ނޭނގޭ ކަމަށެވެ.\nމާރާމާރީއާއި ގުޅިގެން ދެމީހުންގެ ބޯ ވެސް ވަނީ ފަޅައިގެން ގޮސްފަ އެވެ. ސައިކަލު ސާފުކުރަން އުޅޭ ބިދޭސީ މީހާގެ ބޮލުގައި ޖަހާފައިވަނީ މަރުތެލަކުންނެވެ. މަރުތެލުން ޖެހުމުން އަނިޔާވި ބިދޭސީ މީހާއަށް އިތުރު ފަރުވާދޭން މާލެ ގެނައުމުގެ މަސައްކަތް ކުރިން ކުރި ނަމަވެސް އޭނާގެ ހާލު ރަނގަޅުވުމުން މާލެ އަށް ނުގެންނަން މިހާރު ވަނީ ނިންމާފަ އެވެ.\nމާރާމާރީއާ ގުޅިގެން އދ. މަހިބަދޫން ފުލުހުންގެ ޓީމެއް މާމިގިއްޔަށް ގޮސް މައްސަލަ ދަނީ ތަހުގީގުކުރަމުންނެވެ. މާރާމާރީއާ ގުޅިގެން ފުލުހުންގެ ބަހެއް އަދި ލިބިފައި ނުވާތީ އެއްވެސް މީހަކު ހައްޔަރުކުރި ކަމެއް އެނގިފައެއް ނުވެ އެވެ.\nމާރާމާރީ ހިންގުން މާމިގިލި\nމާރާމާރީ ހިންގައި މީހަކަށް އަނިޔާކޮށްފި\nމޯލްޑިވިއަންގެ ދެ މުވައްޒަފަކު ޒަހަމްކޮށްލައިފި\nމަތިވެރި ހޮޓަލެއްގައި މާރާމާރީއެއް ހިންގައިފި\nފުލުހުން އަނިޔާކުރި ކަމަށް ބުނާ މައްސަލަ ބަލަނީ


މާފުށި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ "އަންހެނުންގެ އުފާ" ބިމުގެ "ހޮޓާ އިމާރާތް" އަދި "ޝޮޕް ޢިމާރާތް" ކުއްޔަށް ދިނުމާއި ގުޅޭ(.)\nމާފުށި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ "އަންހެނުންގެ އުފާ" ބިމުގައި ކޮށްފައިވާ "ހޮޓާ ޢިމާރާތް" އަދި "ޝޮޕް އިމާރާތް" 01 ޖޫން 2019 ން ފެށިގެން ކުރިއަށްއޮތް 06 މަސްދުވަހަށް ކުއްޔަށް ދިނުމަށް ބޭނުންވެއެވެ.\nމިކަމާއި ގުޅިގެން މަޢުލޫމާތު ސާފުކުރުމާއި، ބިޑް ހުށަހެޅުމަށް ތިރީގައި މިދަންނަވާ ގަޑިތަކަށް މިކައުންސިލްގެ މީޓިންގ ރޫމްއަށް ވަޑައިގެންދެއްވުން އެދެމެވެ. މަޢުލޫމާތު ސާފުކުރުމަށް ވަޑައިނުގަންނަވާ ފަރާތްތަކުގެ ބިޑް ބަލައި ނުގަނެވޭނެވާހަކަ ދަންނަވަމެވެ.\nމިކަމާއިގުޅިގެން މާފުށި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ ނަމްބަރ: WDC/2019/07 (30 އޭޕްރިލް 2019) އިޢުލާނުން މަޢުލޫމާތު ސާފުކޮށް ބިޑް ހުށަހަޅާފައިވަނީ އުސޫލާއި ހިލާފަށްކަމަށްވާތީ، މިއަދުން ފެށިގެން އެއިއުލާން ވަނީ ބާތިލްކޮށްފައެވެ.


Eid dhuvahuge thahuniyaa Raees Dhivehi Rahyithunnah fonuhvaifi – Iru\nބަރަކާތެރި ފިޠުރު ޢީދުގެ ތަހުނިޔާ، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދިވެހިރައްޔިތުންނަށް ފޮނުއްވައިފިއެވެ.\nޤައުމާ މުޚާތަބުކުރައްވައި ރައީސް ވަނީ ބަރަކާތްތެރި ރަމަޟާން މަހު ރޯދައިގެ އަޅުކަން ފުރިހަމަ ކުރުމުގެ ހެޔޮ ތައުފީޤާއި މަތިވެރި ނަސީބު، އަޅުގަނޑުމެންނަށް މިންވަރުކުރެއްވި ކަމަށްޓަކައި މާތް ﷲގެ ޙަޟްރަތަށް ޙަމްދާއި ޝުކުރު އަދާކުރައްވާފައެވެ.\nރައީސް ވަނީ ފިތުރު އީދުގެ ތަހުނިޔާ، ދިވެހި ރައްޔިތުންނަށާއި އިސްލާމީ ޤައުމުތަކުގެ ވެރިންނަށާއި މުޅި އިސްލާމީ އުންމަތަށްވެސް ރައީސް ވަނީ ފޮނުއްވާފައެވެ.\nޢީދު ފާހަގަކުރުމަށް، އިސްލާމް ދީނުގައި ކަނޑައަޅުއްވާފައި ހުރި ކަންކަމަށް ބަލާއިރު މުޅިންވެސް ފެންނަނީ، އެއް މުސްލިމަކު އަނެއް މުސްލިމަކަށް، އަދި އެއް އިންސާނަކު އަނެއް އިންސާނަކަށް، އޯގާތެރިވުމާއި އެހީތެރިވުމާއި، ހިތްހެޔޮކަން ފާޅުކުރުމާއި، އުފާވެރިކަމާއެކު ބައްދަލުކުރުމަށް މަގުފަހިކޮށްދޭ ކަންކަންކަން ރައީސް ފާހަގަކުރެއްވިއެވެ.\nޢީދު ދުވަހަކީ، ދީނީ ގޮތުންނާއި ޘަޤާފީ ގޮތުންނާއި އިޖްތިމާއީ ގޮތުންވެސް، އަޅުގަނޑުމެންގެ ހިތްތަކުގައި ވަރަށް ޚާއްޞަ ޤަދަރެއް ދެވިފައިވާ ދުވަހެއްކަމަށާއި ޢާއިލީ ގުޅުންތައް ބަދަހިކުރުމާއި، އެކަކު އަނެކަކަށް އެހީތެރިކަން ފޯރުކޮށްދީ އެކުވެރިކަމާއެކު އުޅުމުގެ ދުވަހަކަށް މިދުވަސް ހެދުމަށް އެމަނިކުފާނު އެދިވަޑަައިގަތެވެ.\nގާތްތިމާގެ މީހުންނަށާއި އެކުވެރިންނަށް އީދުގެ ތަހުނިޔާ ފޮނުވައި، އެމީހުންގެ ޙާލުއަހުވާލު އޮޅުންފިލުވައި އުޅުމަށް، ވަރަށްބޮޑަށް ސަމާލުކަންދޭންޖެހޭކަމަށް ރައީސުލްޖުމްހޫރިއްޔާ ވިދާޅުވިއެވެ.


الهمزة ސޫރަތުގެ ތަފްޞީރު –3– DhiSalafiyyah\nالهمزة ސޫރަތުގެ ތަފްޞީރު – 3\n20/01/2015 ތަފްސީރު, ޤުރުއާނާއި އޭގެ ޢިލްމުތައްއަލް އަޚް ބިލާލް ޢަބްދުއްސައްތާރު\n(الَّتِي تَطَّلِعُ عَلَى الْأَفْئِدَةِ)\nމާނަ: (އެއީ ހިތްތަކަށް އޭގެ ހޫނާއި، ވޭން ފޯރުވަނިވި ނަރަކަޔެވެ.)\nالْأَفْئِدَةِ އަކީ فؤاد ގެ ގިނަގޮތެވެ. ނުވަތަ ޖަމްޢެވެ. އޭގެ މާނައަކީ ހިތެވެ. އާޔަތުގައި އެވަނީ އެ އަލިފާނުގެ ހޫނުގަދަކަމުން ހިތްތަކަށް އޭގެ ހޫނު ފޯރާނެއެވެ. – ﷲ ތަޢާލާ އަޅަމެން ރައްކާތެރިކުރައްވާށި – ހިތަކީ މޭގެ ތެރޭގައި ވާ އެއްޗަކަށްވެފައި ހިތާއި އަދި ހަށިގަނޑުގެ އެންމެ ބޭރު ހަންގަނޑާއި ދެމެދު ގިނަ ބައިތަކެއް ވެއެވެ. އެއާއި އެކުވެސް މި އަލިފާން ހިތަށް ފޯރައެވެ. ( إِنَّهَا عَلَيْهِم) އެބަހީ އަލިފާނެވެ. އެބަހީ އެ އަލިފާން ވަނީ ދެބައުޑުވެ ފުރައްސާރަކުރާ މުދާ ބައްކުރާ އަދި ހެޔޮކަންތައްތައް މަނާކުރާ މީހުނަށެވެ. މި ތަނުގައި އިޝާރާތްކުރެއްވުމަށް ގެންނަވާފައިވާ ބަދަލުނަން، މިތަނުގައި ގެންނަވާފައި މިވަނީ ޖަމްޢުގެ(ނުވަތަ ގިނަނަމުގެ) ގޮތުގައެވެ. އިޝާރާތްކުރެވެނީ އެންމެ ފަރާތަކަށް ކަމަށް ވީއިރުވެސް މެއެވެ. ސަބަބަކީ (لِّكُلِّ هُمَزَةٍ لُّمَزَةٍ) ގައި ފުރައްސާރަކުރާ ހުރިހާ އެންމެންވެސް ޝާމިލްގޮތެއްގައި ހިމެނޭނެތީއެވެ. (مُّؤْصَدَةٌ) އެބަހީ : އެބައިމީހުންނަށްޓަކައި ދޮރުތައް ބަންދުކުރެވޭނޭއެވެ. އެބައިމީހުންނަށްޓަކައި ސަލާމަތްވާނޭ ކަމުގެ އުއްމީދެއްނޯނާނެއެވެ. – ﷲ ތަޢާލާ އަޅަމެން ސަލާމަތްކުރައްވާށިއެވެ. –\n(كُلَّمَا أَرَ‌ادُوا أَن يَخْرُ‌جُوا مِنْهَا أُعِيدُوا فِيهَا وَقِيلَ لَهُمْ ذُوقُوا عَذَابَ النَّارِ الَّذِي كُنتُم بِهِ تُكَذِّبُونَ ﴿٢٠﴾) [سورة السجدة]\nމާނަ: “އެއުރެން އެތަނުން ނުކުންނަން އުޅެފި ކޮންމެ ފަހަރަކު، އެތަނަށް އެއުރެން އަނބުރާ ޢިޢާދަ ކުރައްވާނެތެވެ. އަދި އެއުރެންނަށް އަންގަވާނެތެވެ. ތިޔަބައިމީހުން ދޮގުކޮށް އުޅުނު ނަރަކައިގެ ޢަޒާބުގެ ރަހަ، ތިޔަބައިމީހުން ލިބިގަންނާށެވެ!”\nއެބަހީ : ނަރަކައިގެ ދޮރުތަކާއި ހިސާބަށް އެރި ނުކުމެވޭނެ ކަމަށް ހީވާތަނާ ކޮށްޕާލާ އަނބުރާ ވައްޓާލެވޭނެއެވެ. މިއިން ކޮށްމެ ކަމަކީވެސް ގަދަފަދަ ޢަޒާބެވެ. އެހެނީ އިންސާނާ އޭނާ ސަލާމަތްވާނެކަމުގެ އުންމީދު އައިސް އެހުރި ވޭނުން މިންޖު ވާންކައިރިވެފައި ހުއްޓާ އަލުން އެކަމަށް އިޢާދަކުރެވިއްޖެނަމަ އާ ވޭނަކާ ކުރިމަތިވާނެއެވެ. އެފަދައިން އެބައިމީހުންގެ ޟަމީރުތަކަށާއި ހަށިގަނޑުތަކަށް ޢަޒާބުދެވެއެވެ. ކީރިތި ޤުރުއާނުގައާއި ނަބަވީ ސުންނަތުގައި ވަރަށް ތަފްޞީލްކޮށް ނަރަކައިގެ އަހުލުވެރިންގެ ޢަޒާބުގެ ވާހަކަ ޒިކުރުކުރެވިފައި ވެއެވެ. އަލިފާން ރޯވެފައިވާ ކާރެއްގެ ތެރޭގައި ނުވަތަ ކޮޓަރިއެއްގެ ތެރޭގައިވާ މީހަކާމެދު ނިކަން ވިސްނާލަބަލާށެވެ. އޭނަ އަކަށް ނުކުމެވޭނެ އެއްވެސް ގޮތެއް ނެތެވެ. ހުރިހާ ދޮރުތަކެއްވަނީ މުޅީން ބަންދުކުރެވިފައެވެ. އެފަދަ މީހަކަށް ވާނެގޮތް ވިސްނާލާށެވެ. ހުރިހިތާމައިގެ ބޮޑުކަމާއެވެ. އެފަދަ ހިތާމައިގެ މިޘާލެއްވެސް ނުޖެހޭނެއެވެ.\nނަރަކައިގެ އަހުލުވެރިންވެސް މިފަދައެވެ. ނަރަކަ އެބައިމީހުންނަށްޓަކައި ނަރަކައިގެ ދޮރުތައްވާނީ ބަންދުކުރެވިގެންނެވެ.


India In Raajje Ah Vanee Qaanoonah Fethey Dhefuh Fenna Eheethakeh - Shahid - Vaguthu\n6 މަސް ކުރިން ( ފެބުރުއަރީ 28, 2021 )\nއަވައްޓެރި އިންޑިއާއިން ރާއްޖެއަށް ފޯރުކޮށްްދެމުން ދަނީ ޤާނޫނަށް ފެތޭ ދެފުށް ފެންނަ އެހީތަކެއް ކަމަށް ފޮރިން މިނިސްޓަރ އަބްދުﷲ ޝާހިދު ވިދާޅުވެއްޖެ އެވެ.\nޝާހިދު މިހެން ވިދާޅުވެފައި ވަނީ އޭޝިއާ އިކޮނޮމިކް ޑައިލޮގްގެ "ޕަރސްޕެކްޓިވްސް އޮން އިންޑިއާސް އިންޓަނޭޝަނަލް ޑިވެލޮޕްމެންޓް ކޯޕަރޭޝަން" ބައްދަލުވުމުގައި ވާޗުއަލްކޮށް މިއަދު ބައިވެރިވެވަޑައިގެން ވަނީ ތަރައްޤީގައި އިންޑިއާއާއެކު ކުރެވޭ މަސައްކަތްތަކާ ބެހޭ ގޮތުން ވާހަކަ ދައްކަމުންނެވެ.\nއިންޑިއާގެ ކުރީގެ ފޮރިން ސެކްރެޓަރީ ވިޖޭ ގޮކާލް ރިޔާސަތު ބެލެހެއްޓެވި މި ބައްދަލުވުމުގައި މިނިސްޓަރ ޝާހިދުގެ އިތުރުން ބޫޓާންގެ ޚާރިޖީ ވަޒީރާއި އިންޑިއާގެ އެކްސްޓަރނަލް އެފެއާޒް މިނިސްޓްރީގެ އިކޮނޮމިކް ރިލޭޝަންސް ސެކްރެޓަރީ ބައިވެރިވެވަޑައިގަތެވެ.\nމިބައްދަލުވުމުގައި ވާހަކަ ދައްކަވަމުން މިނިސްޓަރު ޝާހިދު ވަނީ މި ސަރުކާރު 2018 ވަނަ އަހަރު ވެރިކަމާ ހަވާލުވިފަހުން އިންޑިއާއިން ރާއްޖޭގެ ތަރައްގީއަށް ވެދެމުންދާ އެހީތަކަށް އަލިއަޅުވާލައްވާފައެވެ. އިންޑިއާއިން ދެއްވާ އެހީތައް މިނިސްޓަރ ޝާހިދު ސިފަކުރެއްވީ ދިވެހި ގާނޫނުތަކަށް ފެތޭ، ދެފުށް ފެންނަ އަދި ދިވެހިންގެ ބޭނުންތަކަށް ފެތޭ ގޮތަށް ފޯރުކޮށްދޭ އެހީތެރިކަމެއްގެ ގޮތުގައެވެ. ވަކިން ޚާއްސަކޮށް އިންޑިއާގެ އެހީގައި ކުރިއަށްގެންދާ ހައި އިމްޕެކްޓް ކޮމިއުނިޓީ ޑިވެލޮޕްމަންޓް ޕްރޮޖެކްޓްތައް މިނިސްޓަރ ފާހަގަކުރެއްވިއެވެ.\nއިންޑިއާގެ "ނެއިބަރހޫޑް ފަސްޓް" އަދި "ސަގަރް" ސިޔާސަތުތަކަށް އަލިއަޅުވާލައްވަމުން، އިންޑިއާ ކަނޑުގެ ސަރަހައްދުގައި ސުލްހަ ދެމެހެއްޓުމުގައި އިންޑިއާގެ މުހިންމު ދައުރު މިނިސްޓަރ ޝާހިދުވަނީ ފާހަގަކުރައްވާފައެވެ. މޫސުމީ ބަދަލުތަކާއި ދެކޮޅަށް ބައިނަލްއަގުވާމީ ފެންވަރުގައި ކުރެވޭ މަޝްވަރާތަކުގައި އިންޓަނޭޝަނަލް ސޯލަރ އެލަޔަންސް އަދި ކޯލިޝަން ފޮރ ޑިޒާސްޓަރ ރެޒިލިއެންޓް އިންފްރާސްޓްރަކްޗަރ ފަދަ ބައިނަލްއަގުވާމީ ޕްލެޓްފޯމްތައް މެދުވެރިކޮށް އިންޑިއާއިން އިސް ރޯލެއް އަދާކުރުމަށް ދިވެހިރާއްޖެއިން ބޭނުންވާކަމަށް މިނިސްޓަރ ފާހަގަކުރެއްވިއެވެ.\nއޭޝިއާ އިކޮނޮމިކް ޑައިލޮގްއަކީ އިންޑިއާގެ މިނިސްޓްރީ އޮފް އެކްސްޓަރނަލް އެފެއާޒްގެ ޖިއޯ-އިކޮނޮމިކްސް ކޮންފަރެންސްއެކެވެ. އަދި 2021 ގެ އޭޝީއާ އިކޮނޮމިކް ޑައިލޮގް ބާއްވަނީ އިންޑިއާގެ އެކްސްޓާނަލް އެފެއާޒް މިނިސްޓްރީއާއި ޕޫނޭ އިންޓަނޭޝަނަލް ސެންޓަރާއި ގުޅިގެންނެވެ.\nމިއީ މިޑައިލޮގް ބާއްވާ ފަސްވަނަ ފަހަރެވެ. އަދި ޕޫނޭ އިންޓަނޭޝަނަލްއިން އިންތިޒާމުކުރާ ދެވަނަ ފަހަރެވެ. މިބައްދަލުވުމުގެ އެންމެ މުހިންމު ބޭނުމަކީ އިންޑިއާގެ ބޮޑުވަޒީރު ނަރެންދްރަ މޯޑީގެ ޚާރިޖީ ސިޔާސަތާއި އިންޑިއާ ސަރުކާރުން "ނެއިބަރހުޑް ފަސްޓް" ސިޔާސަތުގެ ދަށުން ހިންގޭ ސިޔާސީ އަދި އިގްތިސާދީ ކަންކަމުގެ މައްޗަށް އަލިއަޅުވާލައި މަޝްވަރާކުރުމެވެ.\nފެބުރުއަރީ 28, 2021 16:20\nކީއްވެބާ ރަތްޔަތުންނައް ހާމަނުކޮއް ފޮރުވައިގެން ތި ތިއްބެވީ!\nފެބުރުއަރީ 28, 2021 17:26\nތިޔަކަން ބަލާފަ ޝާހިދު ޖަލަށް ލާނީ އަންނަވެރިކަމުގަ. ތިކަން ޝާހިދު ބުނެދޭކަށް ނުޖެހޭ\nފެބުރުއަރީ 28, 2021 22:37\nއެކަން މިހާރު ހަމަވަމުން އެދަނީ އިއްޔެގެ ނޫހުގައޮއް އަޓިކަލް އެއް ފެނުމުން ޕާކިސްތާނުން ނެރުނު ކަމައް ބުނާ ރިޕޯޓުން އަޑެއް ކިއިއްޔާ ރެނދެއްލާނޭ ބުނާ މިސާލަކުން\nފެބުރުއަރީ 28, 2021 23:48\nހިބަރު ވަދުގެ ދެފުށް ފެންނަފަދައިން ދެއްތޮ!\nމާޗް 1, 2021 02:27\nދެފުށެއް ނުދައްކަ ރައއޔިތުނއނަކަށް. ނަށީދަށް އެކަނި ދައްކަނީ. ޢޭގެ އެްފުށުގަ އޮތީ އޭނަގެ ވެރިކަން ދިފާއުކޮށްދޭނެ ވާހަކަ. ޢަނެއްފުށުގައޮތީ ގައުމު ވިއްވާލި ވާހަކަ.


America in Iran aaeku deal eh nuhedhumah Netanyahu ge aadheys\nއެމެރިކާއާ އީރާން ޑީލެއް ނަހަދަން ނަތަންޔާހޫ އާދޭސް ދަންނަވައިފި\nއެންތަނީ ބްލިންކެން (ކ) އަދި ބެންޖަމިން ނަތަންޔާހޫ: އީރާނާއެކު ޑީލެއް ނުހެއްދެވުމަށް ނަތަންޔާހޫ އާދޭސް ދަންނަވޭފައިވޭ\nއެމެރިކާއާ އީރާނުން އޮސްޓްރީއާގެ ވިއެނާގައި ދެ ގައުމުގެ މަޝްވަރާތައް ކުރިއަށް އެބަ ގެންދެ އެވެ. އަމާޒަކީ 2015 ގައި ދެ ގައުމުން އަމަލު ކުރަން ފެށި ޖޮއިންޓް ކޮމްޕްރެހެންސިވް ޕްލޭން އޮފް އެކްޝަން (ޖޭސީޕީއޯއޭ) އަށް އަލުން ރުޖޫއަ ވުމެވެ. ރައީސް ޑޮނަލްޑް ޓްރަމްޕްގެ ޒައާމަތުގައި މި އެއްބަސްވުން އޮތީ އުވާލާފަ އެވެ.\nޖޭސީޕީއޯއޭ މައިގަނޑު ގޮތެއްގައި ބާރު އަޅަނީ އީރާނުން ނިއުކްލިއާ ހަތިޔާރު ނުއުފެއްދުމަށެވެ. ނިއުކްލިއާ މާއްދާތައް މުއްސަނދި ކުރުން ހުއްޓާލައިފި ނަމަ އެމެރިކާއިން އިރާނަށް ދަތިކުރަން އަޅާފައި ހުރި ފިޔަވަޅުތައް އުވާލައި އީރާންގެ ތަރައްގީއަށް އެމެރިކާ އެހީތެރިވުމަކީ ވެސް ޑީލުގެ ބައެކެވެ.\nރައީސް ޖޯ ބައިޑަން އެމެރިކާގެ ރައީސްކަމާ ހަވާލުވެ ވަޑައިގަތީއްސުރެ އިޒްރޭލަށް އޮތް ބިރުވެރި ކަމަކީ މި އެއްބަސްވުމަށް އަލުން އަަމަލު ކުރަން އެމެރިކާއިން ފަށާނެ ކަމަށް ބުނެފައި އޮތް އޮތުމެވެ. ޖޭސީޕީއޯއޭއަށް ރުޖޫއަވުމަކީ ވެސް ބައިޑަންގެ ރިޔާސީ ވައުދުފުޅެކެވެ.\nއެމެރިކާއަކަށް އީރާނަށް އިތުބާރެއް ނުކުރެވެ އެވެ. އީރާން މިހާރު އޮތް ފެންވަރުގައި ޖޭސީޕީއޯއޭ އާ ނުލައި ވެސް ނިއުކްލިއާ ބާރަކަށް ވެދާނެ އެވެ. މިއީ އެމެރިކާއަށް ކެތްކުރެވޭ ވަރުގެ ކަމަކަށް ނުވާނެ އެވެ. އަނެއްކޮޅުން މި އެއްބަސްވުމަށް އަމަލު ކުރަން ފެށި ނަމަވެސް އީރާނުން ނިއުކްލިއާ އުފައްދާނެ އެވެ. މި އެއްބަސްވުމުގެ ސަބަބުން ނިއުކްލިއާ މަސައްކަތްތައް މަޑުޖައްސާލަން ޖެހުނު ނަމަވެސް ސައްހަ ގޮތުގައި ނިއުކްލިއާ ބޭނުން ކުރަން އީރާނަށް ފުރުސަތު ފަހިވާނެ އެވެ.\nއިޒްރޭލުން ބިރުގަންނަނީ އީރާނުން އެއްވެސް ޒަމާނެއްގައި ނިއުކްލިއާ ހަތިޔާރު އުފައްދަފާނެތީ އެވެ. އަދި ފާޅުގައި އިޒްރޭލު ނައްތާލާނެ ކަމަށް އީރާނުން ބުނުމަކީ ވެސް އިޒްރޭލަށް ވަރަށް ބޮޑު ބިރުވެރި ކަމެކެވެ.\nއިޒްރޭލްގެ ބޮޑު ވަޒީެރު ނަތަންޔާހޫ ވިދާޅުވީ އިޒްރޭލު ނައްތާލާނެ ކަމަށް ތާއަބަދު ބުނާ ބަޔަކު ނިއުކްލިއާ ހަތިޔާރު އުފައްދަން ދޫކޮށްލައިގެން ތިބެން އިޒްރޭލަށް ކެތް ނުވާނެ ކަމަށެވެ.\nއިޒްރޭލަށް މިހާރު ވަޑައިގެން އުޅުއްވާ އެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެންއާ ސަލާމް ކުރައްވަމުން ވެސް ނަތަންޔާހޫއަށް އާދޭސް ދެންނެވުނީ މި އެއްބަސްވުމަށް އިޝާރާތް ކުރައްވަ އެވެ. ނަތަންޔާހޫ އެދިވަޑައިގަތީ އީރާނާއެކު އެމެރިކާއިން ޑީލެއް ނުހެއްދެވުމަށާއި ޖޭސީޕީއޯއޭ އޮޔާ ދޫކޮށްލެއްވުމަށެވެ.\nއެމެރިކާ އިޒްރޭލް އީރާން + މެދު އިރުމަތި ޖޯ ބައިޑަން ބެންޖަމިން ނަތަންޔާހޫ ނިއުކްލިއަ\n"އީރާން ނިއުކްލިއާ ބާރަކަށް ވާން ލާހިކެއް ނޫން"


MTCC aai Icom, mauloomaathu haamakurumaa medhu dhebasvumakah! | Mihaaru\nއެމްޓީސީސީގެ ވަކީލް އާލިމް (ކ) މިއަދުގެ އަޑުއެހުމުގައި ވާހަކަ ދަައްކަވަނީ -- ފޮޓޯ: ނިޝާން އަލީ/ މިހާރު\nއެމްޓީސީސީ އާއި އައިކޮމް، މައުލޫމާތު ހާމަކުރުމާ މެދު ދެބަސްވުމަކަށް!\n12 ފެބުރުއަރީ 2020 - 14:54 23 comments\nއެމްޓީސީސީން މިހެން ބުނީ އާއްމު މީހަކު އިންފޮމޭޝަން ކޮމިޝަނަރުގެ އޮފީސް (އައިކޮމް) އަށް ހުށަހަޅާފައިވާ މައްސަލައިގެ މިއަދުގެ އަޑުއެހުމުގަ އެވެ. އާހިދު ރަޝީދު ހުށައެޅި މައްސަލައިގެ އަޑުއެހުމުގައި އެމްޓީސީސީން ބުނީ ބޭނުންވެގެން އުޅެނީ މުވައްޒަފުންގެ މުސާރައިގެ މައުލޫމާތު ކަމަށް ވުމުން އެއީ އެ ހިއްސާކޮށްފި ނަމަ ކުންފުންޏަށް ގެއްލުން ވެދާނެ ކަމަށެވެ.\nއެމްޓީސީސީން ދެކޭ ގޮތުގައި، ގެއްލުމެއް ކުރިމަތިވާނީ އެ މައުލޫމާތު ހާމަކުރަނީ ވިޔަފާރީގެ ވާދަވެރި މާހައުލެއްގައި ކަމަށް ވާތީ އެވެ.\nއެމްޓީސީސީގެ ވަކީލު މޫސާ އާލިމް ވިދާޅުވި ގޮތުގައި މި މައްސަލާގައި އައިކޮމް ވަނީ ވަކި ކޮޅަކަށް ޖެހިފަ އެވެ. އޭގެ މިސާލެއްގެ ގޮތުން ދެއްކެވީ، އިންފޮމޭޝަން ކޮމިޝަނަރުގެ މަގާމުގައި ބޭފުޅަކު ނެތީސް، އެ މައުލޫމާތު ފޯރުކޮށްދޭން ކޮމިޝަނަރުގެ ނަމުގައި އެ ކުންފުންޏަށް ލިއުމުން އެންގި އެންގުމެވެ. އާލިމް ވިދާޅުވީ އެއީ އައިކޮމްއަށް ލިބިފައިވާ ބާރެއް ނޫން ކަމަށެވެ.\nއިންފޮމޭޝަން ކޮމިޝަނަރުގެ މަގާމަށް ފިޔާޒު އައްޔަންކުރީ، ކުރިން އެ މަގާމުގައި ހުންނެވި އަބްދުލްއަޒީޒު ޖަމާލް އަބޫބަކުރުގެ މަގާމުގެ މުއްދަތު ހަމަވެ، ދުވަސްގަނޑެއް ވީ ފަހުންނެވެ.\nއާލިމް ވިދާޅުވި ގޮތުގައި ގާނޫނުގައި ދައުލަތުގެ އިދަރާއެއްގެ ގޮތުގައި ބުނެފައިވާ އެއްވެސް ޝަރުތެއް އެ ކުންފުނީގައި ނުހިމެނެ އެވެ. އެހެންކަމުން ދައުލަތުގެ އިދާރާއެއް ކަމަށް ބުނެ މައުލޫމާތު ހާމަކުރަން އެންގި އެންގުން ބާތިލުކޮށްދޭން އެމްޓީސީސީން ވަނީ އެދިފަ އެވެ.\nއިންފޮމޭޝަން ކޮމިޝަނަރު ފިޔާޒު (މ) އާއި އެ ކޮމިޝަންގެ ބައެއް ބޭފުޅުން މިއަދުގެ އަޑުއެހުމުގައި ބައިވެރިވެވަޑައިގަންނަވަނީ-- ފޮޓޯ: ނިޝާން އަލީ/ މިހާރު\nއެ ވާހަކައަށް ރައްދު ދެއްވަމުން ފިޔާޒް ވިދާޅުވީ އެމްޓީސީސީއަކީ ވެސް ސަރުކާރުގެ ހިއްސާ އޮންނަ އެހެން ކުންފުނިތަކާ އެއްގޮތަށް ދައުލަތުގެ އިދާރާއެއް ކަމަށް އޭނާ ގަބޫލުކުރައްވާ ކަމަށެވެ. އަދި ސަރުކާރުގެ މަސްއޫލިއްޔަތު ވެސް އެ ކުންފުނިން އަދާކުރާ ކަމަށް އޭނާ ވިދާޅުވި އެވެ.\nފިޔާޒު ވިދާޅުވީ ވަކި ކޮޅަކަށް އައިކޮމް ތާއީދުކުރާ ކަމަށް އެމްޓީސީސީން ބުނާ ބުނުމަކީ މުއައްސަސާގެ އަގު ވައްޓާލުން ކަމަށެވެ. އެ ކޮމިޝަނުން މަސައްކަތް ކުރަނީ އާއްމުންނަށް ދައުލަތުގެ ހުރިހާ އިދާރާއެއްގެ މައުލޫމާތު ފޯރުކޮށްދޭން ކަމަށާއި އޭގެ ތެރޭގައި ކުންފުނިތަކަށް ގެއްލުންވާ ފަދަ ކަންތައް އިސްތިސްނާ ވާނެ ކަމަށް ވެސް ވިދާޅުވި އެވެ.\n"މި މުއައްސަސާއިން ބޭނުންވަނީ ދައުލަތް ހާމަކަން ބޮޑު، އަޅުގަނޑުމެން މި ކިޔާ ނަޒާހަތްތެރިކަމާއި ހިންގުމުގެ ނިޒާމަކީ ދެ ފުށް ފެންނަ، ރައްޔިތުންނަށް ޖަވާބުދާރީ ވެވޭ ނިޒާމަކަށް ހެދުން. ތިބޭފުޅުންގެ ބަޔާނުގައި މި މުއައްސަސާގެ އަގު ވެއްޓޭ ގޮތަށް ހާމަކޮށްފައި އޮތީމަ އަޅުގަނޑު އެކަން ކުށްވެރިކުރަން،" ފިޔާޒު ވިދާޅުވި އެވެ.\nއޭނާ ވިދާޅުވި ގޮތުގައި ދުނިޔޭގައި ވެސް، ރައިޓް ޓު އިންފޮމޭޝަން (އާރުޓީއައި) ގާނޫނު ތަންފީޒު ކުރަމުން ދަނީ ކުންފުނިިތައް ވެސް ހިމެނޭ ގޮތަށެވެ. އަދި ރާއްޖޭގައި އެންމެ ބޮޑު ކޮރަޕްޝަންތައް ވެސް ހިންގާފައި ވަނީ ކުންފުނިތަކުން ކަމަށް ވާތީ، ވަކި ހަމައެއްގެ މަތިން މައުލޫމާތު ފޯރުކުރުމަކީ ކޮންމެހެން ކުރަން ޖެހޭ ކަމެއް ކަމަށް ވެސް އޭނާ ވިދާޅުވި އެވެ.\nއެމްޓީސީސީގެ މައްސަލާގައި އައިކޮމް އިން މިއަދު ވަކި ގޮތެއް ނުނިންމަ އެވެ. ކޮމިޝަނުން ބުނީ ވަކި ގޮތެއް ނިންމާނީ އެމްޓީސީސީން ހުށަހެޅި ބަޔާން ދިރާސާ ކުރުމަށް ފަހު ކަމަށެވެ.\nއިތުރު ލިޔުންތައް އެމްޓީސީސީ މައުލޫމާތު ހޯދައި ލިބިގަތުން އިންފޮމޭޝަން ކޮމިޝަނަރު ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)


Israel ge hamalaa thakun konme gadi iraku Palestine ge3kudhin zahamu vey\nފަލަސްތީނުގެ ކުޑަކުއްޖަކު ޒަހަމް ވެފައި----\nއިސްރާއީލްގެ ހަމަލާތަކުން ކޮންމެ ގަޑި އިރަކު ފަލަސްތީނުގެ ތިން ކުޑަކުދިން ޒަހަމުވޭ\n17 މޭ 2021 - 12:54:30\nމިދިޔަ ހޯމަ ދުވަހު އިސްރާއީލުން ދޭންފެށި ބޮމުގެ ހަމަލާތަކުން ކޮންމެ ގަޑި އިރެއް ތެރޭ ފަލަސްތީނުގެ ތިން ކުޑަކުދިން ޒަހަމްވާ ކަމަށް ރިޕޯޓުތަކުން ދައްކައިފިއެވެ.\nފަލަސްތީނުގެ ބިންތަކަށް ވެރިވެގަންނަށް އިސްރާއީލުން ކުރަމުންދާ މަސައްކަތްތަކުގައި ފަލަސްތީނުގެ މައުސޫމު އެތައް ކުޑަކުދިންނަކާއި އަންހެނުންނެއް ޝަހީދުކޮށް، މުސްލިމުންގެ މުގައްދަސް އަގްސާ މިސްކިތައްވެސް ވަނީ ހަމަލާ ދީފައެވެ.\nފަލަސްތީނުގެ އިންފޮމޭޝަން މިނިސްޓްރީން ރިޕޯޓުކޮށްފައިވާ ގޮތުގައި 2000 އަހަރުން ފެށިގެން އިން ފެށިގެން 2021 ގެ ނިޔަލަށް އިސްރާއީލުގެ ހަމަލާތަކުގައި ގާތްގަނޑަކަށް ފަލަސްތީނުގެ 3090 ކުޑަކުދިން މަރުވެފައިވެއެވެ.\nމިދިޔަ ހޯމަ ދުވަހުން ފެށިގެން އިސްރާއީލުން ދަނީ ހުއްޓާނުލާ ފަލަސްތީނުގެ ގައްޒާއަށް ބޮން އަޅާ ވައިގެން މަގުން ހަމަލާތައް ދެމުންނެވެ.\n"ސޭވް ދަ ޗިލްޑްރަން" އިން ރިޕޯޓުކޮށްފައިވާ ގޮތުގައި މިދިޔަ ހޯމަ ދުވަހު އިސްރާއީލުން ދޭންފެށި ބޮމުގެ ހަމަލާތަކުން ކޮންމެ ގަޑި އިރެއް ތެރޭ ފަލަސްތީނުގެ ތިން ކުޑަކުދިން ޒަހަމްވެއެވެ.\nމިއަދު އެކަނިވެސް އިސްރާއީލުން ހަމަލާދީ ގައްޒާގެ 200 އަށްވުރެ ގިނަ މީހުން ޝަހީދުކޮށްލާފައިވެއެވެ. އިސްރާއީލުން ގައްޒާގެ ޕަވާ ލައިން ތަކަށް ހަމަލާ ދިނުމުގެ ސަބަބުން ގައްޒާގެ ބޮޑު ސަރަހައްދަކުން ވަނީ ކަރަންޓުވެސް ކެނޑިފައެވެ.


Finiburu: Roadhamahaai Restaurant thakuge Roadhaveellunthah - One Online\nފިނިބުރު: ރޯދަމަހާއި ރެސްޓޯރަންޓްތަކުގެ ރޯދަވީއްލުންތައް\nމިއަހަރުގެ ރޯދަމަސް ކޮވިޑާއެކު އަހަރެމެންނާ ބައްދަލުކޮށްފައިވީ ނަމަވެސް މިދިޔަ އަހަރާއި ހިލާފަށް މާލެ މިވަނީ ފުރަބަންދަކު ނޫނެވެ. މި އަހަރުގެ ރޯދަ މަހު އެންމެ ފާހަގަކޮށްލެވޭ އެއް ކަމަކީ ބާޒާރު ތަކާއި ކެފޭ ރެސްޓޯރެންޓުތައް ހުޅުވާލާފައި އޮތުމުން އެތަންތަނަށް ދާ މީހުން ގިނަ ކަމެވެ.\nމިއީ ހަމަ ޔަގީނުންވެސް މިދިޔަ އަހަރުގެ ރޯދަމަހުގައި ފެނިގެން ދިޔަ މަންޒަރެއް ނޫނެވެ. އޮތް ފުރުސަތެއް ނޫނެވެ. މާލޭ ސަރަހައްދު ލޮކްޑައުންގައި އޮތުމުން އެންމެން ތިބެން ޖެހުނީ ގޭބަންދުގަ އެވެ.\nރެސްޓޯރަންޓުތަކާއި ކެފޭތަކުން މީހުން ހިދުމަތް ހޯދާ މިންވަރު މިހާރު މިވަނީ ބޮޑުތަނުން އިތުރުވާން ފަށާފައެވެ. އެގޮތުން މިރޯދަމަހާ ދިމާކޮށް ރެސްޓޯރަންޓުތަކުން ވަނީ ރޯދަވީއްލާ މެނޫ ތަކާއި ތަރާވީސްމެނޫތައް އިޝްތިހާރުކުރަން ފަށާފައެވެ.\nރެސްޓޯރަންޓެއްގެ އިފްތާރު މެނޫ---\nއޮފީސް ރޯދަވީއްލުންތަކުން ފެށިގެން އާއިލީ ބޮޑެތި ރޯދަވީއްލުންތައް ހިތްފަސޭހަ މާހައުލެއްގައި ބާއްވައިލުމަށް ރެސްޓޯރަންޓުތަކަށް ބަރޯސާވާ މިންވަރު މިވަނީ ވަރަށްބޮޑަށް އިތުރުވެފައެވެ.\nރެސްޓޯރަންޓުގެ ރޯދަވީއްލުންތަކަށް ލިބޭ ރިކުއެސްޓުތަކުގެ ޑިމާންޑް ކިހިނެއްތޯ އަހާލުމުން ސޯލައިޓް ރެސްޓޯރަންޓުން ބުނެފައިވަނީ ފުރަތަމަ ހަފުތާގައި ތަންކޮޅެއް މަދު ނަމަވެސް ދެވަނަ ހަފުތާއިން ފެށިގެން އަންނަނީ ފުލްވަމުން ކަމަށެވެ. އެގޮތުން އެ ރެސްޓޯރަންޓުގެ ރޫފްޓޮޕްގެ އިތުރުން ތިން ހޯލްވެސް ބައެއް ދުވަސް ދުވަހަށް ފުލްކޮށް އޮޕަރޭޓް ކުރަމުން އަންނަ ކަމަށް އެފަރާތުން ބުނެފައި ވެއެވެ.\nރެސްޓޯރަންޓްތަކުގެ ރޯދަވީއްލުމާ ތަރާވީސްތައް ބާރުބޮޑުކޮށް ދާ ނަމަވެސް، ގިނަ ތަންތަނުގެ މެނޫގެ އަގުތައް ތިރި ނޫންކަން ފާހަގަކޮށްލެވެއެވެ. އެގޮތުން ރޯދަވީއްލާ މެނޫގެ އެންމެ އާދައިގެ އަގުތައް 150ރ އިން މަތީގައި އުޅޭއިރު ބައެއް ތަންތަނުގެ އަގުތައް އުޅެނީ 250ރ އާއި 300ރ ގެ ދެމެދުގަ އާއި އަދި އެއަށްވުރެވެސް މަތީ އަގުތަކެއްގައި ކަން ފާހަގަ ކުރެވެއެވެ.\nއަގުތައް މަތިވުމުގެ ޝަކުވާ އާއްމުންގެ މެދުގައި ކޮންމެވެސް ވަރަކަށް ހުރިނަމަވެސް އެތަންތަނަށް އޮންނަ ޑިމާންޑު ކުޑަ ވެފައި ނުވާ ކަމީ ފަހަރުގައި މިދިޔަ އަހަރުގެ ރޯދަމަހު ގެއްލުނު ގުރޫޕު ރޯދަވީއްލުންތައް ފޫބެއްދުމަށް މީހުން ބޭނުންވެފައި ތިބި މިންވަރު ދައްކައިދޭ ކަމެކެވެ. އަދި ރެސްޓޯރަންޓުތަކުގެ އަގުތައް އުފުލިފައިވުމަކީ މިދިޔަ އަހަރުގެ ގެއްލުން ފޫބެއްދުމަށް ކެފޭ، ރެސްޓޯރަންޓުތަކުން ބޭނުން ކުރާ އުކުޅަކަށް ވުމަކީ ވެސް އެކަށީގެން ވާ ކަމެކެވެ.\nކޮންމެއަކަސް ކޮވިޑު އަދިވެސް އޮތީ ދިވެހިންނާއެކުގައެވެ. ކޭސްތައް ދަނީ މަތިވަމުންނެވެ. ފުރަބަންދަކަށް ދާން ޖެހޭނީ ނުވަތަ ބޭރުތެރޭ އުޅެން ޖެހޭ ވަގުތު އެޗްޕީއޭއިން ކުޑަކުރާނީ މާދަން ނޫންކަމެއް ނޭނގެއެވެ. އެހެންކަމުން މިވަގުތުގެ ފައިދާ ވިޔަފާރި ކުރާ ފަރާތްތަކުންނާއި ވިޔަފާރި ލިބިގަންނަ ފަރާތުން މިދަނީ ވީ އެންމެ ބޮޑަކަށް ބޭނުންކުރަމުންކަން ފާހަގަކޮށްލެވެއެވެ. މުހިންމީ ކޮންމެ ކަމެއްގައި މި ދުވަސްވަރުގެ ހާލަތަށް ދަނެގެން އުޅުމެވެ.\nގުޅޭ ޓެގު ރޯދަމަސް ކެފޭ ރެސްޓޯރެންޓް ކާބޯތަކެތި ދުޅަހެޔޮ ސިއްހަތު ރޯދަމަސް


މާބަނޑުދުވަސްވަރު ..... އަރާމުގައި ނިދުމަށް ކުރެވިދާނެ ކަންތައްތައް | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑުދުވަސްވަރު ..... އަރާމުގައި ނިދުމަށް ކުރެވިދާނެ ކަންތައްތައް\n* ކެއިންބުއިމުގައި ބޭނުންކުރާ ކާނާއާއި ވަގުތުތައް ބަލާށެވެ.\n* އަރާމުކުރާން ދަސްކުރާށެވެ.\n* ނިދުމުގެ އާދަކާދަ ރަނގަޅު ކުރާށެވެ.\n* އެދުގައި އެތައްއިރަކު އޮންނައިރުވެސް ނިދި ނައިސްފިނަމަ ދެންހަދާނީ ކިހިނެއް؟\nބަލިވެއިނުމުން ވަރަށް ގިނަފަހަރު ވަރަށް ގިނަ މައިންނަށް ނިދުމަށް އުދަގޫވާ ވަރަށް ގިނަ ކަންތައްތައް ކުރިމަތި ވެއެވެ.\nމިގޮތުން ދިމާވާ ކަންތަކުގެ ތެރޭގައި މޭނުބައިވުމާއި، މެއިންގިނިއެރުމާއި، ފައިގައި ރިއްސުމުގެ އިތުރުން ނިދީގައި ގުގުރިދެމުންވެސް ހިމެނެއެވެ. ވަރަށް ގިނަފަހަރު މިކަންތަކުގެ އުދަގޫ ބޮޑުވެގެންދަނީ ބަލިވެއިނުމުގެ ކުރިން ނިދުމުގެ އާދަކާދަ ގެންގުޅޭ ގޮތުގެ ސަބަބުންނެވެ. ތިރީގައި އެވަނީ ރަނަގަޅަށް އަރާމުގައި ނިދުމަށްޓަކައި ބެލިދާނެ އަދި ކުރވިދާނެ ބައެއް ކަންތަކެވެ.\nކެއިނބުއިމުގައި ބޭނުންކުރާ ކާނާއާއި ވަގުތުތައް ބަލާށެވެ.\n- ދުންފަތުގެ އިސްތިއުމާލު ކުރުމާއި މަސްތުވާ ތަކެއްޗާއި މުޅިން ދުރުހެލިވާށެވެ.\nދުންފަތުގައި ހުންނަ ނިކޮޓިން އާއި މަސްތުވާ ތަކުތިން ގެއްލުންވަނީ ހަމައެކަނި ބަނޑުގައިވާ ދަރިފުޅަށް އެކަންޏެއްނޫނެވެ. އަދި ކިޔެއްތަ މިއިން މައިމީހާގެ ނިދުމަށްވެސް ހުރަސް އަޅައެވެ. އަދި ގޭގައި މައިމީހާ ނޫނަސް އެހެންމީހަކު ވިޔަސް ދުންފަތުގެ އިސްތިއުމާލް ކޮށްގެން ނުވާނެއެވެ. އެއީ ދުންފަތުގެ އިސްތިއުމާލު ކުރުމުން ގެއްލުންވަނީ ހަމައެކަނި އެބޭނުން ކުރާ މީހާއަށް އެކަންޏެއްނޫނެވެ. ދުމުގެ އަސަރު ކުރާ ހުރިހާމީހުންނަށްވެސް މިކަމުން ގެއްލުން ލިބެއެވެ.\n- ކޮފީއާއި ކަޅުސައިބުއިން ހުއްޓާލާށެވެ.\nކެފެއިން ހުންނަ ކާބޯތަކެއްޗާއި ދުރުވާށެވެ. ކެފެއިން ހުންނަ ކާބޮތަކެތީގެ ތެރޭގައި ކޮފީ، ކަޅުސަޔާއި ކިރުސައި އަދި ޗޮކުލެޓު ހިމެނެއެވެ. މިތަކެތި ބޭނުން ކުރުން ހުއްޓާލާށެވެ. ހާއްސަކޮށް މެންދުރުފަހު އެއްގޮތަކަށްވެސް ބޭނުން ނުކުރާށެވެ.\n- ރޭގަނޑު ދިޔާއެއްޗެތި ބުއިން މަދުކުރާށެވެ.\nމާބަނޑު ދުވަސްވަރު ގިނައިން ދިޔާއެއްޗެތި ބުއިމަކީ ވަރަށް މުހިއްމު ކަމެކެވެ. ވީމާ ނިދަން އުދަގޫވާ މައިން ހެނދުނު ގިނައި ދިޔާއެއްޗެތި ބުއިމާއެކު ރޭގަނޑާއި ހަވީރު ދިޔާއެއްޗެތި ބުއިން މަދުކޮށްލިޔަސް ރަނގަޅުވާނެއެވެ.\n- ނިދުމުގެ ކުރިން ބަރުކާނާ އަދި ކުޅި ކާނާ ނުކާށެވެ.\nނިދުމުގެ ކުރިން ބަރުކާނާއާއި ޓޮމާޓޯ ފަދަ އެސިޑު ގިނައިން ހުންނަ ކާނާއާއި ކުޅި ކާނާ ކެއުމަކީ ހަޖަމް ކުރަން އުދަގޫވެ މެއިން ގިނިނެގުމުގެ ފުރުޞަތު އިތުރު ކުރާ ކަމެކެވެ. ވީމާ ނިދުމުގެ ކުރިން ލުއިލުއިކޮށް ކެއުމަކީ މުހިއްމު ކަމެކެވެ.\n- މޭނުބައިކުރުން ކުޑަކުރުމަށް ފާރޮށި ކްރިމްކޭކަރު ބިސްކޯދުފަދަ އެއްޗެއްކާށެވެ.\nމާބަނޑުދުވަސްވަރު އަދި ހާއްސަކޮށް ބަނޑަށް ކުރީކޮޅު އެންމެ އުދަގޫވާ އެއްކަމަކީ މޭނުބައިކުރުމާއި ހޮޑުލެވުމެވެ. ފާރޮށި ކްރިމްކޭކަރު ބިސްކޯދުފަދަ ކާނާއިން މިކަންތައް ކުޑަކޮށްދޭނެއެވެ. ވީމާ ނިދުމުގެ ކުރިން މިފަދަ ކާނާއެއް ބޭނުން ކުރެވިދާނެއެވެ.\n- ދުވާލު ގަޑިއެއްހާއިރު ނިދާލާށެވެ.\nދުވާލު ގަޑިއެއްހާއިރު ނިދާލުމަކީ ފިކުރުބޮޑުވުމާއި ވަރުބަލިވުމާއި ދުރުކޮށްދޭ ކަމެކެވެ. ނަމަވެސް މިގޮތަށް ނިދާއިރު މާފަސްކޮށް ނިދުމަކީ ރަނގަޅު ކަމެއް ނޫނެވެ. އެއީ ރޭގަނޑުގެ ނިންޖަށް މިކަމުން ބުރޫ އަރައިދާނެތީއެވެ. ވީމާ އަސުރުގެ ކުރިން މެންދުރުފަހު ނިދާލުމަކީ އެންމެ ރަނގަޅު ގޮތެވެ.\n- ހަވީރާއި ރޭގަނޑު ހަށިގަނޑަށް ބުރަކަމެއް ނުކުރާށެވެ.\nޖިސްމާނީގޮތުންނާއި ނަފުސާނީގޮތުން ދުޅަހެޔޮ ސިއްހަތެއްގައި ހުރުމަށް ކަސްރަތަކީ މުހިއްމު އެއްޗަކަށް ވިޔަސް ހަވީރާއި ރޭގަނޑު ރަނގަޅީ ލުއިލުއިކޮށް އުޅުމެވެ. ވީމާ ހަށިގަނޑަށް ބުރަ ކަމެއްވިޔަސް އަދި ކަސްރަތެއްވިޔަސް ކުރަންޏާ ކުރަންވާނީ ހެނދުނުއެވެ.\n- ނުތަނަވަސްވާ ކަންތަކާއި ފިކުރުތަކާއި ވީވަރަކުން ދުރުވާށެވެ.\nފިކުރުބޮޑުވެ ނުތަނަވަސްވާ ފަދަ ކަމަކާއި ދިމާވެފައިވާނަމަ ނިދުމުގެ މަދުވެގެން ގަޑިއެއްގެ އިރު ކުރިން މިކަމާއި ދުރުވެވޭތޯ ބަލާށެވެ.\nނިދުމުގެ އާދަކާދަ ރަނގަޅު ކުރާށެވެ.\n- ނިދާގަޑިއާއި ހޭލާގަޑި އަބަދުވެސް އެއްވަގުތަކަށް ހެދޭތޯބަލާށެވެ.\nކޮންމެދުވަހަކުވެސް އެއްގަދިއެއްގައި ނިދަން އޮށޮންނާށެވެ. އަދި ކޮންމެ ދުވަހަކުވެސް އެއްގަޑިއެއްގައި ނިދައިތެދުވަން އާދަކުރާށެވެ.\n- އަބަދުވެސް ނިދުމުގެ ކުރިން އެއްކަންތަކެއް ކުރަން އާދަކުރެވޭތޯ ބަލާށެވެ.\nނިދުމުގެ ކުރިން އަބަނދުވެސް އެއްކަމެއް އެއްވަގުތެއްގައި ކުރަން އާދަކުރާށެވެ. މިސާލަކަށް ކޮންމެރެޔަކުވެސް ނިދުމުގެ ބައިގަޑިއެއްހާއިރު ކުރިން ވާހަކައެއް ކިޔާށެވެ. ނުވަތަ ފެންވަރާށެވެ. މިގޮތަށް އާދަކޮށް ކަންތައް ކުރުމުން ސިކުޑީގައިވާ ބަޔޮލޮޖިކަލް ގަޑިން ނިދާގަޑި ހަމަޖައްސައި ލޮލަށް ނިދިއައުމުގެ މަގު ފަހިކޮށްދޭނެއެވެ.\n- އެނދު ކޮޓަރީގެ އެންމެ ފިނިވާ ދިމާލަކު ބަހައްޓާށެވެ.\nބަލިވެއިނުމުން ހަށިގަނޑަށް ހޫނު އިހުސާސް ކުރެވޭ މިންވަރު އިތުރުވެއެވެ. ވީމާ ކޮޓަރި ތަރުތީބު ކުރާއިރު އެނދު އެންމެ ފިނިވާ ދިމާލަކު ބެހެއްޓުން ރަނގަޅުވާނެއެވެ. އަދި ކޮޓަރިއަށް ވީވަރަކުން އަޑާއި އަލި ނުވަންނާނެ ގޮތް ހަދާށެވެ. އެއީ ނިދިބަލިކޮށް ނިދައިފައި އޮންނައިރު މިކަމުގެ ސަބަބުން ވަރަށް ފަސޭހައިން ހޭލެވި ނިދި ފިލައިދާނެތީއެވެ.\n- ނިދާކޮޓަރި ހަމައެކަނި ނިދުމަށް ބޭނުން ކުރާށެވެ.\nނިދާކޮޓަރި ހަމައެކަނި ނިދުމަށާޢި ރޭކުރުމަށް ބޭނުން ކުރާށެވެ. ކޮޓަރީގައި ޓީވީބެލުމާއި މުނިފޫހިފިލުވާ ކަންތައް ކުރުމަކީ ރަނގަޅު ކަމެއް ނޫނެވެ. އެނދު ބޭނުން ކުރަންވާނީ ހަމައެކަނި ނިދުމަށާއި ރޭކުރުމަށް އަދި ބައެއް ފަހަރު ވާހަކަ ފޮތެއް ކިޔާލުމަށެވެ.\n- ވާތްފަރާތަށްއޮވެ ނިދާށެވެ.\nނިދާއިރު ވާތްފަރާތް މައްޗަށްވާ ގޮތަށް ނިދާށެވެ. އެކަމަށް އާދަވެފައިނެތް ނަމަ މިހާރުއްސުރެ އާދަކުރެވޭތޯ ބަލާށެވެ. މިގޮތަށް ނިދުމުން ބަނޑުގައިވާދަރިފުޅަށް ކާނާއާއި ލޭ ގެންގޮސްދިނުމަށް ފަސޭހަވެއެވެ. އަދި މައިމީހާގެ ހަށިގަނޑުގެ ލޭހިނގުންވެސް ފުރިހަމަކޮށްދެއެވެ. ހަމައެއާއިއެކު ގުރުދާ ނުވަތަ ކިޑުނީން ލޭސާފުކުރުމާއި ލޭގައިހުންނަ ހަޑި ބައިތައް ކުޑަކަމުދާ އެއްޗިއްސަށް ގެންގޮސް ދިނުމަށް އިތުރަށް ފަސޭހަވެގެން ދެއެވެ.\nއެނދުގައި އެތައްއިރަކު އޮންނައިރުވެސް ނިދި ނައިސްފިނަމަ ދެންހަދާނީ ކިހިނެއް؟\n- އެނދުން ތެދުވާށެވެ.\nނިދަންއޮށޯވެ 20 މިނެޓު ބައިގަޑިއިރުވާއިރުވެސް ނުނިދުނުނަމަ އެނދުން ތެދުވެ ފެންޑާގެއަށް ނިކުމެލާށެވެ. ނުވަތަ އެހެން ކޮޓަރިއަކަށް ގޮސްލާށެވެ. އަދި ވާހަކަ ފޮތެއް ނުވަތަ މަޖައްލާއެއް ނަމަވެސް ކިޔާލާށެވެ. ފޮތްކިޔާ ފޫހިވުމުން ދެން އެނދަށްގޮސް އޮށޯވެލާށެވެ. ލަސްތަކެއްނުވެ ނިދިދާނެއެވެ.\n- ދަންވަރުގަޑީގައި ހޭލެވުނަސް ފިކުރުބޮޑު ނުވާށެވެ.\nދަންވަރުގަޑީގައި ހޭލެވުނަސް ފިކުރުބޮޑުނުވާށެވެ. މާބަނޑު ދުވަސްވަރު މިހެން ދިމާވުމަކީ އާދައިގެ ކަމެކެވެ. ބަލިވެއިނުމަށްފަހު ރޭގަނޑު އެއްކޮށް ނިދުމަހީ ގިނަފަހަރު ފަސޭހަކަމެއް ނޫނެވެ. ވަގުތާއެކު މިކަންތައް ހަމަޔަކަށް އެޅިދާނެއެވެ.


Vaige Magun Maamigiyya Masthuvaathakethi Ethere Kuran Ulhunu Meehaku Hayyaru Koffi - Vaguthu\nވައިގެ މަގުން މާމިގިއްޔަށް މަސްތުވާތަކެތި އެތެރެ ކުރަން އުޅުނު މީހަކު ހައްޔަރު ކޮށްފި\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން އދ. މާމިގިލީ ޕޮލިސް ސްޓޭޝަނުން ހިންގި އޮޕަރޭޝަނެއްގައި، މާމިގިއްޔަށް ވައިގެ މަގުން މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފިއެވެ.\nފުލުހުން ވިދާޅުވީ، މިމައްސަލައާ ގުޅިގެން ހައްޔަރުކޮށްފައިވަނީ 25 އަހަރުގެ ދިވެހި ފިރިހެނެއް ކަމަށެވެ. އަދި އޭނާ ހައްޔަރުކޮށްފައިވަނީ މާމިގިއްޔަަށް ވައިގެ މަގުން މަސްތުވާތަކެތި އެެތެރެކުރަން އުޅޭކަމަށް ފުލުހުންނަށް ލިބުނު މަޢުލޫމާތަކާ ގުޅިގެން، މި ހިނގާ އޮކްޓޯބަރު މަހުގެ 28 ވަނަ ދުވަހުގެ 17:50 އެހައިކަންހާއިރު ހިންގި އޮޕަރޭޝަނުގައި ކަމަށެވެ.\nމި އޮޕަރޭޝަންގައި، މާމިގިލީ އެއާޕޯޓުން އޭނާ ފުލުހުންގެ ބެލުމުގެ ދަށަށް ގެންގޮސް ބަލައި ފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި ފިލްމު ހުސްކުރި ދަޅެއް ފެނިފައިވާ ކަމަށްވެސް ފުލުހުން ވިދާޅުވިއެވެ.\nފުލުހުން ވިދާޅުވީ، މި މައްސަލައިގައި ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް އދ. މަހިބަދޫ މެޖިސްޓްރޭޓް ކޯޓަށް ހާޟިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތެއް ދީފައިވާ ކަމަށެވެ.\nމިމައްސަލަ މާމިގިލީ ޕޮލިސް ސްޓޭޝަނުންދަނީ އިތުރަށް ތަޙުޤީޤު ކުރަމުންނެވެ.\nހުޅުމާލޭގައި އެކްސިޑެންޓެއް ހިނގައި މީހެއްގެ ފައި ބިނދިއްޖެ\nއޮކްޓޯބަރ 30, 2019 15:09\nތިކަމާއި އަންނި ވަރަށް ކަންބޮޑުވާނެ !\nނޮވެމްބަރު 1, 2019 07:35\nއެއީ ތެދެއް އެއީ އެޖެންޑާ 19 އާއި ވަރަށް ބީރައްޓެހި ކަމެއް. މަސްތުވާތަކެތި ބޭނުންކުރާ މީހުން ހައްޔަރު ކުރުމާއި، އިސްލާމްދީނަށް ފުރައްސާރަ ކުރާ މީހުން ހައްޔަރުކުރުން.


Sushma Swaraj ge janazaa baavvaifi - One Online\nސުޝްމާ ސްވަރާޖުގެ ޖަނާޒާގެ ތެރެއިން--\nސުޝްމާ ސްވަރާޖްގެ ޖަނާޒާ ބާއްވައިފި\nއިންޑިއާގެ ކުރީގެ އެެކްސްޓާނަލް އެފެއާޒް މިނިސްޓަރ ސުޝްމާ ސްވަރާޖްގެ ޖަނާޒާ ދިއްލީގައި ބާއްވައިފިއެވެ.\nއިންޑިއާގެ ކުރީގެ ހާރިޖީ ވަޒީރު އަދި ސަރުކާރު ހިންގާ ބީޖޭޕީގެ ސީނިއާ ލީޑަރު ސުޝްމާ ސުވަރާޖް އަވަހާރަވީ އިއްޔެގެ ވަގުތެއްގައެވެ. ސުޝްމާ ސުވަރާޖް އަވަހާރަވި އިރު އެކަމަނާގެ އުމުރުފުޅަކީ 67 އަހަރެވެ.\nއިންޑިއާގެ ނޫސްތަކުން ރިޕޯޓް ކުރާ ގޮތުގައި، ސުޝްމާ އަވަހާރަވީ އިއްޔެ ހަވީރު ހާޓް އެޓޭކެއް ޖެހިވަޑައިގެން ނިއު ދެލީގައި ހުންނަ އޯލް އިންޑިއާ އިންސްޓިޓިއުޓް އޮފް މެޑިކަލް ސައިންސް (އެއިމްސް) ހޮސްޕިޓަލުގައި ފަރުވާ ދެމުން އަންނަނިކޮށެވެ.\nސުޝްމާގެ ޖަނާޒާ މިއަދު ބާއްވާފައިވާ އިރު، އެކަމަނާގެ ހަށިކޮޅު އަންދާލާފައިވަނީ އިންޑިއާގެ ސަގާފަތާ އެއްގޮތަށެވެ. އަދި އެކަމަނާގެ ޖަނާޒާ ކުރިއަށްގެންގޮސްފައިވަނީ ރަސްމީ އިއްޒަތުގައި ކަމަށްވެސް އިންޑިއާގެ ނޫސްތަކުން ރިޕޯޓް ކުރެއެވެ.\nސިޔާސީ މައިދާނުގައި ސުޝްމާ ކުރެއްވި މަސައްކަތްތަކަށް ބަލާއިރު، އިދިކޮޅު ލީޑަރުގެ ގޮތުގައި އެކަމަނާ ވަނީ ގިނަ ބައެއްގެ ތާއީދު ހޯއްދަވާފައެވެ. އަދި ދިއްލީގެ ޗީފް މިނިސްޓަރުކަން ވެސް އެކަމަނާ ކުރައްވާފައިވެއެވެ.\nސުޝްމާގެ ޖަނާޒާގައި އިންޑިއާގެ ބޮޑުވަޒީރު ނަރެންދްރަ މޯދީއާއި ބީޖޭޕީގެ ރައީސް އަމިތު ޝާހުގެ އިތުރުން އިންޑިއާ ސަރުކާރުގެ އިސްވެރިން ބައިވެރިވެވަޑައިގެންފައިވެއެވެ.\nގުޅޭ ޓެގު އިންޑިއާ\nއިންޑިއާއިން އުފެއްދި އިތުރު ވެކްސިންއެއް ޓެސްޓު ކުރުމަށް އިންސާނުން ގަޔަށް ޖަހަން ހުއްދަ ދީފި\nދަތުރު ކުރުމަށް ކެތްމަދުވެފައިވާ ފަރާތްތަކަށް ޓައިވާނުން ފޭކް ފްލައިޓުގެ ހިދުމަތް\nޕާކިސްތާނުގެ ފޮރިން މިނިސްޓަރު ކޮވިޑަށް ޕޮޒިޓިވް ވެއްޖެ\nއެމެރިކާގައި އެއްދުވަސްތެރޭ ބައިލައްކަ ކޮވިޑް ކޭސް\nފާޑުކިޔުންތައް އިތުރުވުމުން ނިއުޒިލެންޑުގެ ހެލްތު މިނިސްޓަރު އިސްތިއުފާ ދެއްވައިފި


Hdh atholhu mubaaraathugai zigzegge koachakah yunaited viktreege hed koach nazeeh\nހދ އަތޮޅު މުބާރާތުގައި ޒިގްޒެގްގެ ކޯޗަކަށް ޔުނައިޓެޑް ވިކްޓްރީގެ ހެޑް ކޯޗް ނަޒީހް\nހދ އަތޮޅު މުބާރާތުގައި ޒިގްޒެގްގެ ކޯޗަކަށް ޔުނައިޓެޑް ވިކްޓްރީގެ ހެޑް ކޯޗް ނަޒީހް ހަމަޖައްސައިފި އެވެ. ނަޒީހް ވަނީ މިއަދު ކުޅުދުއްފުއްޓަށް އައިސްފަ އެވެ.\nމި މަހުގެ 20 ވަނަ ދުވަހު ފެށުމަށް ހަމަޖެހިފައިވާ މި މުބާރާތުގައި ޖުމްލަ9ޓީމަކުން ވާދަކުރާއިރު މި މުބާރާތަށް ޒިގްޒެގްގެ ސްކޮޑް ވަރުގަދަ ކުރުމަށް ވަނީ ގިނަ ކުޅުންތެރިންތަކެއް ގެނެސްފަ އެވެ.\nއެގޮތުން ކުޅުދުއްފުށީގެ ޓްރާންސްފާ ރެކޯޑަކަށް މި ފަހަރު ކުޅުދުއްފުށީ ޓީމަށް މޮޅު ކުޅުމެއް ދެއްކި ހަސަން ޝާމިލް (މިލޭ) ވަނީ ޒިގްޒެގަށް ކުޅެން އެއްބަސްވެފަ އެވެ. މިލޭ ޒިގްޒެގަށް ކުޅެން އެއްބަސް ވެފައިވަނީ 15000 ރުފިޔާ އަދި މުބާރާތުގެ ބޫޓް ލިބޭ ގޮތަށެވެ. މީގެ އިތުރުން ކުޅުދުއްފުށީގެ ހުނަރުވެރި ފޯވާޑެއް ކަމުގައިވާ ހުސައިން ރަޝީދު (ބިގޭ) ވެސް ވަނީ ހާމަކޮށްފައި ނުވާ އަގަކަށް ޒިގްޒެގާ ގުޅިފައެވެ.\nޒިގްޒެގް ޓީމް މިއަދު ނަޒީހްއާ އެކު އެ ޓީމުގެ ދަނޑުގައި ފޮޓޯ އަކަށް ހުއްޓިގެން – ފޮޓޯ: އައިވެލް\nމީގެ އިތުރުންވެސް މިފަހަރުގެ ޒިގްޒެގްގެ ސްކޮޑުން ވަރުގަދަ ކުޅުންތެރިން ތަކެއް ފެނިގެންދާނެ އެވެ. އެގޮތުން ޝާފީ، އަންވަރު (ބާޑޭ)، އަހުމަދު ޤާސިމް (ހިންޏޭ)، ހަސަން (ނޫވިލޭ)، އަސްޖައު ފަދަ ކުޅުންތެރިން ފެނިގެންދާނެ އެވެ.\nޒިގްޒެގުން ބުނީ މިހާ ކުޑަ މުއްދަތެއް ތެރޭގައި ފަސްޓް ޑިވިޝަންގެ ކޯޗެއް ގަނައުމުގެ މަޤްސަދަކީ ކުޅުންތެރިން ތަކަކަށް އިތުރު ތަމްރީން ތަކެއް ހޯދައިދިނުމެވެ. އަދި މިކަމުގެ ސަބަބުން ކުޅުދުއްފުށީގެ ފުޓްބޯޅަ ކުރިއަރައިގޮސް ކުރިމަގު އިތުރަށް އުޖާލާވެގެންދާނެ ކަމަށް އެ ކުލަބުން ޤަބޫލު ކުރެއެވެ.


ބީލަން ހުށަހެޅުމުގެ ދަޢުވަތު: ޗާޕުކޮށްދޭނެ ފަރާތެއް ހޯދުން\nދިވެހިރާއްޖޭގެ ޤައުމީ ޔުނިވަރސިޓީއަށް ބޭނުންވާ ބައެއް ތަކެތި ޗާޕުކުރުމަށް ބޭނުންވެއެވެ. ވީމާ، މިތަކެތި ޗާޕުކޮށްދޭން ޝައުޤުވެރިވާ ހުރިހާ ފަރާތްތަކަށް ފުރުޞަތު ހުޅުވާލަމެވެ.\n- "ޝަހާދާ" ފޮތް ޗާޕުކުރުން (1000 ފޮތް)\nޗާޕުކުރަންވީ ގޮތުގެ މައުލޫމާތު ކަރުދާސް މި އިއުލާނާއެކު އެޓޭޗް ކުރެވިފައިވާނެއެވެ.\nޗާޕުގެ ނަމޫނާ ބަލަން ބޭނުންފުޅުވާ ފަރާތްތަކުން 2018 ޖޫން 20 އަދި 23 ވަނަ ދުވަހުގެ 10:00-11:00 އާ ދެމެދު ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒު (ރަށްދެބައިހިނގުން، މާލެ) އަށް ވަޑައިގަތުމުން ނަމޫނާ ބެއްލެވޭނެ އިންތިޒާމް ހަމަޖެހިފައިވާނެއެވެ.\nއަގު ހުށަހަޅުއްވާނީ ޖީ.އެސް.ޓީ ވަކިން އެނގޭގޮތަށެވެ.\nމި މަސައްކަތް ހަވާލުކުރުމަށް ހަމަޖެހިފައިވަނީ ހުށަހަޅާފައިވާ ހުށަހެޅުންތަކަށް އިވެލުއޭޝަނެއް ހެދުމަށްފަހު އޭގެތެރެއިން އެންމެ ރަނގަޅު ހުށަހެޅުމަކަށެވެ.\nމި ބީލަމަށް ޕޮއިންޓް ދިނުމަށް ހަމަޖެހިފައިވާގޮތް މައުލޫމާތު ކަރުދާހުގައި ބަޔާންކޮށްފައިވާނެއެވެ.\nމި މަސައްކަތަށް ޝައުޤުވެރިވާ ފަރާތްތަކުން 2019 ޖޫން 24 ވާ ހޯމަ ދުވަހުގެ 10:30 އަށް ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒު (ރަށްދެބައިހިނގުން، މާލެ) އަށް އަންދާސީހިސާބު ހުށަހެޅުއްވުން އެދެމެވެ.\nބީލަން ހުށަހަޅުއްވަންވާނީ މި އިއުލާނާ އެޓޭޗް ކުރެވިފައިވާ "ބީލަން ތައްޔާރުކުރުމާއި ހުށަހެޅުމުގައި ޢަމަލުކުރަންޖެހޭނެގޮތާއި ބީލަން ވަޒަންކުރާނެގޮތް" މި އުޞޫލުގައި ބަޔާންކޮށްފައިވާ ހަމަތަކާ އެއްގޮތަށެވެ. މިގޮތުން މި އުޞޫލުގެ6ވަނަ މާއްދާގެ (ރ) ގައި ބަޔާންކޮށްފައި ލިޔުންތައް ހުށަހެޅުން ލާޒިމެއްނޫނެވެ. މިހެންކަމުން މި އުޞޫލުގެ 15 ވަނަ މާއްދާގެ (ނ) ގައި ބަޔާންކޮށްފައިވާ ބަޔަށް މި ބީލަމުގެ އިވެލުއޭޝަންގައި ރިއާޔަތްނުކުރާނެއެވެ. އަދި މި އުޞޫލުގެ ޖަދުވަލު2ގައި ބަޔާންކޮށްފައިވާ "އަންދާސީ ހިސާބު ހުށަހަޅާ ފަރާތްތަކުގެ ތަޖުރިބާ ވަޒަންކުރާ ފޯމް" ފުރުންވެސް ލާޒިމެއްނޫނެވެ.\nއިސްވެދެންނެވިފައިވާ ގަޑިއަށްވުރެ ލަހުން ލިބޭ ބީލަންތައް ބަލައިނުގަންނާނޭވާހަކަ ދަންނަވަމެވެ. ބީލަމާ ގުޅޭ އެންމެހައި ކަންކަމުގައި ޢަމަލުކުރެވޭނެ އުޞޫލު މި އިއުލާނާ އެޓޭޗް ކުރެވިފައިވާނެއެވެ. އަދި އެޓޭޗް ކުރެވިފައިވާ ލިޔުންތައް ފުރުމަށްފަހު ބީލަމާ އެކު ހުށަހަޅަންޖެހޭ އެންމެހައި ލިޔުންތައް ހުށަހަޅަންޖެހޭނެއެވެ.\n10. އަގުގެ ބަޔަށް މާރކްސް ދެވޭނީ ބީލަމާއެކު ހުށަހަޅާ ކޯޓޭޝަންގައިވާ އަގަށެވެ. އަދި ތަޖުރިބާގެ ބަޔަށް މާރކްސް ދޭނަމަ ދެވޭނީ ބީލަމާއެކު ހުށަހަޅާފައިވާ (މީގެ ކުރިންކޮށްފައިވާ މިފަދަ މަސައްކަތްތަކަށް ދީފައިވާ) ރިފަރެންސް ލިޔުންތަކަށް ރިއާޔަތްކުރުމަށްފަހުއެވެ. މިފަދަ ރިފަރެންސް ލިޔުން ހުށަހަޅާފައިނުވާނަމަ ތަޖުރިބާގެ ބަޔަށް މާރކްސް ނުލިބޭނެއެވެ.\n11. މި ބީލަމާ ގުޅޭގޮތުން އެއްވެސް ސުވާލެއްވާނަމަ، ތިރީގައިވާ އީ-މެއިލް އެޑްރެހަށް އީ-މެއިލް ކުރެއްވުން އެދެމެވެ. ނުވަތަ ބަޔާންކޮށްފައިވާ ފޯން ނަންބަރަށް ގުޅުއްވުން އެދެމެވެ.\nސުންގަޑި: 24 ޖޫން 2019 1031\n- ބީލަން ހުށަހަޅާ އުސޫލު\n- މަޢުލޫމާތު ޝީޓު


FA Cup Champion Kan New Radiant ah\nއެފްއޭ ކަޕްގެ ޗެމްޕިއަންކަން ނިއުއަށް\nޕެނަލްޓީ ޖަހައި، ޓީސީހެ މައްޗަށް 6-4 ގެ ނަތީޖާ އަކުން ކާމިޔާބު ހޯދައި، ނިއުރޭޑިއަންޓުން އެފްއޭ ކަޕްގެ ޗެމްޕިއަންކަން ހޯދައިފި އެވެ.\nއެފްއޭ ކަޕްގައި އެންމެ ކާމިޔާބު ޓީމަކީ ނިއު ރޭޑިއަންޓެވެ. މިއީ އެ ޓީމުން މުބާރާތް ކާމިޔާބު ކުރި 12 ވަނަ ފަހަރެވެ. އަދި ނިއު އިން ވަނީ ދެ ފަހަރެއްގެ މަތިން އެފްއޭ ކަޕް މިލްކުވެސް ކޮށްފަ އެވެ.\nފައިނަލުގައި ޕެނަލްޓީ ޖަހައިގެން ނިއު ކުރި ހޯދި ނަމަވެސް، މެޗުގެ ބޮޑުބައެއްގައި އެ ޓީމު އޮތީ ދެ ލަނޑު ފަހަތު ގައެވެ. ޓީސީއަށް ދެ ލަނޑުގެ ލީޑެއް ލިބުނު ނަމަވެސް، ފަހަތުން އަރައި ނިއު އިން ނަތީޖާ ހަމަހަމަ ކުރީ އެވެ.\nމެޗު ފެށިގެން ހަ ވަނަ މިނެޓްގައި، ޓީސީ ވަނީ ލީޑް ނަގާފަ އެވެ. އިބްރާހިމް މަހްދީ ހުސައިން ތަނަވަސްކޮށްދިން ފުރުސަތެއްގައި ޓީސީ އަށް ލީޑް ނަގައިދިނީ ސްޓެވާޓް އެވެ. މެޗު ޓީސީއިން ރަނަގަޅު ހަމަލާތަކެއް އުފައްދައި ނިއުގެ ފަހަތަށް ބާރު ބޮޑު ކުރި އެވެ.\nޓީސީން ނަތީޖާ ފުޅާ ކުރީ އެ ޓީމަށް ލިބުނު ޕެނަލްޓީ އެއްގަ އެވެ. ނިއުގެ ޕެނަލްޓީ އޭރިއާ ތެރެއިން އެ ޓީމުގެ ޑިފެންޑަރު އަކްރަމް އަބްދުލް ގަނީ ޓީސީގެ މަހްދީ އަށް ފައުލު ކުރުމުން ދިން ޕެނަލްޓީ ކާމިޔާބު ކުރީ ސްޓެވާޓެވެ. ފުރަތަމަ ހާފު ޓީސީން ނިންމާލީ ލީޑްގައި އޮވެގެންނެވެ.\nދެ ވަނަ ހާފުގައި، ނިއުގެ ކުޅުން ވަރަށް ބޮޑަށް ރަނގަޅު ކުރި އެވެ. ދެ ވަނަ ހާފުގައި، ގިނަ ހަމަލާ އުފައްދައި، ބޯޅަ ކޮންޓްރޯލް ކުރީވެސް ނިއު އިން ނެވެ. ނިއުގެ ފުރަތަމަ ލަނޑު 50 ވަނަ މިނެޓްގައި ކާމިޔާބު ކުރީ އިބްރާހިމް ފަޒީލް (އޮއްޕޮ) އެވެ.\nއެ ލަނޑު ޖަހަން އޮއްޕޮއަށް މަގު ފަހިވީ ޓީސީގެ ޑިފެންޑަރުންނަށް ހެދުނު މިސްޓޭކެއްގެ ސަބަބުން ނެވެ. ބޯޅަ ހިފައިގެން އޮއްޕޮ ޕެނަލްޓީ އޭރިއާއަށް ވަން އިރު، އޭނާ ހުއްޓުވަން އޭރިއާ ތެރޭގައި ހުރީ އެންމެ ޑިފެންޑަރެކެވެ. ފަސޭހައިން ބޯޅަ ނައްޓާ ލުމަށްފަހު އޮއްޕޮ ގޯލް ތެރެއަށް ބޯޅަ ފޮނުވާލީ ޓީސީގެ ކީޕަރު ކިރަން ބޯ މަތިން ބޯޅަ އޮއްސާލާފަ އެވެ.\nނިއު އިން ނަތީޖާ ހަމަހަމަ ކުރީ ލިބުނު ޕެނަލްޓީ އަކުންނެވެ. ޓީސީގެ ޕެނަލްޓީ އޭރިއާ ތެރެއަށް އަަލީ އަޝްފާގް ވަނުމުން އޭނާ ހުއްޓުވަން ޓީސީގެ ޑިފެންޑަރުންނަށް ޖެހުނީ ފައުލު ކުރާ ށެވެ. ޕެނަލްޓީ އޭރިއާ ތެރެއަށް އަޝްފާގް ވައްޓާލުމުން ދިން ޕެނަލްޓީ ކާމިޔާބު ކުރީ އަލީ ފާސިރު (ސެންޓޭ) އެވެ.\nޕެނަލްޓީގައި، ބަތަލަކަށްވީ ނިއުގެ ކީޕަރު އިމްރާން މުހައްމަދެވެ. އޭނާ ވަނީ ޓީސީން ޖެހި ހަތަރު ޕެނަލްޓީގެ ތެރެއިން ދެ ޕެންލަޓީ ދިފާއު ކޮށްފަ އެވެ. ޓީސީގެ ޕެނަލްޓީ ކާމިޔާބު ކުރީ ޑިފެންޑަރު އީސަލް މަގްރަބީ އާއި ހަލީލް އެވެ.\nމެޗު ތެރޭގައި، ޓީސީގެ ޕެނަލްޓީ ކާމިޔާބު ކުރި ސްޓެވާޓް، ޕެނަލްޓީ ޝޫޓް އައުޓްގައި ޖެހި ޕެނަލްޓީ އިމްރާން ދިފާއު ކުރި އެވެ. އަދި އަހްމަދު ޝުހައިލް ޖެހި ޕެނަލްޓީވެސް އިމްރާން ދިފާއު ކުރި އެވެ.\nނިއުގެ ޕެނަލްޓީގައި، ނާކާމިޔާބުވީ ބިދޭސީ ޑިފެންޑަރު ހުސައިން އަލް ޑޯރް ޖެހި ޕެނަލްޓީ އެކަންޏެވެ. އޭނާ ޖެހި ޕެނަލްޓީ ޓީސީގެ ކީޕަރު ކިރަން ދިފާއު ކުރީ އެވެ. ނިއުގެ ޕެނަލްޓީ ތައް ކާމިޔާބު ކުރީ އޮއްޕޮ، ސެންޓޭ، އަކްރަމް އަދި މުހައްމަދު ރަޝީދު (ހޮކޭ) އެވެ.


Dharinnah Kaamiyaabu Hoadhai Dhinumah Kukulhu Ley Hashigandah "Inject" Kurany - Vaguthu\nދަރިންނަށް ކާމިޔާބު ހޯދައިދޭން ވެެގެން ކަމަށް ބުނެ ޗައިނާގައި ދަރިންގެ ގަޔަށް 'ކުކުޅު ލޭ' ގަޔަށް "އިންޖެކްޓް" ކުރަމުންދާ ކަމަށް މީޑިއާ ރިޕޯޓުތައް ބުނެފިއެވެ.\n'ޗިކަން ބްލަޑް' ކޮންސެޕްޓަކީ ޗައިނާގެ މުޖުތަމައުގައި އަލަށް ކުރަމުން އަންނަ ކަމެއް ނޫނެވެ. ޗައިނާގެ ތާރީހަށް އަލިއަޅުވާލާ ލިއެފައިވާ ބައެއް ރިޕޯޓުތަކުގައި ފާހަގަ ކޮށްފައިވާ ގޮތުން 1950ވަނަ އަހަރުން ފެށިގެން ޗައިނާގެ މީހުން އަންނަނީ ކުކުޅު ލޭ އިންޖެކްޓް ކުރަމުންނެވެ. ރިޕޯޓުތައް ބުނާގޮތުންނަމަ ޗައިނާ މީހުން ގަބޫލުކުރަނީ ކުކުޅު ލޭގެ ސަބަބުން ހަކަތަ އިތުރުކޮށްދީ، ކެންސަރާއި ދަރިންނުލިބުން ފަދަ ބަލިތަކުން ވެސް ރައްކާތެރި ކޮށްދޭ ކަަަމަށެެވެ.\nދުވަސްތަކަކަށް ޗައިނާގައި މި ކަންތައް ކުރުން ހުއްޓާލުމަށް ފަހު އަނެއްކާވެސް ފަށާފައިވާ ކަމަށް މީޑިއާތަކުން ރިޕޯޓު ކޮށްފައިވެއެވެ،. ނަމަވެސް، މިފަހަރު މަގްސަދު ތަފާތެެވެ. މިހާރު ޗައިނާގައި ކުކުޅު ލޭ އިންޖެކްޓް ކުރަމުން އަންނަނީ ޒުވާން ކުދިންނަށް، އެކުދިންގެ ދިރިއުޅުން ކާމިޔާބު ވާނެ ކަމަށް ގަބޫލުކޮށް، އެގޮތަށް އެދިގެންނެވެ.\nސުންޗައިނާ ގައި ޝާއިޢު ކޮށްފައިވާ ރިޕޯޓެއްގައި ބުނެފައިވާގޮތުން ޗައިނާގެ މީހުން ގަބޫލުކުރާ ގޮތުން ކުޑަކުދިންނަށް ކުކުޅު ލޭ އިންޖެކްޓް ކުރުމުން އޭގެ ސަބަބުން އެކުދިންނަށް އިލްމު އުނގެނެން ފަސޭހަވެ، ކުޅިވަރުގެ ދާއިރާއިން ކުރިޔަށް ދިއުމަށް ވެސް ފަސޭހަވެގެން ދެއެވެ.\nމިފަދަ ކޮންސެޕްޓްތައް ބޭނުންކޮށް، ބެލެނިވެރިން ކުދިންނަށް ކިޔަވައިދިނުމަށް މާ ބޮޑަށް މަސައްކަތްކޮށް އެކުދިންގެ ތައުލީމީ ނަތީޖާ ރަނގަޅުވާނެ ކަމަށް ކުރާ އުންމީދު ބޮޑެވެ. ނަމަވެސް، އެކި ކުދިންނަކީ ތައުލީމީ ގޮތުން އެކި ފެންވަރުގެ ކުދިންނަށް ވާއިރު، މާ ބޮޑަށް އެކުދިންގެ ނަތީޖާ ރަނގަޅުވާނެ ކަމަށް އުންމީދުކޮށް ބެލެނިވެރިންގެ ބައެއް އަމަލުތައް ހުންނަ ގޮތުން ކުދިން ޑިޕްރެސްވާ ކަމަށް ދިރާސާ ރިޕޯޓުތައް ބުނެއެވެ.\n2019-2020ގެ ނޭޝަނަލް ހެލްތް ޑިވެލޮޕްމެންޓް ރިޕޯޓުގައި ބުނެފައިވަނީ ޗައިނާގެ 10-19 އަހަރާއި ދެމެދުގެ 25 އިންސައްތަ ކުދިންނަކީ ޑިޕްރެޝަންގެ ޝިކާރައަކަށް ވެފައިވާ ކުދިން ކަމަށެެވެ. އަދި އޭގެ ތެރެއިން 7.4 އިންސައްތަ ކުދިންނަނީ ޑިޕްރެޝަންގެ އަސަރު އެކުދިންނަށް ވަރަށް ބޮޑަށް ކޮށްފައިވާ ކުދިން ކަމަށް އެ ރިޕޯޓުގައި ބުނެފައިވެއެވެ.\nޓައިވާން-ޗައިނާ މައްސަލައިގައި ޗައިނާ އަށް އިންޒާރުދީފި\nޗައިނާގެ ފާމުތައް ހިންގާ ގޮތުން ގޮންޖެހުންތައް ކުރިމަތިވޭ\nސެޕްޓެމްބަރު 16, 2021 22:35\nސެޕްޓެމްބަރު 16, 2021 22:37\nސެޕްޓެމްބަރު 16, 2021 22:38\nމޮޔަ ޗައިނާ،ކޮންމެ ކަމެއްގަވެސް ކުކުޅު ލޭ\nސެޕްޓެމްބަރު 16, 2021 22:39\nކޮންމެ ކަމެއްގަވެސް ކުކުޅު ލޭ\nސެޕްޓެމްބަރު 16, 2021 22:40


Majilis Kairi Ah Evvumaa Eku Dhurah Jassaifi - Vaguthu\nމަޖިލިސް ކައިރިއަށް އެއްވުމާ އެކު ދުރަށް ޖައްސައިފި\nމަޖިލިސް ކައިރިއަށް އެއްވި މީހުން ދުރަށް ޖައްސަނީ. --- ފޮޓޯ: ނަވާނަވައި\n"ނަވާނަވައި" އިން އިސް ނަގައިގެން ރައްޔިތުންގެ މަޖިލިސް ކައިރީގައި ބޭއްވި އެއްވުން ފުލުހުން ރޫޅާލައި، އެއްވުމުގެ ބައިވެރިން ދުރަށް ޖައްސައިފިއެވެ. އެއްވުން ރޫޅާލި ނަމަވެސް، އެއްވުމުގެ ބައިވެރިންތަކެއް މިހާރު ވެސް ދަނީ ހޮޓެލް ޖެން ކައިރީގައި އަޑުއުފުލަމުންނެވެ.\nނަވާނަވައި އަކީ ސިޔާސީ ގޮތުންނާއި އިޖްތިމާއީ ގޮތުންނާއި އިގްތިސާދީ ގޮތުން ރައްޔިތުން ބާރުވެރިކުރަން މަސައްކަތް ކުރާ އަމިއްލަ ޖަމިއްޔާއެކެވެ. އެ ޖަމިއްޔާ އިން މީގެކުރިން ވެސް މާލޭގައި އެތައް އެއްވުންތަކެއް ވަނީ ބާއްވައިފައެވެ.\nހެނދުނު ޖަލްސާ ފެށުމުގެ ކުރިން ގާތްގަނޑަކަށް ދިހަ ވަރަކަށް މީހުން އެއްވެ، މުޒާހަރާއެއް ފެށުމާ ގުޅިގެން ފުލުހުން ވަނީ ފަހަރަކު މީހަކު ދުރަށް ޖައްސައިފައެވެ. ވަކި ހިސާބަކަށް ދުރަށް ޖެއްސުމަށް ފަހު ހޮޓެލް ޖެންއާ ކައިރިން ބެރެކޭޑް ޖަހައި މަޖިލީހުގެ އިދާރާއާ ކައިރިއަށް ނުދެވޭ ގޮތަށް މަގުތައް މިހާރު ވަނީ ބަންދުކޮށްފައެވެ. އެއްވުމާ ގުޅިގެން އެއްވެސް މީހަކު އަދި ހައްޔަރެއް ނުކުރެއެވެ.\nނަވާނަވައި އިން އެއްވުމެއް ބާއްވަން ނިންމީ އާންމުންގެ މާލީ ހާލަތު ދަށްވެފައިވާ ދަނޑިވަޅުގައި މާލީ އެހީ އާންމުންނަށް ފޯރުކޮށްދިނުމަށް އެކަށީގެންވާ މަސައްކަތެއް ނުކުރެވި އަދި ކުލި ކޮންޓްރޯލް ކުރުމާއި ތިމާވެށި ހިމާޔަތްކުރަން އެކަށީގެންވާ ފިޔަވަޅުތަކެއް ނޭޅޭ ކަމަށް ބުނެއެވެ.\nއެއްވުމުގެ ބައިވެރިން ވަނީ ރައްޔިތުންގެ މަޖިލިހުގެ މެމްބަރުންނަށް ވަރަށް ބޮޑަށް ފާޑު ވެސް ވިދާޅުވެފައެވެ. އަދި މަޖިލިހަކީ "މަހުޖަނުންގެ މަޖިލިހެއް" ކަމަށް ބުނެ، އެއްވުމުގެ ބައިވެރިން ވަނީ ތަފާތު ޝުއޫރުތައް ލިޔެފައިވާ ބޯޑުތައް ހިފައިގެން އަޑު އުފުލަމުންނެވެ.\nނަވާނަވައި އިން މީގެ ކުރިން ވަނީ މަހުޖަނުންގެ ނުފޫޒުން މަޖިލިސް ސަލާމަތްކުރަން ގޮވާލައި، ރައީސް އިބްރާހިމް މުހައްމަދު ސޯލިހާއި ސަރުކާރު ކޯލިޝަންގެ ލީޑަރުންގެ ކުރިމަތީގައި މުޒާހަރާކޮށްފައެވެ. އެ ފަހަރު މުޒާހަރާ ކުރީ ކޯލިޝަންގެ ލީޑަރުންގެ ބައްދަލުވުމަކަށް ފަހު ހޮޓެލް ޖެން ބޭރުގައި ރައީސާއި ލީޑަރުން ނޫސްވެރިންގެ ބައްދަލުވުމެއް ކުރިއަށް ގެންދަވަނިކޮށެވެ.\nޖޫން 22, 2020 09:48\nތިޔަ ޖަމުއިއްޔާގެ މަސައްކަތަށް ހިތްވަރާއި ސާބަސް ދެމެވެ\nޖޫން 22, 2020 11:51\nމިއީ ފެށުން!! މިކަން ނުހުއްޓުވޭނެ! އަދުލު އިންސާފުން އެއްކިބާވެ ރައްޔިތުން ބިކަކޮށް ހަމަހަމަކަން މިސަރުކާރުން މިވަނީ ނެތިކޮށްލާފަ! މިކަންކަމާ ދެކޮޅަށް ރައްޔިތުން ނިކުންނާނެ! އިހްތިޖާޖުކުރާނެ!! ރައްޔިތުންނަށް ބިރުދައްކައިގެން ގަދަބާރުން ހައްލުނުކުރެވޭނެ!! ހުރިހާ ރައްޔިތުން ނިކުމެ އަޑުއުފުލަންޖެހޭ!! އަޑު އުފުލަން ނިކުމެގެން ހައްޔަރުކޮށް ޖަލަށްލާ ވަޒީފާއިން ވަކިކޮށް މިސަރުކާރުން އެއްވެސް މީހަކަށް ގެއްލުންދީފިނަމަ ދެން އުފެދޭ ސަރުކާރެއްގައި އެންމެން މިނިވަންކޮށް ވަޒީފާވެސް އިއާދަކުރާނެ! އަނިޔާވެރިކަމާ ނޭއްގާނީކަމާ ދީނާ ދެކޮޅަށް މިހިންގާ ޖަރީމާތަކާ ދެކޮޅަށް ނިކުންނަވާ!!\nޖޫން 22, 2020 09:53\nހިތްވަރު އެލުވާނުލާތި. އިންސާ ﷲ ކާމިޔާބު ލިބޭނީ ﷲ ގެމަގުގައި ތިބި ބަޔަކަށް. ތިފުލުހުންނަކީ ބުއްދިކުރަން ސިކުނަޑިއެއް އަދި އަސަރުކުރަން ހިތެއްވެސް ނެތްބައެއް.\nޖޫން 22, 2020 09:54\nތިވަރުން އަދި ތި ނުގުޑާނެ ބައިގަޑު ބޮޑުކޮށްލަ އޭރުން ތިކަންވާނެ ތިކަމަށް އަންނި މަލާމާތް ކުރާނީ ހަމަ\nޖޫން 22, 2020 10:00\nފޮޓޯއެއް ހޯދާލީދޯ؟؟ ދެންރަގަޅު ތިވަރު ވާކަންވެސް. ފޫހިވެގެން ކަމެއްނުކޮށް ތިބޭތީ މިހާރު ބޯގޮވާވަރުވީ. މީމަޖާކަމެއް.\nޖޫން 22, 2020 10:25\nނަވާނަވާ އަކީ ސީދާ އިސްލާމްދީނުގެ އަދުއްވު ނަޝީދު ހަދައިގެން އުޅޭ ޖަމިއްޔާއެއްކަން ނުދަންނަ މީހަކު މިރާއްޖޭގަ ނޫޅޭނެ. އިބޫއަށް ކަންނުވާކަންދައްކަންޖައްސާ ގޭމު.\nއިސްލާހުކުރެވޭނީ ކެރިގެން ނިކުމެގެން މިބައިގަނޑު އެބަޖެހޭ ބޭރުކުރަން\nޖޫން 22, 2020 12:06\nރީއްޗަށް ތިއޮތީ ކޮވިޑް ކުޅިވަރާ ލައިގެންފާ ކޮވިޑް އެކަކުގެ ގައިން އަނެކާއަށް ތިޔަ ވާސިލުވަނީ\nޖޫން 22, 2020 15:01\nގދ.ގަޒީރާ ބެޑްޓެކުސް ކޮބާ؟15 އަހަރުވީ ބުރުމާ\nޖޫން 22, 2020 16:31\nމި ޤަރުނުގެ ބޮޑު ޖޯކު. ކެނެރީގޭގައި އުޅެބޮޑުވި ކުއްޖެ ފޯމީއަކީ. ޢަދި މިހާރު ރޫލިފައިވާ ކައިވެނިކުރީވެސް އެޢާއިލާގެ ކުއްޖަކާއި. މަޖިލިސް ޖަވާބުދާރީ ކުރުމުގެ ނަމުގައި ފޯމީ ނެރެގެން ނަޝީދު ދެބޯގެރިދުއްވަނީ ޕޮލިސް ކޮމިޝަނާރ ހަމީދު އާއި ރައީސް ސޯލިހު ބޮލުގައި އިލްޒާމެއް އަޅުވަންތޯ. އަންނި ދެން ވެރިކަމާއިހެދި ބޫތުކެޔަސް ތިޔައީ ބޮޑުވަރު. ތީދެން ހާދަ ޗީޕް ސްޓަންޓެކޭ ދޯ! ބޯގޮވީތަ؟


Muhinmee Vaguthu Hehyeve? Nuvatha Faisaa Hehyeve? މުހިންމީ ވަގުތު ހެއްޔެވެ؟ ނުވަތަ ފައިސާ ހެއްޔެވެ؟ – Huvadhoo News Muhinmee Vaguthu Hehyeve? Nuvatha Faisaa Hehyeve? Huvadhoo News\nމުހިންމީ ވަގުތު ހެއްޔެވެ؟ ނުވަތަ ފައިސާ ހެއްޔެވެ؟\nއަހަރަމެންގެ ދިރިއުޅުމުގައި މުހިންމުކަން ދޭންވީ ވަގުތަށް ހެއްޔެވެ؟ ނުވަތަ ފައިސާއަށް ހެއްޔެވެ؟ ބައެއް ފަރާތްތަކަށް، ފައިސާއަށް ވުރެ ވަގުތު މުހިންމުވާއިރު، އަނެއްބަޔަކަށް އެންމެ މުހިންމުވަނީ ފައިސާއެވެ. ބައެއްފަރާތްތަކުން ވަކާލާތު ކުރާގޮތުގައި ވަގުތާއި، ފައިސާ އަކީ ދިރިއުޅުމުގައި އެއްވަރަކަށް މުހިންމު ދެ އެއްޗެވެ. ވަގުތަކީ ފައިސާ ކަމުގައި ދެކޭ މީހުންވެސް ކޮންމެވެސް މިންވަރަކަށް އުޅެއެވެ.\nކޮންމެ ގޮތެއް ވިޔަސް އެނގެން އޮތް ހަޤީޤަތަކީ، ވަގުތުވެސް، ފައިސާވެސް އެއީ އަޅުގަނޑުމެންގެ ދިރިއުޅުމުގައި ވަރަށް މުހިންމު އެއަށް ވަރަށް ބޮޑު އަހައްމިއްޔަތެއް ގިނަބަޔަކު ދޭކަމެވެ. ފައިސާއަކީވެސް، ވަގުތަކީވެސް ދިރިއުޅުމަށް އެހާމެ ބޭނުންތެރި އެއްޗެކެވެ. ނަމަވެސް ވަގުތު ނުވަތަ ފައިސާ ގެތެރެއިން ކޮންމެވެސް އެކަތި އިސްކުރަން ޖެހިއްޖެނަމަ އިޚްތިޔާރު ކުރާނީ ކޮން އެއްޗެއް ހެއްޔެވެ؟\nފަހުގެ ދިރާސާތަކުން ދައްކާ ގޮތުގައި، ހުސް ވަގުތު ހޯދުމަށް ފައިސާ ޚަރަދު ކުރާ ގިނަމީހުންނަކީ ނިސްބަތުން އުފާވެރި ދިރިއުޅުމެއް އުޅޭ ބަޔެކެވެ. އެމެރިކާ، ކެނެޑާ، އަދި ނެދަރލޭންޑްސްގެ 6000 މީހުންނަށް އަމާޒުކޮށްގެން ކުރެވުނު ސާވޭގެ ނަތީއްޖާ ދައްކާގޮތުން، ހުސްވަގުތު ހޯދުމަށް ފައިސާ ޚަރަދުކުރާ މީހުންގެ ދިރިއުޅުމުގައި ހިންހަމަޖެހުމާއި އުފާވެރިކަން އިތުރުވެފައި ވެއެވެ.\nމިދިރާސާކުރުމަށް، ކުރެވުނު ސާރވޭގައި، ދިރިއުޅުމުގައި ހިންހަމަޖެހުން ހޯދަން ކުރާ ކަންތައްތައްތަކާއި، ހުސްވަގުތު ހޯދުމަށް ފައިސާ ޚަރަދު ކުރާ މިންވަރު ބެލުނެވެ. މިގޮތުން މިދިރާސާގެ ހޯދުންތަކުން އެނގިގެން ދިޔައީ، މިދިރާސާގެ ބައިވެރިވި މަދު އިންސައްތައެއްގެ މީހުން، ހުސްވަގުތު ހޯދުމަށް ފައިސާ ޚަރަދު ކުރާކަމެވެ. އަދި ފައިސާ ޚަރަދުކޮށްގެން ހުސްވަގުތު ހޯދާ ފަރާތްތަކުގެ ދިރިއުޅުން އުފާވެރިވެފައި ހިތްހަމަޖެހުން ބޮޑު ކަމުގައެވެ.\nފައިސާއަކީ އެއާއި ނުލައި ދިރިއުޅުމުގެ ޒަރޫރީ ބޭނުންތަށްވެސް ނުފުދޭ އެއްޗެކެވެ. ފައިސާ އަކީ އެއާއި ނުލައި ދިރިނުއުޅެވޭނެހާ މުހިންމު އެއްޗެކެވެ. ފައިސާ އަތުގައި ހުރުމުން ނުވާނެ އެއްވެސް ކަމެއް ނޯންނާނެކަމަށް ގިނަ ބަޔަކު ދެކެއެވެ. ފައިސާއަކީ ކިތަންމެ ގިނައިން ލިބުނު ކަމުގައި ވިޔަސް، އެ ހޯދަން މަސައްކަތް ކުރާ މީހަކު ހިތް ނުފުރޭނެ އެއްޗެކެވެ. ބައެއް ފަރާތްތަކުން ފައިސާއަކީ މުޅި ދިރިއުޅުން ކަމުގައި ދެކެއެވެ. އެކައުންޓުގައި ހުންނަ ފައިސާ ވަކި އަދަދަކަށް މަދުވުމުން، ހަމަ ނިދި ނުދިދޭ މީހުންވެސް މަދެއް ނޫނެވެ. އެކި މީހުންނަށް ފައިސާ މުހިންމު ވަނީ އެކި މިންވަރަށެވެ. ނަމަވެސް އެނގޭ ހަޤީޤަތަކީ ފައިސާ މުހިންމު ނޫން މީހަކު ވަރަށް މަދުން ނޫނީ ނުހުންނާނެކަމެވެ.\nއަހަރަމެންގެ ދިރިއުޅުމުގައި ވަގުތު މުހިންމުވާ ތަފާތު ސަބަބުތައް އެކުލެވެއެވެ. ވަގުތަކީ އަހަރަމެންނަށް އެއަށް އެއްވެސް ބާރެއް ނުފޯރުވޭ އެއްޗެކެވެ. ވަގުތެއް ހިނގައި ދިޔުމަށްފަހު އެވަގުތެއް އަލުން އަނބުރާ އިއާދަ ނުކުރެވެއެވެ. ވެދިޔަތަނެއް އަލަކުން އިއާދައެއް ނުކުރެވެއެވެ. ވަގުތަކީ މީހެއްގެ އަޅެއް ނޫނެވެ. އަހަރަމެން އިންސާނުން، އުމުރުން ދުވަސްވެ މުސްކުޅި އުމުރާއި ކުރިމަތިލުމުން، ކިތަންމެ ވަރަކަށް ބޭނުން ވިޔަސް ޒުވާން އުމުރު އަލުން އިއާދައެއް ނުކުރެވޭނެއެވެ. އަދި ހަމަ މިބީދައިން، ގެއްލިއްޖެ އިތުބާރެއް، ލޯތްބެއް އަނބުރާ ނުލިބޭނެކަމަށް މީހުން ބުނަނީ އެވަގުތު އަލުން އިއާދަ ނުކުރެވޭނެތީއެވެ. ދިރިއުޅުމުގައި ހުރިހާކަމަކީ ފައިސާކަމަށް ދެކި، ހިތްހަމަ ޖެހުމާއި، އުފާ، ލޯބި ނަގާލާ، ހުރިހާ ވަގުތެއް ފައިސާ ހޯދުމަށް ހޭދަކުރާ މީހުންނަށް އެގެއްލެނީ ވަރަށް މުހިންމު ވަގުތެއް ކަން ނޭނގެނީއެވެ. އެއްވެސް އުފަލެއް، އަރާމެއް، ހިންހަމަޖެހުމެއް އަދި ލޯތްބެއް އެކުލެވިގެން ނުވާ ފައިސާއެއްގެ ހުރީ ކޮން އަގެއް ހެއްޔެވެ؟\nފައިސާއަކީ، އަބަދުވެސް އަހަރަމެންގެ ދިރިއުޅުމަށް އައިސް، ގޮސް ހަދާ އެއްޗެކެވެ. ފައިސާ އަތުގައި ނެތް ވަގުތެއް އައި ނަމަވެސް، ހިތްވަރާއެކު މަސައްކަތް ކުރުމުން، ފައިސާ ލިބެއެވެ. އަބަދުވެސް އެކައުންޓުގައި ހުންނަ ފައިސާގެ އަދަދު އަހަރަމެންނަށް ގުނައި ބަލައި ހިސާބު ހެދެއެވެ. ނަމަވެސް ވަގުތަކީ މިއާއި އިދިކޮޅު އެއްޗެކެވެ. ގެއްލިއްޖެ ވަގުތަކީ އަނބުރާ ލިބޭނެ އެއްޗެއް ނޫނެވެ. ވަގުތަކީ އަހަރަމެން އެއަށް ސަމާލުކަން ނުދީފިނަމަ، އަލުން އަނބުރާ ރުޖޫޢަ ވުމެއް ނެތް އެއްޗެކެވެ. އަދި އެއްވެސް އިންސާނަކަށް އެމީހެއްގެ ދިރިއުޅުމުގައި ބާކީ އޮތީ ކިހާ މިންވަރެއްގެ ވަގުތެއް ކަން ނޭނގެއެވެ.\nމަރު އައިސް އަހަރަމެންނާއި ބައްދަލުކުރާނެ ވަގުތު އެނގޭ އެއްވެސް އިންސާނެއް ނެތެވެ. ދިރިއުޅުމުގެ ބާކީ ހުރި ވަގުތުގެ ބެލެންސް، އެކައުންޓް ބެލެންސް ބަލާލެވޭ ފަދައިން ނޭނގެއެވެ. ފައިސާއަކީ، ބިލާހެކެވެ. ފައިސާ ހޯދުމަށް ދުނިޔޭގެ ހުރިހާ އުފާތަކުން މަޙުރޫމުވެގެން ނުދާށެވެ. އާއިލާއަށް ވަގުތު ހޯދައި، އުފާވެރި ދިރިއުޅުމަކަށް ވަގުތު ހޯދާށެވެ.\nދުނިޔެވީ ޙަޔާތާއި އެއްފަދައިން އުޚުރަވީ ހަޔާތް ބާއްޖަވެރި ކުރުމަށް މަސައްކަތް ކުރާށެވެ. ބުއްދިވެރިންނަކީ، ހެޔޮ ޢަމަލުތައް ގިނަކޮށް ވަގުތު ބޭނުން ހިފައި އުޅޭ މީހުންނެވެ. ފަހަރެއްގައިވެސް، ފައިސާއަކީ މުޅި ދިރިއުޅުން ކަމުގައި ދެކިގެން އުޅޭ މީހުންނެއް ނޫނެވެ.


SunOnline: Hajj mahuge furathaama 10 dhuvahu zikuru kurun ithuru kuran jehey: Khuthuba\nހައްޖު މަހުގެ ފުރަތަމަ ދިހަ ދުވަހު ޒިކުރު ކުރުން އިތުުރުކުރަން ޖެހޭ: ޚުތުބާ\nމުހައްމަދު އައުޒަމް 17 Aug 2018, 14:39\nޖޫން 10، 2016: ރޯދަ މަހުގެ ފުރަތަމަ ހުކުރު ނަމާދަށް އިސްލާމީ މަރުކަޒަަށް މީހުން ޖަމާވެފައި. -- ސަން ފައިލް ފޮޓޯ/ ފަޔާޒު މޫސާ\nހައްޖު މަހުގެ ފުރަތަމަ ދިހަ ދުވަހު ޒިކުރު ކުރުން އިތުރު ކުރަން ޖެހޭ ކަމަށް މިއަދުގެ ޚުތުބާގައި ބުނެފި އެވެ.\nމިއަދުގެ ޚުތުބާ ބިނާކޮށްފައި ވަނީ ހައްޖު މަހުގެ މާތް ކަމުގެ މައްޗަށެވެ. އެގޮތުން ހައްޖުު މަހަކީ އިސްލާމް ދީނުގައި އެންމެ ހުރުމަތްތެރިވެގެންވާ މަސް ކަމަށާއި އަދި އޭގެ ތެރެއިން ވެސް އެންމެ ބަރަކާތްތެރި ދުވަސްވަރަކީ ހައްޖުމަހުގެ ފުރަތަމަ ދިހަ ދުވަސް ކަމުގައި މިއަދުގެ ޚުތުބާގައި ބުނެފައިވެ އެވެ.\nއެ ދުވަސްވަރަކީ މާތް ﷲގެ ހަޟްތަރުގައި ސޯލިހް އަމަލުތައް ކުރުން އެންމެ ލޮބުވެތި ދުވަސްވަރު ކަމަށް ވެސް މިއަދުގެ ޚުތުބާގައި ބުނެފައިވެ އެވެ. އެގޮތުން ރޯދަ ހިފުމަކީ ސޯލިހު އަމަލެއް ކަމަށާއި އަދި ކީރިތި ރަސޫލާ ވެސް ހައްޖު މަހުގެ ފުރަތަމަ ނުވަ ދުވަހާއި އާޝޫރާ ދުވަހު ރޯދަ ހިއްޕަވާ ކަމަށް މިއަދުގެ ޚުތުބާގައި ބުނެފައިވެ އެވެ.\nމިއަދުގެ ޚުތުބާގައި ބުނީ ﷲގެ ހަޟްތަރުގައި އެންމެ ލޮބުވެތިކަން ބޮޑު ބަހަކީ ޒިކުރު ކުރުން ކަމަށާއި އެހެން ކަމުން ހައްޖުމަހުގެ ފުރަތަމަ ދިހަ ދުވަހު ކުރުން އެންމެ ހެޔޮ އަމަލުތަކުގެ ތެރޭގައި ޒިކުުރު ކުރުން ހިމެނޭ ކަމަށެވެ.\n"އެއީ ދުނިޔެ އާއި އާޚިރަތުގައި އެކަމުގެ ސަބަބުން ސަލާމަތްކަން ލިބޭނެ ކަމެކެވެ. ޒިކުރު ކުރާ މީހާ ކުފުރުގެ ނުބައި އަނދަވަޅަށް ވެއްޓުމުންނާއި، ޝައިތާނާގެ މަޅީގައި ޖެހުމުންނާއި. ނަރަކައިގެ ގިނިހިލަތަކުގެ ފިރުމުން ރައްކާތެރިކޮށް ދެއްވާނެ އެވެ. ﷲ އަށް ޒިކުރު ކުރާ މީހާގެ މައްޗަށް ﷲގެ ރަހުމަތާއި މަލާއިކަތުންގެ ހެޔޮ ދުއާ ލިބިގެންވާނެ އެވެ. އެއީ މުއުމިނު އަޅާގެ އަތުގައިވާ އެންމެ ވަރުގަދަ ހަތިޔާރެވެ." މިއަދުގެ ޚުތުބާގައި ބުނެފައިވެ އެވެ.


cofi taim – briju | MTCC's Blog\ncofi taim – briju\n20 ޑިސެންބަރު 2009 ޚިޔާލު ފާޅުކުރޭ\nby emptycc in Complains Tags: Corruption, cost, issues\nކޮފީ ޓައިމް :- ޑިމޮކްރެސީ ބްރިޖުގެ ވާހަކަ …..!\nދުވަސްތަކަކަށް ފަހު އަނެއްކާެސް ކޮފީ ޓައިމްގެ ތިން އެކުވެރިން މިއަދުވެސް އެއިށިންނަނީ ކޮފީ މޭޒެއްގެ ކައިރީގައެވެ.\nކުޑޭ…… ކަލޯމެން މިހާރު ހާދަ ތަދޭ ދޯ… އަނެއްކާ މަ ތަންކޮޅެއް ހަރުވީމަ މަށާއެއްކޮށް ކޮފީއަށް ދާން ލަދު ގަންނަނީތަ؟\nތުއްޓޭ …… ނޫނޭ ނޫނޭ ކުޑޭ، އެއްގޮތަކަށްވެސް ތިޔަހެންވެގެނެއްނޫން. މިދުވަސްކޮޅު މިއުޅެނީ ޤައުމަށް ރީތި ނަމެއް ހޯދައިދެވޭތޯ ޤައުމީޓީމަށް ހިތްވަރު ދިނުމުގެ ގޮތުން ހަމައެކަމުގަ..އެހެންވެ ދިމާނުވަނީ.\nބެންޖޯ …. ތެދެއް އެބުނީ އެއްގޮތަކައްވެސް ކުޑޭ ތިހީކުރި ގޮތަކަށް ނޫން. މަވެސް ހަމަ އެކަމުގަ މި ދިޔަ ދުވަސްކޮޅު މިއުޅުނިީ.\nތުއްޓޭ…. ކުޑޭ ކޮބާ މިހާރު ކުންފުނީގެ ޚަބަރުތައް ކިހިނެއްތަ. އާ ޚަބަރެއް ނެއްތަ؟.\nކުޑޭ …. ނޫނޭ ޚަބަރުތައް އެބަހުރި ކިޔާދޭންވީތަ؟ އަޑުއެހިންތަ އެއްކަލަ އަތްފޯރަފަށުން ކުޑަ ޚަރަދެއް ކޮއްގެން ހެދި ދޯނި ބުރިޖުގެ ވާހަކަ، ބުރިޖް އަޅަން ދިޔަ ޚަރަދު ބޯޑަށް ހުށަހަޅަން އަންގައިފިޔޯ ؟!..\nތުއްޓޭ …. ނާންގާ ވަރެއް ނޫންތާ.. ހާދަ ބޭކަރު ޚަރަދެެކޭ އެކުރީ…އަދި ކޮބާ އެމަސައްކަތުގަ އުޅުނު މީހުންނަށް ދިން އޯވަރ ޓައިމްއާ ކެއުން … އަދި މަަ އަޑުއެހިން އަންނިވެސް ވަރަށް ކޯފާވިޔޯ އެބްރިޖް އެހާ ޚަރަދު ބޮޑުކޮށް ހެދީމަ..! މިއީ ރައްޓެއްސަކު ގަނޑުވަރު ތެރެިން ދިން ޚަބަރެއް!! ދެމިލިޔަނެއްހާ ރުފިޔާ ޚަރަދު ކުރިޔޯ އެކަމައްވެސް..!\nބެންޖޯ …. ކަލޯ! ދެން ތިވާހަކަ ދައްކާނެ ކަމެއްނެތް! ބުރިޖް ރޫޅާލައިގެން ގެނެސް ސޯމިލުގައެއްނު އެއޮތީ … ރަނގަޅައްވިއްޔާ ދެން އަޑު އިވޭނީ އެއުޅޭ ދަގަނޑު ސަރީ އަށް ނުއަގުގަ ހުރިހާ ދަގަނޑު ބެރިތަކާ ސާމާނުތައް ބާ ދަގަނޑަށް ވިއްކާލި ޚަބަރު! އޭރުން ހުރިހާ ކަމެއް ހަމަވީ…! ދެން ފެން ބޮއެފަ ވަޔެއް ލީމް ހުރިހާ ކަމެއް ނިމުނީ،،!\nކުޑޭ …… ސަރީގެ ވަހަކަ ބުނީމަ ހަދާންވަނީ… ދާދި މިދާކަށް ދުވަހުވެސް އެ ސަރީ އަތުން ހުޅުމާލޭގަ ހުރި ގުދަނެއްގެ އޮނިގަނޑު 2000000.00 ރުފިޔާއަށް ގަތެއްނު! ތިލަފުށީގެ ބޭނުމަކަށޯ ކިޔާފަ… މިހާރުވެސް 2007 ވަނަ އަހަރު 700000.00 ރުފިޔާއަށް ގަތް ގުދަން އެ ގަތް ގޮތަށް ނުވެސް ރަވާއޮވެ ދަބަރަށްވެގެން ވީރާނާވެ އެއޮށް ދަނީ..!\nތުއްޓޭ …… ތިބުނާ ހުޅުމާލޭގަ ހުރި ގުދަނަށް މިހާރު ލާރިވެސް ދައްކާ ނިމިއްޖެ..! އެކަމަކު އަދިއަދަށް ވެސް އެގުދަނެއް ތިލަފުށްޓަކަށް ނުއެއްގެނޭ،،،!އަދި ކޮބާ ދިން 2000000.00 ރ ގެ އިތުރުން އެގުދަން ހުރިތާކުން ރޫޅައިގެން ގެންނަންވެސް ޖެހެނީ އެމް.ޓީ.ސީ.ސީ ގެ ޚަރަދުގަޔޯ..! ކިހާ ނަލަ ވިޔަފާރީގެ މުޢާމަލާތެއް އެކޮށްލަނީ…ކުންފުންޏަށް ފައިދަ ނޫނީ ނުލިބޭ ގޮތަށް!!..ހެހެހެހެހ މީހަކު އަވަދިވެދާނެއެއްނު ދޯ،،،،\nބެންޖޯ ……. ތިހެން ނުބުނޭ މިހާރު އަހަރެމެންގެ މާލިމީ އަކަށް މިހުރީ މިޒަމާނުގަ ރާއްޖެދުއް އެންމެ ކަމަށް ޤާބިލު އިކޮނޮމިސްޓެއްނު!\nކުޑޭ …….. އާ ކަލެއަށް އޮޅިގެން ނަމަވެސް ތިބުނެވުނީ ހެޔޮކޮށް ….އާނ..އެއީ ފނދ ކުޅިޔަށް އެންމެ ޤާބިލު އިކޮނޮމިސްޓް.. . ދުލައް ފާފަ!!!! ދުލުން އައުގުރާނަ ގޮއްވަން ނޫޅެއްޗޭ އިނގޭ ކަލޯ މި އުމުރަށް ދިޔައިމަ…!\nބެންޖޯ …. އޭ މަށައްހީވަނީ ދެން މިއަދު ދާންވީހެން މިހާރު މާ މައްޗަށް ދާހެން އެބަ ހީވޭ… އެއޮށް ޢަޞުރުވެސް ވަނީ އަވަހަށް ބިލު ދައްކާފަ ދަމާހިގާ….\nPrevious HOW PRODUCTIVE OR EFFICIENT ARE WE? Next MTCC rikurieyshan klabuge vaahaka


Maakurath magistrate Adnan muvahzzaf'un thakakah jinsee goanaa koh...\nމާކުރަތު މެޖިސްޓްރޭޓް އަދުނާން މުވައްޒަފުން ތަކަކަށް ޖިންސީ ގޯނާކޮށް ސިހުރު ހެދި މައްސަލަ ޖޭއެސްސީ އަށް!\nމުވައްޒަފަކަށް ފެންނަ ގޮތަށް އަދުނާން އޮރިޔާން އެޅުވި\nމީގެ ކުރިންވެސް ޖިންސީ ގޯނާ ކުރި ކަމަށްވަނީ ތުހުމަތު ކުރެވިފައި\nކ. މާލެ | 21 ޖޫން 2019 | ހުކުރު 07:57 | 5,975\nމެޖިސްޓްރޭޓް އަދުނާން ހުސައިން - އަވަސް\nރ. އަތޮޅު މާކުރަތު މެޖިސްޓްރޭޓް ކޯޓުގައި ވަޒީފާ އަދާކުރަމުންދާ ތިން އަންހެން މުވައްޒަފަކަށް ކޯޓުގެ އިސް މެޖިސްޓްރޭޓް އަދުނާން ހުސައިން ޖިންސީ ފުރުއްސާރަކޮށް ސިހުރު ހެދި މައްސަލައެއް ޖުޑީޝަލް ސަރވިސް ކޮމިޝަން (ޖޭއެސްސީ) އަށް ހުށައަޅައިފިއެވެ.\nއަދުނާނުގެ މައްސަލަ ބަލައިދިނުމަށް އެދި ކޯޓުގެ މުވައްޒަފުން ޖޭއެސްސީގެ ރައީސް އަބްދުﷲ އާރިފްއަށް ފޮނުވި ސިޓީ ރާއްޖެ.އެމްވީއަށް ވަނީ ލިބިފައެވެ. އަދުނާން ޖިންސީ ގޮތުން ފުރައްސާރަ ކޮށްފައިވަނީ ކޯޓުގައި ވަޒީފާ އަދާކުރަމުންދާ މުވައްޒަފެއްގެ އިތުރުން އެޑްމިންގައި މަސައްކަތް ކުރާ މުވައްޒަފަކަށެވެ.\nއެ ސިޓީގައި ބުނެފައިވަނީ، އަދުނާން އެ މުވައްޒަފުންނަށް ޖިންސީ ގޯނާ ކުރަނީ ވަޒީފާގެ ބިރުވެރިކަމާއި، ސިހުރުގެ ބިރުވެރިކަން ދައްކައިގެން ކަމަށެވެ.\nއަދުނާން އަކީ ސިހުރު ރަނގަޅަށް ދެނެވަޑައިގަންނަވާ ބޭފުޅެއް ކަމަށް ސިޓީގައި ތުހުމަތު ކޮށްފައިވާއިރު، މީގެ ކުރިންވެސް އަދުނާން އެހެން މުވައްޒަފުންނަށް ސިހުރު ހަދަމުންދާ ކަމަށްވެސް ސިޓީގައި ވަނީ ބުނެފައެވެ.\nކޯޓުގައި ކުރިން ވަޒީފާ އަދާކުރި މުވައްޒަފަކަށް ފެންނަ ގޮތަށް ގާޒީ އަދުނާން ކޮމްޕިއުޓަރ ސިސްޓަމުން އޮރިޔާން ވީޑިއޯ އަޅުވައިގެން ބެލި މައްސަލައެއް ފުލުހަށް ހުށައަޅާފައިވާ ކަމަށާއި، ނަމަވެސް އަދުނާންގެ ނުފޫޒާއި ބާރުވެރިކަމާއި ހެދި އެ މައްސަލަ ވަކި ހިސާބަކުން ހުއްޓިފައިވާ ކަމަށްވެސް ޖޭއެސްސީ އަށް ފޮނުވި ސިޓީގައި ވަނީ ބުނެފައެވެ.\nޅ. ނައިފަރު ކޯޓުގެ ގާޒީއެއްގެ ގޮތުގައި އަދުނާން މަސައްކަތް ކުރެއްވި އިރު، އޭނާގެ ފަރާތުން އަންހެނުން ތަކަށް ޖިންސީ ފުރުއްސާރަ ކުރި ކަމަށްވެސް ވަނީ ތުހުމަތު ކުރެވިފައެވެ.


Husnu Suood (Judge, Supreme Court) | Mihaaru\nހުސްނުއް ސުއޫދު (ސުޕްރީމް ކޯޓުގެ ފަނޑިޔާރު)\nApril 16, 2020 37\nސުއޫދުގެ ބޭފުޅަކު ކަރަންޓީން ނުކޮށް ދޫކޮށެއް ނުލާ\nރާއްޖެއިން ބޭރުން އަންނަ ދިވެހިން ކަރަންޓީން ކުރުމުގެ އުސޫލާ ޚިލާފަށް ސުޕްރީމް ކޯޓުގެ ފަނޑިޔާރު ހުސްނުއްސުއޫދުގެ ބޭފުޅަކު ކަރަންޓީން ނުކޮށް ދޫކޮށްލި ކަމަށް ބުނެ ސޯޝަލް މީޑިއާގައި ފަތުރާ ވާހަކައަކީ ދޮގެއް ކަން "މިހާރު" އަށް ކަށަވަރު ވެއްޖެ އެވެ.\nމަރު ކޮމިޝަންގެ މައްޗަށް ތަހުގީގު ހިންގަންޖެހޭ: ޝަހީމް\nގޮތް ނޭނގޭ ގަތުލުތަކާއި މީހުން ގެއްލުވައިލުމުގެ މައްސަލަތައް ތަހުގީގުކުރަން ރައީސް އުފައްދަވަފައިވާ ކޮމިޝަންގެ މެމްބަރުންގެ މައްޗަށް ޖިނާއީ ތަހުގީގެއް ހިންގަން ޖެހޭ ކަމަށް ވިދާޅުވެ، ކުރީގެ އިސްލާމިކް މިނިސްޓަރު ޑރ.މުހައްމަދު ޝަހީމް އަލީ ސައީދު ނުރުހުން ފާޅުކުރައްވައިފި އެވެ.\nJanuary 05, 2020 11\nއާ ބެންޗާ އެކު ސުޕްރީމް ކޯޓުގެ ޝަރީއަތްތައް ފަށައިފި\nއާ އަހަރާ އެކު ސުޕްރީމް ކޯޓުގެ ރިސެސް ނިމި، އާ އުއްތަމަ ފަނޑިޔާރާއި އެ ކޯޓުގެ އާ ފަނޑިޔާރުންގެ ބެންޗުން މިއަދު ޝަރީއަތްތައް ފަށައިފި އެވެ.\nމީގެ ނުވަ އަހަރު ކުރިއަށް ހަނދާންތައް ދޫކޮށްލާ ނަމަ ފެންނާނީ ސުޕްރީމް ކޯޓާ ހެދި ސިޔާސީ ބޮޑު ހަމަނުޖެހުމެއްގެ ތެރެއަށް ރާއްޖެ ވެއްޓިފައި އޮތް ތަނެވެ. ރައީސް މުހައްމަދު ނަޝީދުގެ އެމްޑީޕީއަށް މަޖިލިހުގައި މެޖޯރިޓީ ނެތަސް، އާ ސުޕްރީމް ކޯޓު އެކުލަވާލުމުގައި އިދިކޮޅު ފަރާތްތަކުގެ އެއްވެސް ބަހަކަށް ދީލައިނުލާން ގަދަ ދެއްކި އެވެ. އެ...\nމަރު ކޮމިޝަންގެ މަސައްކަތް ކުރިއަށް އެބަދޭ: ހޫދު\nގެއްލުވައިލާފައިވާ މީހުންނާއި ގޮތް ނޭނގޭ ގޮތަށް މަރާލާފައިވާ މީހުންގެ މައްސަލަތައް ބެލުމަށް އުފައްދާފައިވާ ރިޔާސީ ކޮމިޝަންގައި މިވަގުތު ރައީސަކު ނެތަސް އެ ކޮމިޝަނާ މަތިކޮށްފައިވާ...\nސޯޝަލްމީޑިއާގައި އެކި މައްސަލަތަކާ ގުޅިގެން ޚިޔާލުފާޅުކުރައްވައި ގާނޫނީ ބަހުސްތަކުގައި ރައުޔު ވިދާޅުވަމުން ގެންދެވި ކުރީގެ ބަންޑާރަ ނައިބު ހުސްނުއްސުއޫދު، އޭނާގެ ޓުވިޓާ...\nNovember 28, 2019 73\nއުއްތަމަ ފަނޑިޔާރަކަށް މުއުތަސިމްގެ ނަން ފޮނުއްވައިފި\nއުއްތަމަ ފަނޑިޔާރަކަށް ކުރީގެ ފަނޑިޔާރު އަހުމަދު މުއުތަސިމް އަދުނާން އައްޔަން ކުރުމަށާއި ސުޕްރީމް ކޯޓުގެ ފަނޑިޔާރު ކަމަށް ކުރީގެ ބަންޑާރަ ނައިބު ހުސްނުއް ސުއޫދާއި ހައި ކޯޓުގެ ފަނޑިޔާރު އަބްދުއްރައޫފް އިބްރާހިމް އައްޔަން ކުރުމާ މެދު ޖުޑީޝަލް ސާވިސް ކޮމިޝަން (ޖޭއެސްސީ) ގެ ލަފައަކަށް ރައީސް އެދިވަޑައިގެންފަ އެވެ.\nކޮމިޝަންގެ ރިޕޯޓް ފުރިހަމަ ވާނެ: ސުއޫދު\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު އަދި ދީނީ އިލްމުވެރިޔާ ޑރ. އަފްރާޝީމް އަލީގެ މަރުގެ މައްސަލައިގައި ރިޔާސީ ކޮމިޝަނުން ތައްޔާރު ކުރީ ފުރިހަމަ ރިޕޯޓެއް...\nNovember 26, 2019 47\nބިރުވެރި ދެ ރިޕޯޓް، އެކަމަކު އެޅޭނެ ފިޔަވަޅެއް ނެތް!\nގެއްލުވާލާފައިވާ މީހުންނާއި ގޮތް ނޭނގޭ މަރުތަކުގެ މައްސަލަ ބަލަން ރައީސް އިބްރާހިމް މުހައްމަދު ސޯލިހް އުފެއްދެވި ރިޔާސީ ކޮމިޝަނުން ބޮޑު ދެ ރިޕޯޓެއް ނެރުމާ އެކު ގައުމުގައި...\nދައުވަތާއި ހައްދުފަހަނައެޅުން އެއްކަމަކަށް ހެދުން ގޯސް\nއިސްލާމްދީނުގެ ހައްގު ދައުވަތު ފަތުރަން ކުރާ މަސައްކަތާއި ދީނުގެ ނަމުގައި ހިންގާ ހައްދު ފަހަނައެޅުމުގެ އަމަލުތައް އެއީ އެއްކަމެއްގެ ގޮތުގައި ދައްކަން މަސަައްކަތް ކުރުމަކީ ވަރަށް ބޮޑު ގޯހެއް ކަމަށް ހޯމް މިނިސްޓަރު އިމްރާން އަބްދުﷲ މިއަދު ވިދާޅުވެއްޖެ އެވެ.\nރިޕޯޓާ ގުޅިގެން އެހީތެރިކަމަށް އަދި ނޭދޭ: ޕޮލިސް\nޑރ. އަފްރާޝީމް އަލީ އަވަހާރަކޮށްލުމުގެ ފަހަތުގައި ތިބި މީހުން ހޯދަން މަރު ކޮމިޝަނުން ކުރި ތަހުގީގަށް ފަހު އާއްމުކުރި ރިޕޯޓުގައި ހުރި ކަންކަން ތަންފީޒުކުރަން އެހީތެރިކަމަށް މިހާތަނަށް އެދިފައި ނުވާ ކަމަށް ފުލުހުން މިއަދު ބުނެފި އެވެ.\nޑރ. އަފްރާޝީމްގެ މަރުގެ ރިޕޯޓް އާއްމުކޮށްފި\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީ އަވަހާރަކޮށްލި ގޮތް ތަހުގީގުކޮށް ރިޔާސީ ކޮމިޝަނުން ތައްޔާރު ކުރި ރިޕޯޓް...\nރިޕޯޓް އާއްމުވި މައްސަލަގައިގައި ޝުމްބާއާ ސުވާލުކޮށްފި\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ އަވަހާރަކޮށްލި މައްސަލަ ތަހުގީގުކޮށް، ރިޔާސީ ކޮމިޝަނުން އެކުލަވައިލި ރިޕޯޓް އާއްމުވި މައްސަލަ އެ...\nއަފްރާޝީމްގެ މަރާ ގުޅޭ ރިޕޯޓް ކަމާބެހޭ ފަރާތްތަކަށް\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ އަވަހާރަކޮށްލި މައްސަލައިގައި ރިޔާސީ ކޮމިޝަނުން ކުރި ތަހުގީގުގެ ރިޕޯޓް ކަމާބެހޭ ގުޅޭ މުއައްސަސާތަކަށް ރައީސް އިބްރާހިމް މުހައްމަދު ސޯލިހް މިއަދު ފޮނުއްވައިފި އެވެ.\nNovember 07, 2019 15\nއަފްރާޝީމްގެ މަރުގެ ތަފްސީލީ ރިޕޯޓު ރައީސަށް\nއުނގޫފާރު ދާއިރާގެ ކުރީގެ މެމްބަރު ޑރ. އަފްރާޝިމް އަލީ އަވަހަރާކޮށްލި މައްސަލައިގެ ތަފްސީލީ ރިޕޯޓެއް، ރައީސް އިބްރާހިމް މުހައްމަދު ސޯލިހަށް މިއަދު ފޮނުއްވައިފި އެވެ.\nޝަފީއުގެ ތަހުގީގަށް ނަޝީދާއާ ސުވާލުކޮށް ނިމިއްޖެ:ސުއޫދު\nމީގެ ދެ އަހަރު ކުރިން ފުވައްމުލަކުގައި މުހައްމަދު ޝަފީއު ގެއްލުނު މައްސަލައިގެ ތަހުގީގަށް އޭނާގެ ކުރީގެ އަނބިމީހާ، އައިޝަތު ނަޝީދާއާ ސުވާލުކޮށް ނިމިފައިވާ ކަމަށް، މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބަލަމުން އަންނަ ކޮމިޝަންގެ ރައީސް ހުސްނުއްސުއޫދު މިއަދު ވިދާޅުވެއްޖެ އެވެ.\nއާ ރަށްރަށަށް ނަމެއް ކިޔާލަން ވެސް ނުލިބޭ: ސުއޫދު\nރާއްޖޭގައި ފަޅުތައް ހިއްކައިގެން އަަލަށް ރަށްރަށް އުފައްދާ އިރު އެ ތަންތަނުގެ އިހްތިސާސް ގާނޫނަކުން ކަނޑަ ނާޅާތީ ބޮޑެތި މައްސަލަތައް ކުރިމަތިވާނެ ކަމަށް ވިދާޅުވެ، އޭގެ މިސާލެއްގެ...\nOctober 24, 2019 26\nފްލެޓްތައް މެނޭޖްކުރާނެ ގާނޫނީ ނިޒާމެއް ގެންނަން ޖެހޭ\nރާއްޖޭގައި ގިނަ އަދަދެއްގެ ފްލެޓްތައް އަޅަމުން އަންނަ އިރު އެ ފްލެޓްތަކުގެ ކަންތައްްތައް ބަލަހައްޓާނެ ގާނޫނީ ނިޒާމެއް ގެންނަން ޖެހޭ ކަމަށް ކުރީގެ ބަންޑާރަ ނައިބް ހުސްނުއް ސުއޫދު...\nOctober 11, 2019 9\nޔާމީންގެ މަރުގެ މައްސަލައާ މެދު ސުއޫދުގެ ކަންބޮޑުވުން\nބްލޮގަރު ޔާމީން ރަޝީދުގެ މަރުގެ މައްސަލާގައި މިހާރު ކަންކަން ހިނގަމުންދާ ގޮތާ މެދު ރިޔާސީ ކޮމިޝަންގެ ރައީސް ހުސްނުއްސުއޫދު ކަންބޮޑުވުން ފާޅުކުރައްވައިފި އެވެ.\nOctober 02, 2019 17\nއަފްރާޝީމް މަރުގެ އަޑީގައި ތިބި މީހުން ހާމަކުރަނީ\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ އަވަހާރަކޮށްލުމުގެ އަޑީގައި ތިބި މީހުންގެ ތަފްސީލުތައް ކުރިއަށް އޮތް މަދު ހަފުތާތަކެއްގެ ތެރޭގައި ހާމަކުރާނެ ކަމަށް، މަރުގެ މައްސަލަތައް ބަލަން އުފެއްދި ކޮމިޝަންގެ ރައީސް ހުސްނުއް ސުއޫދު މިއަދު ވިދާޅުވެއްޖެ އެވެ.